
În continentul nord-american, la graniţa dintre S.U.A. şi Canada se află una dintre 
cele mai grandioase cascade din lume — Niagara. Ea s-a format pe riul de la care-și trage 
numele — Niagara —, ce și-a săpat valea în roci calcaroase, făcînd legătura între lacurile 
Erie şi Ontario. 

Călătorului, ajuns la cascadă, i se înfățișează înaintea ochilor o cădere uriașă de apă 
înspumată, ridicîndu-se în sus ca o perdea continuă de ceaţă (foto 1). Un uriaș volum de 
apă (circa 10 000 mc pe secundă) se prăvălește de la înălțimi ameţitoare, făcînd un zgomot 
asurzitor. 

Cascadei Niagara, ca fenomen al naturii, datorită situației de graniță dintre cele două 
state, i s-a dat două denumiri: americană și canadiană. Ele sint despărțite printr-un sin- 
gur grup de stinci împădurite, care laolaltă au forma unei potcoave neuniforme. Cas- 
cada americană (imaginea din foto 2) are 323 m lățime și 51 m înălțime, iar cea canadiană 
917 m lățime și 48 m înălțime (foto:3). 

Prin măreția și frumusețea ei, cascada Niagara lasă vizitatorilor o impresie de neuitat. 
Interesante de ştiut sînt și unele probleme științifice legate de ea. Astfel, poate că puțini 
știu că Niagara are un curs «liniştit» între cele două mari lacuri şi că doar pe cîțiva kilo- 
metri devine învolburată și spectaculoasă. Întregul defileu, care este destul de scurt 
(doar 11 km), s-a format prin eroziune regresivă în timp de peste 8 000 de ani. Aproape 
la jumătatea cursului apele fluviului sint despărțite de o insulă, după care se reîntilnesc 
şi apoi se prăvălesc în marea cascadă. Relieful de aici — roci calcaroase foarte dure — 
prezintă o structură deosebită, care încetinește procesul de nivelare a cascadei. Desigur 
că, în decursul timpului, chiar și acest strat foarte rezistent va ceda loviturilor violente 
ale căderilor de ape, făcind să dispară cascada. Peste ani și ani cascada va pierde din înăl- 
țime și va duce la deplasarea cataractei spre lacul Erie, pînă cînd diferența de nivel de cca. 
100 m dintre cele două lacuri (50 m cascada) vor fi complet acoperite de aluviuni. 

În perioada actuală, cascada canadiană se deplasează în amonte, anual, cu cca. 1,50'm, 
pe cind celei americane îi trebuie 10 ani pentru 0,50 m. 

Pentru păstrarea frumuseții panoramice a cascadei și valorificarea resurselor ei ener- 
getice a existat și există o preocupare intensă, care şi-a găsit expresia în convenția dintre 
cele două state (S.U.A. şi Canada) încheiată încă din anul 1910. Au fost construite centrale 
electrice, s-au amenajat stațiuni turistice, parcuri și grădini etc. 

Fotografiile publicate în pagina de față ne dau o imagine asupra acestei splendori na- 
turale. Ziua sau noaptea, vara sau iarna, cascada Niagara îşi are același farmec de magnifică 
creaţie naturală, rod al luptei de milenii dintre apele învolburate și rocile dure de aici. 

Continuindu-și drumul dincolo de cascadă, apele Niagarei se liniștesc și se îndreaptă, 
între malurile apropiate și abrupte, spre punctul de întîlnire cu Ontario. 


ciudățenia 

unel 

lumi - 
ncremenite 


Un meterez de piatră cu aspect impunător, un perete de stincă roșiatică apare brusc în fața 
ochilor călătorului, care,venind din Alice Springs pe calea aerului, ajunge aici. 

Stincile Ayers din Australia, punct turistic cunoscut, vizitat cu precădere atit de localnici 
cît şi de străini, oferă celui ce zăbovește cel puțin ozi un spectacol unic, un peisaj straniu. Dacă 
nu prin măreția dimensiunilor sau ciudățenia formelor, măcar prin singularul său cromatic... 

Închipuiți-vă, după monotonia unei cîmpii netede, o cetate moartă, izolată în imensitatea 
ci. Valurile de piatră se ridică la o înălțime de circa 350 m deasupra nivelului solului și au as- 
pectul sălbatic al unei lumi încremenite. Dar ciudățenia acestor locuri rezidă în faptul că, în- 
cepind din zorii zilei și pină la căderea nopții, culoarea acestei formaţii muntoase se schimbă 
necontenit, pe nesimţite, oferind ochilor vrăjiți transformările succesive ale culorilor pe care 
nici o paletă celebră nu le-a purtat pe dinsa vreodată. Cind soarele generos al acestor meleaguri 
atinge linia zării, primele lui raze incendiază parcă pereții de piatră, care au la început o culoare 
roz-violacee (fig. 1), apoi totul ia o culoare de un albastru intens (fig. 2), după care se transformă 
în brun-gălbui. De la această tentă, cind soarele se pleacă spre asfințit, cetatea incremenită se 
aprinde din nou strălucind în flăcări roșii-purpurii (fig. 3), apoi după un timp în carmin. Roșul 
predominant lasă loc încet oranjului (fig. 4), după care totul intră în noapte. 

Aceste parapete cameleon sfidează, prin frumuseţea și neobișnuitul coloristic, cele mai fru- 
moase răsărituri și apusuri ale Mediteranei și mărilor de sud. În grupul de turiști, veniţi aici 
la acest spectacol de gală unic, aparatele de filmat și cele de fotografiat color «lucrează» la inter- 
vale diferite, ore întregi; toate obiectivele ţintesc stincile ce-și schimbă de veacuri zilnic veş- 
mintul de culori ce se pot întilni doar pe aripile fluturilor exotici. 

Şi acum latura prozaică a chestiunii: fizicienii, geologii și meteorologii explică simplu 
minunea: totul nu e decit un efect al difracției luminii datorită structurii și compoziţiei chimice 
a rocilor și curenților de aer provocati de solul încins de soare... 


REGIMUL 
JURIDIC 

AL SPATIULUI 
COSMIC 


Problema regimului juridic al spațiului cosmic, atrăgătoare 
prin noutatea ei, cît și prin faptul că se referă la activități practice 
recente și de amplă perspectivă pentru dezvoltarea și extinderea 
civilizației umane, chiar și dincolo de limitele planetei noastre, 
se bucură de atenția specialiştilor din lumea întreagă. 

Țara noastră, ca stat suveran şi independent, aduce o contri- 
buţie însemnată pe arena relațiilor internaționale, inclusiv în 
domeniul problemelor de interes general legate de cucerirea 
Cosmosului. Participarea activă și multilaterală a țării noastre pe 
planul general al relațiilor internaționale are la bază politica 
externă, științific fundamentată de către Partidul Comunist 
Român. 

Pe linia contribuției României la rezolvarea problemelor pe 
care le pun activitățile spațiale se pot menționa: semnarea, printre 
primele țări, a Tratatului de la Moscova privind interzicerea 
experienţelor cu arme nucleare în cele trei medii; participarea 
în grupul celor 43 de state care au prezentat rezoluția, adoptată 
de Adunarea Generală a O.N.U. la 19 decembrie 1966, prin care 
se aprobă tratatul cu privire la «Principiile care conduc activitatea 
statelor în explorarea și folosirea spațiului extraatmosferic, a 
Lunii și altor corpuri cerești»; semnarea acestui tratat de către 
ambasadorii României la Moscova, Washington şi Londra la 
27 ianuarie 1967; alegerea reprezentantului țării noastre ca vice- 
preşedinte al Comitetului O.N.U. pentru utilizările pașnice ale 
spațiului extraatmosferic; participarea Academiei Republicii Socia- 
liste România ca membră a Comitetului Internațional pentru 
Cercetări Spațiale (COSPAR); participarea Comisiei de astro- 
nautică din România ca membră a Federaţiei Internaționale de 
Astronautică, în componenţa căreia intră şi Institutul Internațional 
de Drept Cosmic; participarea oamenilor noștri de ştiinţă la 
congresele internaţionale de astronautică şi cercetări spațiale 
de la New York, Varna, Paris, Milano, Varşovia, Mar del Plata, 
Atena, Madrid, Belgrad și prezentarea de comunicări legate de 
astronautică în domeniul tehnicii, al științelor naturii și ştiinţei 
dreptului. La 15 martie 1966 a avut loc ședința inaugurală a Asocia- 
ţiei de drept internaţional și relaţii internaţionale din Republica 
Socialistă România (A.D.I.R.), care, printre alte obiective, urmă- 
a în şi pe acela al reglementărilor privind activitățile spațiale. 

n articolul de față ne propunem să trecem în revistă princi- 
apele aspecte ale regimului juridic al spațiului cosmic. 


ÎNCEPUTURI ALE UMANIZĂRII 
SPAȚIULUI INTERPLANETAR 


Una dintre caracteristicile epocii contemporane o constituie 
colosala lărgire a sferei de activitate practică a omenirii dincolo 
de limitele planetei noastre. 

Ca urmare a multor succese spaţiale dobiîndite atît în U.R.S.S., 

cit și în S.U.A., specialiştii pregătesc realizarea, în următorii ciţiva 
ani, a zborului omului în Lună, ceea ce va constitui o chezășie 
şi un îndemn pentru zborul omului spre planetele sistemului solar, 

Într-un anumit fel asistăm la începuturile umanizării spaţiului 
interplanetar, în sensul transmiterii, în acest mediu, a experi- 
enței terestre. Ajunsă pe suprafața Lunii și a altor corpuri cerești, 
ființa umană va tinde să folosească din plin şi în continuare întreaga 
sa experiență acumulată pe Pămînt, cît și spiritul său practic 
pentru a desfășura o vastă acțiune de «terestrizare» a spațiului 
cosmic. 

Firește, zborurile cosmice au dat un puternic impuls multor 
ramuri ale științei și tehnicii. Fiecare nouă ramură a științei, 
solicitată de cosmonautică, dezvoltă şi metode noi de investigații, 
de astă dată cu valabilitate la scara fenomenelor care se petrec în 
Cosmos. Ca o consecinţă, rînd pe rînd apar noi ramuri ale ştiinţei, 
noi capitole în diferite domenii științifice, care și-au introdus în 
denumirea lor cuvintele «astro» sau «cosmo», cum sînt: astro- 
nautica și cosmonautica, biologia şi medicina cosmică, psihologia 
cosmică, cosmochimia, geocosmologia, astrobotanica, astrogeofi- 
zica, astrogeografia etc. 

Printr-o tot mai strînsă împletire, procesele de «cosmicizare» 
şi «terestrizare» Îşi pun pecetea și asupra sferei relațiilor inter- 
naționale, a raporturilor economice, politice, diplomatice și 
juridice între state și sisteme de state. Aceasta cu atît mai mult cu 
cît, în afară de U.R.S.S., S.U.A. şi Franța, tot mai multe țări vor 
participa la activitatea practică de explorare a Cosmosului. 


NECESITATEA FORMĂRII DREPTULUI 
INTERNAȚIONAL COSMIC 


Reglementarea relațiilor dintre state în privinţa activităţii 
spațiale a acestora conduce la necesitatea elaborării unor prin- 
cipii și norme de drept cu privire la o serie de probleme care, 
prin caracterul lor și locul în care se produc, nu prezintă analogii 
cu acelea întilnite în alte medii și reglementate de normele dreptu- 
lui internațional. Tocmai de aceea, normele de drept internațional 
terestru, maritim sau aerian n-ar putea fi transpuse mecanic 
asupra activităților din spațiul cosmic, dar nici nu s-ar putea 
nega că unele reguli de drept internațional unanim recunoscute, 
precum și alte principii de drept n-ar putea servi ca puncte de 
plecare în reglementarea juridică a activităţilor spaţiale. Or, 
întrucît obiectul reglementărilor spaţiale îl constituie relațiile 
dintre state, născute din interferența activităților de utilizare a 
mediului respectiv, iar pe de altă parte consecințele acestor acti- 
vități ale statelor se pot repercuta direct nu numai asupra mediului 
cosmic, în care se desfășoară, dar și asupra mediilor terestru, 
maritim și aerian, rezultă că regimul juridic al spațiului cosmic 
se include în dreptul internațional contemporan ca o parte a 


acestuia, alături de regimul juridic al mărilor, al spațiului aerian etc. 
Aceasta deoarece dreptul internațional cosmic va conține atit 
principiile fundamentale unanim admise ale dreptului internațional, 
cît și anumite instituții și norme specifice activităților în spațiul 
cosmic, ce se pot forma numai prin încheierea, de către statele 
suverane, a unor tratate internaţionale corespunzătoare, avind 
la bază respectarea principiilor universal valabile. 

Necesitatea apariției unei noi ramuri a dreptului internațional, 
care să se ocupe cu reglementarea acelor probleme care apar 
în relaţiile dintre state în legătură cu cucerirea spațiului cosmic, 
a fost arătată în numeroase studii și monografii ale literaturii 
de specialitate, atit socialistă cit și burgheză. 

Discuţii mai ample s-au purtat însă între juriști cu privire la 
denumirea acestei părți a științei dreptului internaţional, făcîndu-se 
totodată numeroase și variate propuneri, dintre care unele cu 
un caracter fantezist (drept intersideral, interstelar, intergalactic, 
metadrept) sau formal, ca rezultat al unei tendinţe de a se des- 
coperi cu orice preț noi terminologii (drept eteronautic, astro- 
nautic, cosmonautic, ultraterestru, superatmosferic), puține fiind 
şi cele cu o terminologie simplă (drept spațial, cosmic, extra- 
terestru, extraatmosferic). 

Dintre toate denumirile propuse, cea mai potrivită pare a fi 
aceea de drept internațional cosmic, care se referă la reglemen- 
tarea juridică a unui complex de activități avînd în esență o natură 
comună, indiferent că aceste activități sînt localizate în mediul 
terestru, aerian sau spaţial. 


LIMITA DINTRE SPAȚIUL AERIAN 
ȘI CEL COSMIC 


Alegerea celei mai corespunzătoare denumiri este legată și 
de problema criteriilor care ar trebui să stea la baza delimitării 
spațiului aerian de cel cosmic şi care prezintă un deosebit interes 
cu privire la exercitarea dreptului de suveranitate a statelor. 
Potrivit unor statistici, marea majoritate a cercetărilor referitoare 
la regimul juridic al spațiului cosmic este consacrată acestei pro- 
bleme, iar interesul care i se acordă derivă din convențiile de la 
Paris (1919), Havana (1928) şi Chicago (1944) privind mediul 
aerian şi care au consacrat principiul suveranității depline și 
exclusive a fiecărui stat asupra spațiului de deasupra teritoriului 
său, dar nu au definit ce înseamnă spațiul aerian şi nici care este 
limita sa. De aceea s-au făcut variate propuneri cu privire la limi- 
tele fizice ale spațiului aerian, pentru a fi avute în vedere regle- 
mentările juridice ale spațiului cosmic, dar pînă în prezent această 
problemă n-a putut fi rezolvată nici pe planul științelor naturii 
și nici pe cel juridic. 

La întrebarea: care este spațiul aerian şi care sînt limitele lui? 
răspunsurile care s-au dat sînt întemeiate pe următoarele criterii: 


criteriul «usque ad coelum», potrivit căruia suveranitatea sta- 
tului se întinde la infinit în sus, asupra întregului spațiu aflat 
deasupra teritoriului său, indiferent dacă există sau nu aer; crite- 
riul întinderii suveranității pînă la altitudinile la care se mai găsește 
aer; criteriul altitudinii la care există sustentație aerodinamică; 
criteriul biologic potrivit căruia altitudinea de circa 500 km 
reprezintă nivelul inferior al centurii de radiaţii Van Allen, extrem 
de periculoasă pentru viața omului; altitudinea la care corpurile 
meteoritice se incendiază; criteriul altitudinii de circa 100 km, 
indicată de von Karman ca fiind linia de demarcaţie cea mai potri- 
vită din punct de vedere aerodinamic, fizic și biologic; criteriul 
stabilirii celor 3 zone (spațiul teritorial suveran întins pînă la 
altitudinile la care pot zbura avioanele; spațiul limitrof cu extin- 
derea convențională a suveranității pînă la 500 km şi spațiul cosmic 
liber pentru accesul oricărui obiect cosmic artificial); criteriul 
de delimitare la perigeul minim al orbitelor sateliților, pe care 
aceştia se pot mişca fără ca rezistența aerului să-i poată obliga 
de a se înscrie pe o traiectorie de coborire spre Pămînt; altitudi- 
nea la care încetează gravitatea terestră (aproximativ 930 000 km 
depărtare de Pămînt); criteriul securității statelor, potrivit căruia 
orice stat poate fi îndreptățit să facă investigații și să descopere 
mijloacele necesare cu ajutorul cărora să distrugă sateliții militari, 
indiferent de înălțimea de zbor și de faptul dacă această înălțime 
ar aparține mediului aerian sau cosmic, potrivit oricăruia dintre 
criteriile enumerate. 

Unii autori au emis părerea că dacă statele ar considera că 
pentru securitatea lor este nevoie să-și extindă suveranitatea 
dincolo de limitele spațiului aerian sau de atmosferă, deci și 
asupra unei părți din actualul «vacuum juridic», ele ar avea tot 
dreptul la un asemenea pas. 


> CARACTERISTICILE REGIMULUI JURIDIC 
GENERAL AL SPAȚIULUI COSMIC 


ansarea primilor sateliți şi nave cosmice și prin care se preco- 
nizau soluții pentru rezolvarea noilor probleme de drept legate 
de cucerirea spațiului cosmic, s-ar putea desprinde, ca orientare 
a majorităţii, considerarea regimului juridic al spaţiului cosmic 
ca regimul unui spațiu nesupus suveranităţii statelor, înțelegindu-se 
prin aceasta că este vorba de statutul juridic al unui spațiu liber. 

În privinţa conţinutului noțiunii de «spațiu liber» au fost 
emise păreri diferite: unii au explicat-o prin aplicarea noțiunii de 
«res communis omnium», alţii de «res nullius», iar alții s-au referit 
la analogiile cu marea liberă, Antarctica sau cu spațiul aerian. 

Aplicarea categoriei juridice de «res communis omnium», 
preluată din dreptul roman, presupune ideea de proprietate 
comună a întregii omeniri asupra spațiului cosmic și corpurilor 


i Din multitudinea lucrărilor și studiilor de drept apărute după 


cerești, încît asupra acestora nici unei națiuni nu-i este permis 
să-și exercite suveranitatea. Unii juriști au propus chiar ca spațiul 
cosmic să fie considerat în categoria «res extra commercium», 
adică nesupus apropriațiunii de către state, întrucît spațiul aflat 
dincolo de atmosferă constituie un obiect scos din circulație și 
care prin natura sa nu poate fi însușit în numele unei anumite 
suveranități. Alţi jurişti au mers și mai departe, susținînd că 
întreg spațiul cosmic și toate obiectele ce-l compun trebuie să 
aparțină întregii omeniri și că deci orice satelit și vehicul lansate 
în spațiul cosmic aparțin tuturora, făcînd astfel posibilă realizarea 
competenţei unilaterale a statelor în spațiul cosmic față de orice 
navă cosmică, iar nu numai față de cosmonavele care le aparțin, 
statele avind chiar dreptul să le distrugă. Or, o asemenea părere 
echivalează cu ideea de libertate şi de acțiune absolută și nelimi- 
tată a statelor în spațiul cosmic, ceea ce ar însemna, în ultimă 
analiză, exercitarea unei suveranități absolute, favorizind acțiunile 
de piraterie sau cele avînd caracter militar. 

O astfel de libertate ar conduce la încălcarea principiilor univer- 
sal valabile ale dreptului internațional contemporan, căci ar 
însemna ca acele acțiuni care sînt interzise statelor să le efectueze 
în alte medii le-ar fi totuși permise în Cosmos. Pe lingă aceasta, 
trebuie să se țină seama că nici un stat nu poate fi privat de dreptul 
de proprietate pe carel are asupra vehiculelor spațiale trimise 
de el în Cosmos, drept pe care-l exercită și după revenirea acestora 
pe Pămînt, putind cere restituirea lor în cazul în care aceste vehi- 
cule ar cădea pe teritoriul unui alt stat. 

Potrivit opiniilor unor specialişti din țările socialiste, cît și 
ale unor specialiști din țările capitaliste, pentru definirea statutului 
juridic al spațiului cosmic şi corpurilor cerești nu poate fi apli- 
cabilă categoria de «res communis omnium», care este în prezent 
respinsă chiar și în privința largului mării. În schimb, admițînd 
că acest spațiu nu este supus suveranității statelor și făcînd o 
corectă caracterizare a statutului juridic al spațiului cosmic, 
înseamnă recunoașterea faptului că el este deschis pentru a fi 
explorat și exploatat de către toate statele, în condiții de egali- 
tate, urmînd ca formele și metodele acestor activități de interes 
peneral să fie stabilite prin convenții internaționale. 

În antiteză cu categoria juridică «res communis omnium», care 


are la bază ideea de proprietate, apare ideea de «res nullius», care 


are drept temei lipsa de proprietate. Această categorie juridică 
a constituit fundamentul ocupării teritoriilor nou descoperite 
de către statele cuceritoare pe considerentul că acele teritorii nu 
aparțineau nimănui (terra nullia), putînd fi apropriate. În prezent 
însă, majoritatea specialiştilor sînt de acord în a considera că prac- 
tica zborurilor cosmice respinge această teză, contravenind inte- 
reselor statelor, pe considerația că extinderea dreptului de pro- 
prietate asupra spațiului cosmic ar crea posibilități pretențiilor 
de suveranitate ale oricărei națiuni asupra corpurilor cerești. 

A fost, de asemenea, criticată și analogia făcută de unii juriști 
între statutul juridic al spațiului cosmic, nesupus suveranității 
statelor, și regimul mării libere pe considerația că o astfel de com- 
parație nu este întru totul științifică, invocîndu-se natura deosebită 
a celor două medii, precum şi faptul că spaţiul cosmic este nelimi- 
tat, pe cită vreme spațiul maritim este limitat. 

Alți jurişti au propus stabilirea unui statut al spațiului cosmic 
pe baza analogiei cu regimul Antarcticii, considerînd că în ambele 
cazuri ar fi vorba de spații nelocuite și neorganizate din punct 
de vedere politic, că Tratatul privitor la Antarctica, încheiat 
între 12 țări la Washington la data de 1 decembrie 1959, pentru 
a se asigura folosirea acestui continent, în mod temporar, în 
scopuri științifice și fără pretenţii de suveranitate, ar constitui 
o prețioasă sursă de inspirație, cît şi un precedent pentru coope- 
rare internațională și în spațiul cosmic. Dar și această analogie 
a fost criticată ca neștiințifică, pornind de la constatarea că dife- 
rența din punct de vedere fizic dintre Antarctica și spațiul 
cosmic este evidentă și că explorarea Cosmosului cu rachete 
fără oameni la bord nu este comparabilă și nu poate avea aceleași 
consecințe cu explorarea efectuată de oameni. Totodată, spațiului 
cosmic nu i s-ar putea crea un statut temporar de spațiu în care 
nu se exercită suveranitatea — așa cum s-a convenit în cazul 
Antarcticii — și nici nu s-ar putea vorbi de pretenții teritoriale 
asupra corpurilor care le conține, pentru că orice folosire a Cos- 
mosului de un stat în detrimentul altuia și în mod anarhic ar putea 
atrage consecințe periculoase pe Pămint. 

S-a încercat extinderea teoriei analogiilor şi în legătură cu spa- 
ţiul aerian, susținîndu-se că între acesta și cel cosmic n-ar exista 
vreo deosebire esenţială, ambele «formînd un cîmp de operaţii 
continuu și indivizibil» (generalul american White). Admiterea 
acestei teorii ar duce la concluzia că, de fapt, convențiile de la 
Paris (1919), Havana (1928) și Chicago (1944), care au consacrat 
principiul suveranității depline și exclusive a fiecărui stat suveran 
asupra spațiului aerian de deasupra teritoriului său, ar urma să 
se aplice, prin analogie, și spațiului cosmic, ceea ce ar constitui 
o spărtură în cadrul cercetărilor ştiinţifice și ar da loc la continue 
dispute între state în urma declarației de suveranitate a unui 
stat asupra unor astfel de înăltimi. 

Din cele constatate, rezultă că pentru definirea regimului 
juridic al spațiului cosmic sînt respinse, în prezent, atit aplicarea 
categoriilor «res communis» și «res nullius», cît și analogiile cu 
largul mării, Antarctica și spațiul aerian, singura opinie acceptabilă 
rămînînd aceea potrivit căreia principiile unanim admise și univer- 
sal valabile ale dreptului internațional contemporan să constituie 
fundamentul reglementărilor juridice privind cucerirea Cosmo- 
sului. De altfel, în cadrul acestei orientări se plasează și practica 
statelor în lansarea sateliților și vehiculelor spațiale, iar tendințele 
generale ale acestei practici au fost concretizate în documente și 
rezoluții ale Adunării Generale a O.N.U., care, deși nu au caracter 
obligatoriu, ele reprezintă totuși pe plan juridic o experiență 
deosebit de prețioasă pentru perspectiva încheierii unor acorduri 
internaționale. Prima rezoluție a fost adoptată de sesiunea a 
XVl-a a Adunării Generale, sub nr. 1 721 din 20 decembrie 1961, 
şi se referă la «Colaborarea internațională privind utilizările 
paşnice ale spațiului extraatmosferic». Au urmat apoi: Rezoluţia 
1 802 (XVII) din 14 decembrie 1962, referitoare la «Cooperarea 
internațională în utilizarea pașnică a spațiului cosmic»; Rezoluția 
1962 din 13 decembrie 1963, prin care a fost adoptată «Decla- 
rația privind principiile juridice care guvernează activitățile sta- 
telor în domeniul explorării și utilizării spațiului extraatmosferic»; 
Tratatul de la Moscova, din 5 august 1963, pentru interzicerea 
experiențelor cu arma nucleară în cele trei medii; acordul sovieto- 
american de a nu amplasa pe orbită obiecte avind la bord arme 
nucleare sau altfel de arme de distrugere în masă; Rezoluția 1 884 
din 17 octombrie 1963, prin care a fost salutat acest acord dintre 
U.R.S.S. și S.U.A. şi prin care se invită toate statele lumii de a nu 
plasa pe orbită asemenea obiecte, Ultimul, intrat recent în vigoare, 
este tratatul privind «Principiile care conduc activitatea statelor 
în explorarea și folosirea spațiului extraatmosferic, a Lunii și a 
altor corpuri cerești». 

Tov. BUTARU MARIN 
— Cluj 


APA MĂRILOR 
A FOST SĂRATĂ 
DINTOTDEAUNA? 


În momentul de față știința nu 
poate da un răspuns precis la 
această întrebare. Există însă di- 
ferite ipoteze care încearcă să 
lămurească problema din unghiuri 
de vedere diferite, pe care ne 
îngăduim să vi le prezentăm. 

Este lucru ştiut că apa mărilor 
și oceanelor conține, în afară de 
NaCI, aproape toate elementele 
chimice. Amintim în treacăt că 
numai aurul aflat în ea este de 
aproximativ trei miliarde de tone, 
ceea ce înseamnă, ca greutate, 
tot atît cît întreaga cantitate de 
peşte ce populează apa mărilor 
și oceanelor. 

De unde au apărut aceste im- 
purități? Fireşte, problema pusă 
în discuție este strins legată de 
ipotezele cosmogonice privind 
formarea Pămîntului și a celor- 
lalte planete. Spaţiul nu ne în- 
găduie să amintim decît două 
dintre acestea. Potrivit uneia din- 
tre ele, cu milioane de ani în 
urmă, în apropierea astrului nos- 
tru, a trecut cu o mare viteză o 
stea. Sub acțiunea forței ei de 
atracţie s-a desprins din Soare 
o bucată de materie de mărime 
considerabilă, din care s-au for- 
mat apoi planetele, printre care 
şi Pămiîntul. Cînd suprafața Pă- 
mîntului s-a răcit pînă la 100*C, 
vaporii de apă acumulați în at- 
mosferă au început să se con- 
denseze și pe planeta noastră 
s-au produs precipitaţii, în lo- 
curile cu adîncituri formîndu-se 
primele mări şi oceane. Pe atunci 
apa mărilor primare era relativ 
obișnuită, adică dulce, însă,trep- 
tat, în decursul a milioane de ani, 
ea a devenit sărată, deoarece rîu- 
rile au spălat sarea din roci și au 
dus-o în oceane. 

Potrivit unei alte ipoteze, ca- 
re în prezent deţine un loc im- 
portant în cosmogonie, se con- 
sideră că formarea și evoluția 
Pămîntului, precum și a altor 
planete au avut loc într-un mod 
cu totul diferit: cîndva în spaţiul 
sideral era împrăștiată o canti- 
tate enormă de praf cosmic. Trep- 
tat, acesta s-a  îngrămădit în 
apropierea unei stele și s-a com- 
pactat, formînd corpuri cosmice 
de sine stătătoare. În acest fel 
s-a format și Pămîntul. La înce- 
put rece, el s-a încălzit apoi ca 
urmare a unor procese radioac- 
tive dezlănţuite sub influenţa pre- 
siunii sale interne mereu în creş- 

tere. Au început după aceea e- 
rupţiile vulcanice, adevărate ca- 
taclisme, care aduceau la supra- 
faţă materii din inima Pămîntului 
și» împreună cu alte minerale, 
din adîncurile Terrei a fost antre- 
nată și apa. În drumul său, ea a 
dizolvat corpurile străine întîl- 
nite și a ajuns la suprafață gata 
sărată, 

Fără îndoială că stabilirea fap- 
tului dacă inițial apa oceanelor 
a fost dulce sau sărată este deo- 
sebit de importantă. De preci- 
zarea acestui lucru se consideră 
că ar depinde, în ultima instan- 
tă, dezlegarea uneia dintre cele 
mai pasionante taine ale cosmo- 
goniei: cum au luat naștere pla- 

netele? 

Dar unde să căutăm răspunsul? 
Oamenii de ştiinţă sînt de părere 
că el poate fi găsit pe fundul 
mărilor și oceanelor. Stratele i- 
zolate ale milului de pe fundul 
mărilor se aseamănă foarte mult 
cu inelele anuale de pe trunchiul 
copacilor. Așa cum numărul a- 
cestor inele indică vîrsta copa- 
cului, straturile de mil oferă in- 
formaţii privind conținutul de 
sare în ocean în diferite perioa- 
de geologice. Şi cu cit se va mer- 
ge mai adînc, cu atit mai depăr- 
tate în timp vor fi epocile despre 
care cercetările ne vor oferi, 
desigur, date prețioase. Aceasta 
nu este însă o treabă ușoară. Va 
trebui să se foreze pînă la adîn- 
cimi de cîțiva kilometri, deoarece 
doar la asemenea adîncimi pot 


fi găsite date veridice, nealterate 
în nici un fel de influența con- 
tinentului. Pînă în prezent, oa- 
menii de știință au reușit să fo- 
reze pe fundul oceanului doar 
pînă la 34 m. Aceasta a putut 
da informaţii cu privire numai 
la ultimele sute de mä de ani, 
ceea ce trebuie să spunem că 
este încă foarte puţin. Se fac 
încercări pentru a se fora fundul 
oceanului pînă la stratul Moho- 
roviXic. Dacă ele vor reuși, oa- 
menii de știință vor putea să 
dezlege în cele din urmă pasio- 
nanta problemă a cosmogoniei 
despre care am amintit și să 
răspundă deci și la întrebarea 
«de ce apa mărilor și oceanelor 
este sărată?» 


Tov. NICOLAE DIACONU 
— Brașov 


VITEZA PĂMÎNTULUI PE 
ORBITĂ 


Aşa cum reiese din scrisoarea 
trimisă redacţiei, dispuneți de 
o sumă de cunoștințe în dome- 

niul astronomiei şi — ceea ce nu 
poate fi decît îmbucurător — de 
dorinţa de a vi le îmbogăţi con- 
tinuu. 

Dat fiind aceşti doi factori, 
sarcina noastră de a răspunde la 
întrebarea pe care ne-ați adre- 
sat-o este cu mult ușurată, căci, 
în afară de un pasionat al astro- 
nomiei, am aflat în dv. și un bun 
prieten al nostru. Dar să reve- 
nim la întrebare. 

După cum se ştie, viteza ra- 
dială a unei stele se poate de- 
termina pe cale spectroscopică, 
măsurîndu-se deplasarea liniilor 
spectrale și interpretînd această 
deplasare ca un efect Doppler- 
Fizeau. Formula respectivă (vezi 
«Știință şi tehnică» nr.9 a.c., în 
care a apărut articolul referitor 
la expansiunea Metagalaxiei) dă, 
în funcție de o valoare măsurată 
2 (raportul între decalajul spec- 
tral și lungimea de undă măsu- 
rată), raportul V/c, în care prin 
V se exprimă viteza radială rela- 
tivă (Vstea — VPămint), iar c 
reprezintă constanta vitezei lu- 
minii. Practic însă, chiar cunos- 
cînd pe altă cale viteza radială a 
stelei, este imposibil în prezent 
a se determina pe această cale 
viteza Pămîntului pe orbită, de-a 
lungul razei vizuale venită de la 
o stea care se află în planul orbi- 
tei pămîntești. Aceasta datorită 
slabei luminozități a stelelor; o 
dispersie spectrală prea mare du- 
ce la un spectru prea șters, în 
care măsurătorile devin imposi- 
bile. Or, pentru determinarea 
lui V Pămînt ar fi necesară toc- 
mai o dispersie foarte mare a 
spectrului. Aceasta rezultă din 
faptul că, în cazul Pămîntului, ra- 
portul V/c (considerînd viteza 
medie a Pămîntului pe orbită de 
circa 30 km/s) dă o valoare foarte 
mică, fiind 0,001, ceea ce conduce 
la un decalaj spectral foarte mic. 

Viteza Pămîntului însă se poa- 
te determina cu mare precizie 
din elementele bine cunoscute 
ale orbitei sale, folosindu-se for- 
mule care rezultă din mișcarea 
eliptică a Pămîntului în jurul 
Soarelui, conform legilor lui Ke- 
pler. 

Amintim că în anumite cazuri, 
aplicate unor stele, măsurările 
de viteză radiale au servit unor 
interesante cercetări astronomi- 
ce. Astfel, pe principiul măsurării 
vitezelor radiale s-au făcut cerce- 
tări asupra stelelor duble spec- 
troscopice, iar tot pe acest prin- 
cipiu, prin procedee statistice, 
s-au făcut cercetări asupra miş- 
cării de translație a sistemului 
solar. 


Tov. PANTEA IOAN, coop. 
«Prestarea» — Oradea 


ÎNCĂRCAREA ` ELECTRO- 
STATICĂ A AUTOMOBI- 
LULUI 


Aşa cum ați constatat și dv., 
sînt destul de numeroase cazu- 
rile cînd automobiliştii, atingînd 
vehiculul, au fost curentați de 
mici descărcări electrice. Aceste 
descărcări uneori sînt însoțite de 
scîntei ca acelea care se produc 
la mașinile electrostatice sau la 
condensatoare (butelia de Leyda). 
Fenomenul nu are întotdeauna 
aceeași intensitate: doar atunci 
cînd atmosfera este mai încărcată 
cu electricitate se poate produce 


o încărcare mai puternică, prin 
inducție, a corpului automobi- 
lului, suspendat pe cauciucuri 
izolatoare. 

Descărcarea se produce cel 
mai frecvent cînd automobilul 
staționează undeva, iar conducă- 
torul auto introduce cheia în 
ușa vehiculului. Ea se face mai 
simțită atunci cînd respectivul 
stă în' apă sau are talpa pantofu- 
lui umedă. În majoritatea cazu- 
rilor, acest scurt șoc trece ne- 
observat sau i se dă o altă in- 
terpretare. 

Acest fenomen, considerat în 
general fără importanță pînă la 
lămurirea și analiza lui completă, 
a produs neplăceri destul de 
mari. lată numai un exemplu: 
cisternele cu benzină sînt supu- 
se aceluiași fenomen ca și toate 
celelalte automobile, deci în tim- 
pul drumului sau staționării se 
pot încărca și ele cu electricitate 
statică. Dacă la destinaţie se în- 
cepe imediat golirea cisternei, o 
scinteie cauzată de o descărcare 
electrică poate provoca un tn- 
cendiu. 

Pentru combaterea unui ase- 
menea fenomen au fost luate mă- 
suri de securitate. Astfel, după 
fiecare cisternă care transportă 
benzină se tirăște pe pămînt un 
lănțişor ușor de alamă, care a- 
sigură o legătură la pămînt a 
corpului cisternei, iar la sosire 
la destinație, înainte de a începe 
descărcarea combustibilului, ma- 
nipulantul trebuie să efectueze 
încă o legare sigură la pămînt, 
aceasta fiind chiar una dintre 
prescripțiile organelor de pom- 
pieri. 


IPOSTAZELE ISTORIEI 


Istoria celor 2 500 de ani de existență a orașului Istanbul o regă- 
sești în cele mai diverse ipostaze, în această adevărată «cale lactee» 
de moschei, biserici, palate, muzee, ziduri, monumente, morminte, 
coloane... unele mai celebre ca altele. Dacă ar fi să refacem drumul 
în istoria orașului, ar trebui mai întîi să ne referim la monumentul 
funerar plasat în cartierul Eyub și care amintește generațiilor 
actuale că în jurul anului 657 î.e.n. pe aceste tărimuri s-au stabilit 
primele grupuri de colonişti veniți din Megara. Șeful acestor 
triburi, Byzas, avea să dea numele său noii așezări întemeiate — 
Bizanț. Alte vestigii îţi derulează parcă pe dinaintea ochilor noi 
trepte în istoria orașului ce și-a schimbat numele în mai multe 
rînduri, după capriciile stăpiînitorilor săi. 

Zidurile unei cetăți amintesc de epoca în care orașul se numea 
Antonium, în onoarea tatălui adoptiv al împăratului Marc Aureliu. 
Numeroase ruine ale unor cetăți, invadate azi, pe*ici, pe colo, 
de pete de iarbă de un verde spălăcit, provin din epoca în care 
orașul căpătase denumirea de Nea Roma, pentru ca în anul 330 e.n. 
să devină Constantinopol, după împăratul Constantin cel Mare, 
care a transferat aici capitala Imperiului roman. 

Vestita coloană a lui Constantin de pe Hipodrom consemnează 
actul radical al acestui împărat, care a pus să se reconstruiască 
orașul pe șapte coline, ca și Roma cea regretată. În numai nouă 
luni, el a încercuit noua capitală cu ziduri masive, lucrare ce 
impresionează și astăzi prin amploarea și rapiditatea cu care a 
fost efectuată. 

Forumul şi Capitoliul, trecute prin secole cu piepturile lor 
împietrite, reafirmă o epocă de glorie: orașul devenise capitală 
a Imperiului roman de răsărit, pentru a-și continua dezvoltarea 
şi triumful în Imperiul bizantin. Pe malul Bosforului, o piatră 
masivă de care sînt fixate cîteva zale de fier întoarce filele calen- 
darului istoric la zilele asediului oraşului de către sultanul Mehmet 
al turcilor. După 53 de zile de bătălii cumplite, cetatea a fost 
ocupată la 29 mai 1453, act ce a însemnat sfirșitul evului mediu; 
de atunci și pînă la 23 aprilie 1920, Constantinopolul a fost capitala 
Imperiului otoman. 


SARCOFAGUL LUI ALEXANDRU CEL MARE 


O vizită chiar şi fugară prin marele muzeu arheologic din Istanbul 
impresionează profund. Numai simpla enumerare a sălilor mu- 
zeului — sala inscripțiilor, vechile coloane din epoca greacă, 
statui, sarcofage, mozaicuri colorate, basoreliefuri străvechi, sala 
muzelor etc. — îți oferă o idee asupra operelor de artă și a unor 
relicve de o valoare inestimabilă conservate aici. 

În sala centrală a muzeului tronează sarcofagul lui Alexandru 
cel Mare, operă universală admirată de specialiști, ca și de nespe- 
cialiști. Fața exterioară a sarcofagului reproduce suita aprigelor 
bătălii ce au avut loc ani de-a rîndul între perși și macedoneni. 
În partea stingă a sarcofagului poate fi remarcat temutul cuceritor 
al antichității, cu capul protejat de o piele de leu, fiind pe cale 
de a răpune un persan. O altă scenă îl înfăţişează pe împărat luptin- 
du-se cu un vrăjmaș. Cealaltă față a sarcofagului reproduce cu 
multă meticulozitate o vinătoare de cerbi. Ornamentaţiile laterale 
surprind lupte între greci şi perși. Alături se află sarcofagele a 
trei generali ai lui Alexandru cel Mare, găsite în 1887 la Saida 
(fostul Sidon fenician), pe atunci provincie otomană. 

Vizitatorul zăboveşte îndelung și în sala dedicată unor statui 
celebre. În centru, faimosul atlet grec, denumit Efeb, înfășurat 
într-o mantie, la sfirșitul unei competiții. Este una dintre statuile 
cele mai frumoase și celebre din lume (anul 300 î.e.n.), avind 
un renume egal cu cel al lui Venus din Milo. Mai deosebim alte 
statui ori fragmente ale căror reproduceri fotografice populează 
din abundență manualele de liceu din toate țările lumii: statuia 
lui Apollon, găsită la Tralles (anul 330 î.e.n.), statuia lui Herma- 

frodit (330 î.e.n.), descoperită la Pergam, un cap al lui Alexandru 
cel Mare, o capodoperă datînd din anul 300 î.e.n., un cap al lui 
Zeus provenit din Troia. Etajul muzeului adăpostește bijuterii 
antice, o bogată bibliotecă (primul manuscris datează din anul 
117 î.e.n.), colecții de monede rare, vase, plăci de marmură ce 
au smălțuit palatele lumii antice, cupe și pocaluri... 


UN SANCTUAR CELEBRU: CATEDRALA SF. SOFIA 


Nu poți spune că ai admirat splendorile de azi ori dintotdeauna 
ale frumosului oraș turcesc dacă o parte din timpul pe care l-ai 
avut la dispoziţie nu l-ai folosit pentru a admira celebra catedrală 
Sf. Sofia, după denumirea dată de gazde, Aya Sofia, monument 
strălucit al arhitecturii bizantine ridicat la începutul secolului 
al Vi-lea e.n. de Justinian şi transformată de către otomani în mos- 
chee, după căderea Constantinopolului. Splendoarea acestei cate- 
drale — secole de-a rîndul fiind cea mai mare din lume — a uluit 
nenumărate generații. Marmura, aurul, mozaicul ce îmbracă 
zidurile catetiralei în care se încoronau împărații bizantini au fost 
martorele unor evenimente adînc imprimate în istorie. 

Pătrunzind în somptuosul edificiu, te simți copleșit de dimen- 
siunile cu totul neobișnuite din jurul tău. Cupola atinge 56 de 
metri în înălțime, avînd un diametru în jurul a 31 de metri. Con- 
strucția masivă, din piatră, cuprinde o suprafață de 7 570 mê 
fiind socotită a patra catedrală din lume, după Sf. Pavel din Londra, 
Sf. Petru din Roma și Domul din Milano. 

Catedrala Sfinta Sofia, capodoperă universală, este rodul talen- 
tului şi muncii a doi arhitecți geniali: Anthemius din Trol şi a lui 
Isidor din Milet. 100 de meşteri zidari și peste 10 000 de lucrători 
au populat schelele acestui impunător edificiu, lăsînd generaţiilor 
viitoare o magnifică creație arhitecturală. Materiale dintre cele 
mai prețioase au fost transportate în oraș din întreaga Asie Mică: 
8 coloane de porfir roșu din Templul Soarelui din Heliopolis; 


Acest oraș fascinant — Istanbulul — capitală a trei 
imperii mondiale, așezat pe malurile Bosforului, 
acolo unde Europa se întîlnește cu Asia, poartă pe 
umerii săi o istorie de peste 2 500 de ani. 

Oriincotro îţi îndrepți privirile, la tot pasul întîl- 
nești zidurile unor străvechi cetăți ori palate, mo- 
numente funerare, muzee arheologice păstrind în- 
semne ale unor civilizații de mult apuse și avind 


o valoare neprețuită. 


1 — Istanbul: 

Un asemenea apus de soare 
a inspirat poe mele 

lui Théophile Gautier 
despre orașul 

«cu cerul 

cel mai auriu din lu me». 


2 — Coloana lui Constantin 
se înalță vijelios, 
ca și istoria sa. 


3 — Moscheea albastră 
— adevărată bijuterie 
în aur, 

argint 

și pietre nestemate. 


4 — Interiorul catedralei 
«Sf. Sofia» 

a trecut prin secole 

cu faima 

uneia dintre marile minuni 
ale lumii. 


plăci de marmură, de argint și aur au fost îndreptate spre Bizanţ 
din Efes, Baalbek și Delfi; plăci din marmură roșie de Synada și 
Eubeea etc. După o evaluare sumară, se apreciază că numai marmura, 
aurul și argintul din catedrală ar valora cca. 7 500 000 de dolari. 
(A nu se confunda cu valoarea inestimabilă a edificiului ca operă 
de artă!). 

În cei 1 430 de ani de existență, catedrala a avut de întîmpinat 
numeroase calamităţi naturale şi sociale. Un puternic cutremur 
de pămînt, care în ianuarie 869 a durat 40 de zile, era s-o distrugă 
din temelii. Reparațiile au durat 10 ani şi s-au ridicat la 10 000 piese 
de aur bizantine, o sumă fabuloasă pentru acele vremuri. O altă 
calamitate, de data aceasta de alt gen, s-a abătut asupra catedralei 
în anul 1204. Cavalerii Cruciadei a IV-a, năvălind în Bizanț, au 
dărîmat în mare parte orașul, luînd cu ei — astăzi se spune altfel! — 
coloane din marmură rară, icoane de valoare în rame de aur masiv 
şi mai de valoare, plăci de aur și argint, obiecte de cult bătute 
în pietre prețioase. 

Ocupind orașul, la rîndul său, sultanul Fatih a transformat 
catedrala în moschee, aducind o seamă de ajustări potrivit preve- 
derilor islamice. În acele vremuri a apărut primul minaret din 
lemn, înlocuit apoi de un altul din piatră. Sultanii Baiazid al II-lea, 
Selim al II-lea și Murad al III-lea au mai adăugat, de-a lungul istoriei, 
cîte un minaret. Sanctuarul s-a aflat sub ocrotirea dinastiei 
Osmanlie. După reparaţii parțiale, în anul 1847, arhitectul elve- 
țian Gaspar Fossati a întărit edificiul cu o armătură de metal. 
Făuritorul Turciei moderne, Kemal Ataturk, a scos catedrala 
de sub egida religiei, transformind-o într-un muzeu și restituind 
astfel un monument genial întregii omeniri. 


ODOARE ROMÂNEȘTI LA TOP KAPÎ 


La fel de faimos ca și Moscheea albastră ori podul Galata este 
şi secularul Palat al sultanilor — Top Kapi. Transformat într-un 


muzeu de proporţii gigantice, el oferă vizitatorilor dovezi palpabile 
asupra vieții sultanilor turci, a averilor posedate, a obiceiurilor 
şi multiplelor lor ocupaţii. 

Cu adevărat fascinantă ni se prezintă aripa palatului în care 
sînt expuse comorile sultanilor. Aurul, platina, briliantele, diaman- 
tele, perlele invadează totul împrejur, fiind întîlnite sub formă 
de săbii, de narghilele, de pocale, de veșminte. În două vitrine 
separate se răsfață candelabre de aur avînd înălțimea de 1,40 m, 
o greutate de 48 kg fiecare și fiind ornate cu cîte 6 282 de briliante. 
Data fabricaţiei: 1851, în vremea sultanului Abdul Megid. Două 
diamante cu adevărat gigantice te ţintuiesc locului: renumitele 
Kevkeb-i Dirri» şi «Kașikci». Se povestește că cele două diamante 
sînt atit de renumite în lumea cunoscătorilor încît specialiștii din 
multe țări fac călătorii anume pentru a admira cele două podoabe. 

O puternică emoție ne-a produs recunoașterea în Sala armelor 
(Silâh müzesi) a 3 săbii brîncovenești. Purtind număr de inventar 
2 682, sabia brincovenească e de factură orientală, încovoiată, din 
oțel de Damasc. Minerul este din corn de rinocer, iar garda din 
aur roșu cu desene florale fin cizelate. Pe lamă mai multe orna- 
mente şi o inscripție cu incrustații în aur. După starea perfectă 
de conservare, după faptul că provine din palatul și tezaurul 
sultanilor, istoricii deduc că aceasta a fost sabia purtată de Con- 
stantin Brincoveanu în martie 1714, în clipa arestării sale. Săbiile 
briîncovenești trecute în inventar cu numerele 2 683 și 2 684 au, 
de asemenea, lame încovoiate, aproape ca nişte iatagane, fiind 
din oțel de Damasc. Tot în Sala armelor se mai găsesc și citeva 
săbii moldovenești din veacul al XV-lea, de pe vremea lui Ştefan 
cel Mare. Se deosebește cu ușurință stema Moldovei. 

Discutind cu unul dintre specialiştii muzeului, el ne-a asigurat 
că în zecile de săli ori în tainiţile încă neprospectate din Palatul 
sultanilor se mai găsesc nenumărate bogății şi obiecte de artă din 
Ţările Românești, strînse aci prin secole. 

„„„Părăseşti Istanbulul avînd convingerea că ai cunoscut o adevă- 
rată cronică de piatră a Europei și Asiei. 


Călătorul dornic de a-și purta pașii pe plaiurile bănăţene va fi în- 
tîmpinat chiar de la început de un peisaj ospitalier, odihnitor și plin 
de atracții, din orice parte a țării va veni. 

Cel care se îndreaptă dinspre Oradea pătrunde prin șesul larg al 
Mureșului, spre cîmpiile mănoase ale Timișoarei. Dacă pornești din 
Transilvania, calea ţi-e deschisă fie pe valea Mureșului, după ce ai 
străbătut frumosul defileu dintre Deva și Zam, prins între culmile 
munților Poiana Ruscăi și Metaliferi, fie pe valea Begăi, pe drumul 
ce se desprinde la Ilia și care te conduce prin Făget la Lugoj. Din Tara 
Hațegului pe la Sarmizegetusa și mai departe, prin Poarta de Fier a 
Transilvaniei și culoarul Bistrei, ajungi la Caransebeș. 

În fine, către sud — primul popas bănăţean în sus de Virciorova 
îl poţi face la Orșova. De aici se bifurcă două dintre cele mai agreabile 
itinerare bănătene: unul prin defileul Dunării către Baziaș și celălalt 
prin culoarul Timiş-Cerna spre Mehadia. 


PRIN STRIMTOAREA 
PORŢILOR DE FIER 


Popasul de la Orșova este foarte recon- 
fortant. Orașul ocupă o încîntătoare po- 
ziție în locul unde marele fluviu se înfră- 
țește cu muntele. 

Cu veacuri în urmă, în timpul ocupaţiei 
romane, Dierna, numele antic al orașului, 
devenise o cetate puternică și un nod 
strategic de mare importanţă. De aici se 
ramificau drumurile spre Sarmizegetusa 
romană, Drobeta sau cel care urma malul 
drept al Dunării spre Viminacium. Mai 
tirziu Orşova s-a bucurat de aceeași faimă 
strategică, ajungind a fi numită chiar «Gi- 
braltarul Dunării», dată fiind așezarea sa 
la intrarea sau ieşirea din defileul Dunării. 

Și astăzi, de altfel, orașul beneficiază 
de avantajele acestei poziţii, fiind un im- 
portant punct de tranzit, o adevărată 
«poartă» spre Banat. 

În viitorul apropiat Orşova va deveni 
o mare bază turistică pentru itinerare de 
agrement pe lacul de acumulare ce va lua 
naștere odată cu construirea nodului hi- 
droenergetic. Noul oraș, care a și început 
deja a se construi, va fi dotat cu cele mai 
moderne mijloace de confort. 

Din Orșova putem porni în excursie prin 
defileul Dunării pe care-l vom urmări 
pină la Baziaș. Călătoria este, desigur, 
mult mai plăcută cu vasul decit pe şosea, 
fiindcă avem astfel posibilitatea să con- 
templăm farmecul priveliștilor, mergind 
pe firul apei. i 

Asemănarea cu o «strîmtoare» a defi- 
leului nu este o exagerare. Pe întregul 
său parcurs malurile povîrnite se ridică 
la cîteva sute de metri deasupra luciului 
apei pe care-l domină în chip impresionant: 

Îndată cum ieșim din Orşova, orizontul 
se lărgește într-o mică depresiune, care 
ne însoțește pină la Ogradena. De aici şi 
pînă la Dubovo albia se îngustează, iar 
malurile devin povirnite. Ne găsim în 
sectorul Cazanelor Mici. La Dubovo se 
individualizează o nouă și mică depre- 
siune, după care începe frumosul defileu 
al Cazanelor (Cazanele Mari), ce se con- 
tinuă pînă în zona Şviniţa-Milanovăţ, Spec- 
tacolul este grandios. În unele sectoare 
albia se îngustează pină la 150—170 m, 
iar adincimea talvegului variază între 20 
și 50 m. Suprafața apei este atit de lină 
încit totul pare o masă netedă și perfect 
orizontală. Şoseaua de-abia își face loc 
pe sub abruptul stincilor, care o îmbrăţi- 
șează ca o streașină. Aici în Cazanele 
Mari putem cu adevărat admira uriașa 
bătălie dată de fluviu cu muntele, pe care 
l-a biruit. 

La Şvinița-Milanovăţ se ivește o nouă 
depresiune. Malurile se mai îndepărtează, 
devin mai domoale, după care în amonte 
din nou se adună într-un alt defileu nu 
atit de sălbatic ca cel de la Cazane. Apoi 
iarăşi urmează o altă depresiune — cea 
de la Liubcova și, în fine, o nouă gituitură 
pînă la Golubaci-Pescari, de unde valea 
se lărgește pină la Baziaș. 

Așadar, defileul Dunării este în reali- 
tate o succesiune de gituituri separate de 


ui Drumuri principale 


A 


spații mai largi. În alte puncte, talvegul 
văii este tăiat transversal de bare de 
stinci care îngreuiază navigația. 

Construirea, cu ani în urmă, a unor ca- 
naluri pentru regularizarea albiei, ca cele 
de la Stenca, Drencova, Cozla-Doica, 
Elișeva, Islaz-Tochtelia, canalul Şviniţa, 
luți, iar în aval de Cazane, canalurile: Dje- 
vrin, Sip și canalul Porţilor de Fier, nu au 
putut înlătura aceste dificultăți. Ele vor 
dispărea însă cu desăvirșire după darea 
în exploatare a complexului hidroener- 
getic. 

Originea defileului a preocupat multe 
generații de geografi români și străini. 
Unii au emis ipoteza potrivit căreia defi- 
leul a luat naștere pe locul unei vechi 
fracturi în masa Carpaţilor. Alții s-au 
oprit asupra recunoașterii unei strimtori 
marine, care făcea legătura între lacul 
Panonic şi lacul Pontic. Concluziile' mai 
recente ale unor cercetători români nu 
exclud naşterea defileului printr-un com- 
plex de cauze care au acționat succesiv, 
între care fenomenele carstice par să fi 
avut un rol însemnat. 


PEISAJE ÎN MUNȚII ANINEI 

ȘI SEMENICULUI 

De la Moldova Veche părăsim vasul şi 
ne angajăm pe șoseaua care ne conduce 
printr-un peisaj variat în munţii calcaroși 


— 


- Peșteri: 1 — Ponor; 2 — Plopa; 3 — È 
Peştera Morii; 4 — Cuptoare; 5 — Anina; 
6 — Bohui; 7 — Marghitaș; 8 — Comarnic; 
9 — Cirniala. 


zau 


—— 
- Complexe turistice 


a - Statiuni balneare 


ai Banatului și în masivul Semenicului. 
|tinerarul trece prin Moldova Nouă, Căr- 
bunari şi Sasca Montană, traversează che- 
ile Nerei şi prin Slatina ajungem la Ora- 
vița. De aici ne continuăm drumul spre 
Anina şi Reşiţa prin cea mai tipică re- 
giune carstică bănățeană, unde dolinele, 
peșterile și cheile se ţin lanț. Sint inte- 
resante a fi cunoscute peșterile Ponor, 
Plopa, Peștera Morii, toate la sud de 
Steierdorf, în bazinul Minișului. Mai la 
nord, în vecinătatea Aninei, pe podișurile 
calcaroase Brădet și Colonavăţ, apar peş- 
terile de la Cuptoare, Marghitaș, Anina 
şi Bohui. Aceasta din urmă, cu toate ra- 
mificaţiile ce le are, depășește lungimea 
de 3200 m. Prin tunelul acestei peşteri se 
face captarea apei industriale necesare 
Aninei. Mai la nord, tot în bazinul Cara- 
sului, ne întimpină peştera de la Comarnic, 
una dintre cele mai lungi din țară (3 500 m), 
creată de pîriul Ponicva în muntele Naveş. 
Peștera are deschise două nivele, din 
care cel superior, uscat, este cunoscut 
prin varietatea nesfirșită de concrețiuni 


de o rară frumuseţe. 
Un interes deosebit îl prezintă și cheile 


Carasului, care încep în locul numit «între 
rîuri» (Mediureca), acolo unde confluea- 
ză piraiele Luca și Bohui. Cheile se în- 
tind pe o lungime de 13 km pină în aval 
de Caraşova. Lăsind laoparte pitorescul 


1 — Dunărea la Cazane 
2 — Frumoasa stațiune 
de la Băile Herculane 
3— Cabana de lingă vir- 
ful Muntele Mic, din 
masivul Tarcului. 


Defilee și chei 


sau refugii 
Pasuri 


lor, cheile acestea alcătuiesc un valoros 
monument al naturii nu numai din punct 
de vedere geologic, speologic, dar și 
biologic, aici adăpostindu-se numeroase 
specii de plante rare. 

În continuarea itinerarului, după un 
scurt popas în cetatea oțelului Reșița, 
ne îndreptăm spre Văliug. Frumosul lac 
de baraj construit în anii noștri la poalele 
munţilor a devenit un minunat loc de re- 
creare, cu ștrand, plajă şi canotaj. La 
capătul de sud al lacului, la o altitudine 
de 600 m, se află complexul turistic Cri- 
vaia, accesibil tot anul, format din 6 caba- 
ne care totalizează 200 de locuri. Com- 
plexul este dotat cu restaurant, bufet și 
diverse posibilități distractive. De la Cri- 
vaia o șosea spre Văliug ne conduce la 
cabana Casa Baraj. 

Nu departe de Văliug, în inima Munţilor 
Semenicului, la o altitudine de 1450 m, 
este amplasat complexul turistic Seme- 
nic, unde se poate ajunge mai întîi cu o 
cursă auto locală şi apoi cu un teleferic 
sau pe jos pe un drum ușor și plăcut. 
Întreg complexul dispune de 19 cabane, 
bine amenajate, primitoare și conforta- 
bile. În timpul iernii îşi dau întîlnire aici 
numeroși schiori, care dispun de pante 
excelente. 


PRIN CULOARUL TIMIȘ-MEHADIA 
SPRE MUNTELE MIC 
ȘI BĂILE HERCULANE 


Reintoarcerea la Văliug ne deschide 
mai departe drumul spre Caransebeș, 
pe unde putem ajunge fie prin Reșița- 
Delinești, fie pe un altul deosebit de pito- 
resc, prin Gărina-Brebu-Nou la Slatina- 
Timiș și apoi spre nord la Caransebeș. 
De aici cu un autobuz pină la Borlova și 
apoi pe jos sau călare se urcă în timp de 
2—3 ore la Muntele Mic. Altitudinea la 
care se află (1 805 m), cadrul montan 
superb sau versantele Țarcului, de unde 
se deschid priveliști nebănuit de pito- 
rești spre toate zările, ca şi amenajările 
existente, fac din Muntele Mic una dintre 
cele mai apreciate stațiuni climatice și 
pentru sporturi de iarnă din această parte 
a țării. Ea este vizitată de turiști tot tim- 
pul anului. 

De la Caransebeş itinerarul nostru co- 
boară spre sud pe valea Timişului și apoi 
peste pasul Domașnea (Poarta Orientală) 
spre Băile Herculane. Şoseaua șerpuiește 
alene paralel cu calea ferată printre culmi 
domoale acoperite cu finețe și livezi. Sta- 
țiunea balneoclimatică Băile Herculane 
este așezată pe valea Cernei, la poalele 
masivului Domogled (1106 m). Faimoa- 
sele sale ape termale au fost cunoscute 
și folosite încă din epoca daco-romană. 
Valoarea lor terapeutică este recunoscută 
astăzi și în afara ţării. 

Bine adăpostită, stațiunea beneficiază 
de un climat plăcut, cu caracteristici sub- 
mediteraneene. Aceasta a favorizat dez- 
voltarea unei flore și faune cu totul spe- 
cifice, cantonate pe muntele Domogled, 
unde se află o interesantă și mare rezer- 
vație naturală. 


VA REZOLVA 
TEHNTYEA 


RECOLTATUL 


CARTOFILOR? 


OEE IA EI dee paie» orei e Pg i ză ere MEI A Pete Satul 


Ing. NICOLAE BRIA 


Ing. EUGEN MORĂRESCU 
I.C.M.A 


Iată o problemă ce preocupă în aceeași măsură pe specialiști, pe 
producători și, de ce să nu spunem, pe consumatori. Și aceasta nu 
fără temei, deoarece cartoful, planta +oferită» europenilor de către 
lumea nouă descoperită de Columb, este nelipsit din hrana a mi- 
lioane de oameni. La aceasta ar trebui amintite valoarea cartofului 
ca furaj și ca materie primă în industrie, la fabricarea alcoolului, 
amidonului, dextrinei și glucozei. Multiplele întrebuințări ale 
cartofului au determinat creşterea suprafețelor cultivate în întreaga 
lume, Implicit, în aceste condiţii, se pune problema mecanizării 
lucrărilor şi îndeosebi a recoltării, o lucrare deosebit de complexă, 
de rezolvarea căreia depinde mecanizarea totală a culturii carto- 
fului. 

Ce s-a reușit pină acum? Ce aspecte se mai cer rezolvate? Mate- 
rialul de față încearcă să ne dea un răspuns. 


Așa cum ne este bine cunoscut, recoltarea tuberculilor de cartofi 
presupune un lanţ de operaţii care urmăresc dislocarea lor din pă- 
mint, separarea de bulgări, pietre și vreji și transportul la locul de 


1 Combină de recoltat 
cartofi pe un rind 


2 Dispozitiv de separare 
a cartofilor cu ajutorul 
razelor produse de o 
sursă electrică. 


depozitare. În funcţie de condiţiile pedoclimatice, pe solurile 
ușoare (nisipoase) recoltarea cartofilor se execută cu combine, în 
solurile mijlocii și grele, care favorizează formarea bulgărilor de 
pămint, mașinile execută numai operația de scoatere și lăsare a 
cartofilor la suprafaţa solului. 

Mașina de scos cartofi este prevăzută fie cu furci aruncătoare, 
caz în care sint scoși cartofii numai pe un rind, sau cu transportoa- 
re-scuturătoare, cînd recoltează cartofii de pe două rînduri. Aceste 
mașini înlocuiesc munca grea manuală de scoatere a cartofilor din 
pămînt, dar solicită încă însemnate braţe de muncă pentru strin- 
gerea cartofilor. 

Combina execută toate operaţiile legate de recoltarea cartofilor 
(scoaterea, scuturarea, separarea de pămint și încărcarea), elibe- 
rîndu-se terenul spre a putea fi pregătit pentru alte culturi. Acestea 
însă au o productivitate mai mică, folosirea lor fiind limitată la 
soluri ușoare. De aceea, s-a dovedit deosebit de avantajoasă între- 
buințarea concomitentă a mașinilor de scos cartofi și a combinelor, 
imbinindu-se productivitatea mare ce o au mașinile de scos car- 
tofi cu posibilitatea combinelor de a stringe la o trecere cartofii de 
pe cîmp, eliberind terenul. Mașinile de scos cartofi folosite în 
acest caz sint cele cu transportoare-scuturătoare. Un transportor 
montat în partea posterioară impinge cartofii lateral. Operația se 
face de o parte și de alta a două rinduri de cartofi nescoase, în așa 
fel ca în rigola acestor rînduri să fie adunați cartofii de pe patru rin- 
duri (două rinduri din stînga și două rinduri din dreapta rindului 
nerecoltat). Combina va aduna apoi complet cartofii de pe cele 
patru rînduri scoase cu mașina, în final ea recoltind la o trecere 
șase rînduri de cartofi. În acest caz, prin micșorarea vitezei de 
lucru a combinei, ca urmare a unui debit de trei ori mai mare față 
de recoltarea numai cu combina, se creează condiții bune pentru 
scuturarea și separarea de pămint a cartofilor, realizindu-se în 
același timp o economie însemnată de brațe de muncă. În locul 
combinei se poate utiliza un transportor-încărcător mobil care 
adună cartofii lăsaţi pe sol de către mașina de scos cutransportoare- 
scuturătoare. Cartofii scoși de pe 8—10 rînduri vor forma o singură 
brazdă. 

În țara noastră recoltarea cartofilor se realizează cu mașina de 
scos cu furci aruncătoare de tip MSC-1 și o mașină cu transportoa- 

re-scuturătoare de tip E-649. 

În prezent cercetările ce se întreprind de către Institutul de 
cercetări pentru mecanizarea agriculturii sint orientate în direcția 
găsirii unei soluții care să asigure mecanizarea totală a lucrărilor 
de recoltare în cultura cartofului pe toate tipurile de sol, prin întro- 
ducerea în producție a unei combine. 

Problema cea mai dificilă și nerezolvată pină acum în totalitate 
la recoltarea mecanizată cu combină în soluri mijlocii și grele este 
înlăturarea bulgărilor de pămînt și a pietrelor din cartofi. În pre- 
zent aceste corpuri sțrăine sint înlăturate manual, iar in masa de 
cartofi recoltați în anumite condiții, proporția de pămînt ajunge 
pînă la 50%. În scopul reducerii necesarului de forță de muncă 
și mecanizarea acestei operaţii s-au studiat și se studiază în întreaga 
lume diferite principii de separare care să ducă la construirea 
unui dispozitiv automat sau semiautomat pentru alegerea carto- 
filor. În această situație personalul de deservire efectuează numai 
controlul produsului separat şi, eventual, reglarea dispozitivului 
atunci cind separarea se face greșit. 

Studiile privind separarea bulgărilor de pămînt și pietre din 
cartofi au la bază proprietățile diferite ale componentelor ameste- 
cului, și anume: duritatea, greutatea specifică, elasticitatea, rezis- 
tența la rostogolire, proprietățile electrice, capacitatea de absorb- 
ţie a razelor, puterea de reflexie optică etc. 

În acest sens, s-au realizat dispozitive de separare care au la 
bază fie numai una din însușirile electro-fizico-mecanice ale com- 
ponentelor amestecului sau o combinaţie a acestor proprietăți. 

Un dispozitiv de separare a cartofilor din impurități folosește 
principiul elasticității diferitelor materiale la trecerea prin ele 
a razelor produse de o sursă electrică. Razele emise întilnind ma- 
terialul străbat numai cartofii și sint obturate de bulgării de pămînt 
şi pietre. Astfel se comandă dispozitivul mecanic de separare. Un 
alt dispozitiv combinat este acela compus dintr-un jgheab bascu- 
lant și o perie rotativă amplasată transversal, separarea efectuîndu- 
se ca urmare a mișcării vibratorii şi contactului corpurilor ușoare 
cu nişte perii confecționate din material plastic. 

Pină în prezent, aeși sint realizate ca modele foarte multe dispo- 
zitive de separare, nu s-a reușit ca în mod practic unul dintre ele să 
fie generalizat pe combine, aceasta datorită condițiilor foarte 
diferite în care se cultivă cartofii. 


(-) RECEPTOR DE TRAFIC 1-V-1 REFLEX 


Pentru recepţia în cască a staţiilor de 
radioamator montajul de receptor cu reacție 
prezintă o serie de avantaje, mai ales pentru 
începători. Printre acestea se pot enumera: 
o construcție simplă, reglaj ușor, absenţa 
interferențelor (foarte numeroase la recep- 
torul superheterodină), sensibilitate bună 
şi selectivitate satisfăcătoare chiar pentru 
recepţia semnalelor telegrafice. În plus, nu 
este necesar un oscilator de bătăi pentru a 
se putea recepționa telegrafia A,. Dezavan- 
tajul important al receptorului cu reacție, 
şi anume instabilitatea produsă de cuplajul 
antenei şi de organul de reglare a reacției, 
este evitat în montajul prezentat aici prin 
separarea antenei de circuitul oscilant, prin 
introducerea unui etaj repetor catodic, 
constituit cu trioda din tubul 6 Ø 1 TI 
(ECF 80) folosit. Antena se conectează la 
grila triodei printr-un circuit cu rezistențe 
și capacitate R,, Ra, Ra şi C4. Pentru radio- 
frecvență, anodul triodei este conectat la 
masă prin condensatorul C. Rezistenţa R, 
din circuitul catodului servește ca sarcină, 
şi tensiunea de la bornele ei este injectată 
la priza bobinei circuitului oscilant. Con- 
densatorul C, blochează tensiunea continuă 
existentă la bornele rezistenței Rp pentru 
ca aceasta să nu fie pusă la masă prin bobină. 
La aceeași priză a bobinei este conectat și 
catodul pentodei detectoare cu reacție. 
Reglajul reacției se efectuează reglind ten- 
siunea de ecran cu ajutorul potențiometrului 
Ro. Circuitul oscilant este prevăzut cu o 
serie de condensatori ficși, ajustabili și 
variabili. Condensatorii Cg și Cg sint conec- 
taţi în derivație pe bobină și se comută de 
pe o gamă pe alta odată cu bobina. Reglînd 
trimerul Cg, se fixează capătul frecvenţelor 
mai înalte ale benzii recepționate. Con- 
densatorul variabil Cu are capacitatea maxi- 
mă de aproximativ 200 pF. El este conectat 
în serie cu condensatorul Cy de 200 pF, 
astfel că se obține o capacitate maximă de 
cel mult 100 pF. Capătul frecvenţelor mai 


joase din bandă se ajustează din miezul 
bobinei. Comutarea de pe o bandă pe alta 
se face cu un comutator cu 2 contacte și 
3 poziţii, aşa cum se arată în figura 2. 

Bobinele se confecționează pentru unde 
scurte pe carcase cu miez din ferită (cu 
punct alb), procurîndu-se din comerț trei 
bobine de oscilator pentru unde scurte de 
tipul miniatură. Bobinajele se înlocuiesc 
conform datelor din tabelul 1. Priza de 
reacție se va face către capătul conectat 
la masă și se va stabili prin încercări, astfel 
încît reacția să se obțină pe toată banda 
la o poziție mijlocie a potențiometrului R49. 
Semnalul detectat din circuitul anodic se 
separă de componenta de RF cu ajutorul 
condensatorului C, de 500 pF şi se aplică 
pe grila triodei prin rezistența R4. Trioda 
amplifică și în AF, avind ca sarcină rezistența 
Rs, pe care se conectează în paralel casca. 
Condensatorul C, blochează tensiunea con- 
tinuă a anodului, iar condensatorul Cg fil- 
trează tensiunea aplicată căștii, scurtcircui- 
tînd la masă tensiunea de RF. 

Montajul se poate miniaturiza, dimen- 
siunile sale depinzind de comutatorul de 
game folosit. Eventual se poate utiliza un 
comutator cu clape (claviatură). Conexiu- 
nea dintre priza bobinei și catod se va face 
cît mai scurtă posibil. Condensatorul variabil 
cu sistemul de demultiplicare se va monta 
cît mai rigid și se va evita pe cit posibil 
jocul demultiplicării. Pentru evitarea efec- 
tului «de mină» caracterizat prin variația 
frecvenței recepționate și a gradului de 
reacție la apropierea miinii de montaj, se 
recomandă ca aparatul să se închidă într-o 
cutie blindată metalic, preferabil din alu- 
miniu. Masa receptorului se va lega la o 
priză de pămînt satisfăcătoare, evitindu-se 
pe cit posibil folosirea ca pămînt a conduc- 
torului de nul al rețelei de alimentare. 

Alimentarea receptorului se va face din- 
tr-un redresor capabil să livreze aproximativ 
200 V curent continuu bine filtrat. Consumul 

C4g=200 pF ceramic 

Ca, =200 pF variabil 
C,2=50 nF ceramic 

receptorului este neglijabil (sub 5 mA). 
Filamentul tubului (piciorușele 4 şi 5 ale 
soclului) se alimentează de la un transforma- 
tor de rețea care să dea în secundar 6,3 V 
la un curent de maximum 0,5 A. 

Receptorul are posibilitatea recepționării 
benzilor de amator de 80 m (3,5 MHz), 
40 m (7 MHz) şi 20 m (14 MHz), care vor fi 
întinse pe cel puțin jumătate din scală. 
Pentru reglaj și punere în bandă, se va 
folosi un generator de RF modulat sau 
nemodulat, un undametru sau chiar un alt 
receptor bine etalonat, folosind și staţiile 
de emisie ce lucrează la un moment dat. 
Așa cum s-a arătat mai sus, cu condensa- 
torul variabil la capacitatea maximă (închis) 
se reglează miezul bobinei, pentru a se 
recepționa un semnal la limita inferioară 
de frecvențe a benzii. Este recomandabil 
ca miezul de ferită să fie pentru acordul 
corect aproape complet introdus în bobină. 
Pentru limita frecvenţelor mai înalte cu 
condensatorul la capacitatea minimă (des- 
chis) se va regla trimerul Co şi eventual se 
va modifica condensatorul Cs, înlocuindu-l 
cu altul de valoare mai mare sau mai mică, 
după caz. Condensatorii Ca și Cg vor fi de 
tipul tubular sau plachetă cu izolament 
ceramic. 

Este recomandabil ca, pentru acordul 
corect, miezul de ferită să fie aproape 
complet introdus în bobină. În acest scop, 
se pot adăuga sau scoate din spirele bobinei 
pînă la obținerea acestui deziterat. Operația 
se va efectua după ce valorile trimerilor 
s-au definitivat. 

În cazul unei construcții îngrijite și corecte, 
receptorul va permite «auzirea» staţiilor 
DX în telegrafie și a staţiilor mai puternice 
în telefonie, cu o bună selectivitate. 

Prin faptul că s-a folosit un etaj separator 
la intrare și prin închiderea montajului în 
cutie metalică, radiația proprie va fi complet 
neglijabilă, nestinjenind în nici un mod 
lucrul altor staţii de recepție din vecinătate. 

ION UDREA - chimist 


Mecanizarea şi automatizarea proceselor 
industriale au făcut ca un mare volum de 
muncă fizică să fie înlocuit. Prezența omului 
în anumite activități este necesară doar 
pentru a supraveghea tablourile de comandă, 
pentru a urmări evoluția aparatelor de mă- 
sură și control. Tot mai des locul greoaie- 
lor costume de protecţie este luat de salo- 
peta ușoară de doc, iar aceasţa, la rîndul ei, 
fiind substituită de halatul alb de pinză. 

Există însă multe domenii de activitate, 
ca, spre exemplu, fabricile cu profil chimic, 
uzinele siderurgice, cercetările nucleare ex- 
perimentale, zborurile la mari înălțimi, unde 
contactul omului cu acizii, cu căldura puter- 
nică degajată de marile cuptoare, cu radiați- 
ile nucleare, cu frigul, cu presiunile joase 
sau înalte pot avea grave consecinţe asupra 
sănătății lui. De aceea, un mare număr de 
cercetători din întreaga lume au în vedere 
tocmai acest obiectiv: confecționarea celor 
mai adecvate echipamente de protecție pen- 
tru diferite medii de muncă prin descoperi- 
rea, in primul rînd, a unor materiale cît 
mai ușoare, cît mai ieftine și care să reziste 
oricăror solicitări: chimice, mecanice, ca- 
lorice etc. 


ACIZII ÎNTÎMPINĂ REZISTENȚĂ 


Pină la apariţia fibrelor sintetice polini- 
trilacrilice, îmbrăcămintea de protecție re- 
zistentă la acizi cu concentrație mărită se 
realiza din lină 100%. Materialul avea o 
țesătură normală, cu o densitate sporită, 
urmărindu-se în acest fel evitarea posibili- 
tății de pătrundere a stropilor de acid pînă 
la lenjerie sau, eventual, la piele. Prin înlo- 


cuirea linii — cu fibre sintetice —, aceste 
neajunsuri s-au eliminat. De exemplu, fibra 
polinitrilacrilică produsă şi în ţara noastră 
se caracterizează printr-o greutate specifică, 
variind între 1,14 și 1,17 față de cea a lînii, 
care este 1,32, printr-o rezistență foarte 
bună la lumină, la acizi, la alcalii și, de ase- 
menea, o rezistență termică corespunzătoa- 
re cu punctul de înmuiere la 235° . 

Mai recentă, fibra policlorvinilică (în alte 
țări cunoscută sub diverse denumiri: Kurexa- 
lon — Japonia, termovyl — Franţa, rhovil 
— R.F. a Germaniei) se bucură de aceleași 
calități ca şi fibra polinitrilacrilică, cu deo- 
sebirea că are punctul de topire la 125° și 
nu mai arde în interior. În comparaţie cu 
fibra polinitrilacrilică, este mult mai adec- 
vată echipamentului de protecție, ea nefiind 
atacată nici chiar de acizii cu concentraţie 
mărită. O altă fibră, cea polipropilenică, care 
se va produce industrial și la noi în ţară, 
prezintă drept caracteristici deosebite o 
greutate specifică foarte scăzută (0,91 față 


MEDIU TOXIC (CHIMIC) 


de 1,32 la lînă) și punctul de topire 175°. 
Impotriva pierderii rezistenței datorată ilu- 
minării directe la un timp mai îndelungat, 
s-a elaborat o gamă de «inhibitori», care 
reduc acțiunea acestui fenomen neplăcut. 
Aceste tipuri noi de echipamente de pro- 
tecție antiacidă realizate din fibre sintetice 
posedă calități superioare: durată de purtare 
îndelungată, rezistență la abraziune, la în- 
doiri repetate, la tracțiune, ușoare și plăcute 
la purtare, suficient de rezistente la tempe- 
raturi şi totodată mult mai ieftine. 
Aceste calități necesare condițâlor im- 
puse de anumiţi parametri au dat posibili- 
tatea extinderii țesăturilor în alte domenii, 
în clinici, laboratoare, în industria alimen- 
tară şi oriunde se solicită echipament de 
protecție, cu proprietăți identice. 


ÎMBRĂCĂMINTEA ÎN LUPTĂ 
CU CĂLDURA 


Știm că printr-o muncă fizică intensă se 
înmagazinează în corp o energie calorică 
considerabilă. În industria grea, în majori- 
tatea cazurilor, acest degajament reprezintă 
aproximativ 90% din energia alimentară 
transformată; pentru a-și menţine echilibrul 


său termic, corpul trebuie să cedeze această 
căldură acumulată mediului ambiant; corpul 
restituie prin piele căldura acumulată în 
organism, în condiţii climatice normale, prin 
convecție, prin radiaţie și prin transpiraţie. 

Pentru a evita inconvenientele create de 
condiţiile grele de muncă, s-au efectuat cer- 
cetări și studii aprofundate pentru a găsi 
cele mai adecvate mijloace de a proteja 
muncitorii, şi în special pe cei din siderurgie, 
care au de suferit cel mai mult din pricina 
căldurii. Îmbrăcămintea de protecţie în si- 
derurgie se realizează din ţesături metali- 
zate, care, în zona razelor infraroșii, reflectă 
aproximativ 90%, din radiaţiile calorice. În 
R.F. a Germaniei și S.U.A. s-au efectuat 
experiențe numeroase cu diverse țesături 
metalizate și diverse modele de confecții 
pentru a se găsi soluția cea mai bună de rea- 
lizare a echipamentelor de protecție împo- 
triva radiaţiilor calorice. 

La noi în ţară, Institutul de cercetări 
textile, în colaborare cu Institutul pentru 


TEMPERATURI ÎNALTE 


protecția muncii, a proiectat și a elaborat 
procesele tehnologice pentru o gamă de 
țesături metalizate necesare echipamentelor 
de protecție din siderurgie. Suportul rea- 
lizat din fibre sintetice a fost acoperit cu 
praf de aluminiu și un lac protector pulveri- 
zat. Acest procedeu este încă în faza de 
experimentare; suporturile se recomandă 
a fi executate din fibre sintetice, deoarece 
bumbacul sau viscoza nu rezistă eventualelor 
jeturi sau schije incandescerite. 

Metalizarea se poate realiza pe mai multe 
căi: prin aplicarea foliilor de aluminiu, a 
foliilor de Hostaphan (poliester) metalizat 
prin aplicarea aluminiului în vid, a foliilor 
de aluminiu autocolante sau a foliilor de 
cupru. Dintre acestea, folia de aluminiu 
este materia primă cea mai ieftină. Capaci- 
tatea ei de reflecţie este de aproximativ 
93%, rezistă la temperaturi mari (pînă la 
650°C), precum și la tracțiuni mecanice. Un 
alt material, folia de Hostaphan, cu aspect 
transparent, posedă proprietăți mecanice 
remarcabile: rezistență la frecare (abraziu- 
ne), la îndoiri repetate, la tracțiune și o 
durată de folosință îndelungată, fiind însă 
mai puțin rezistentă acțiunii schijelor in- 
candescente. 


RADIAȚII 


Prin combinarea acestor două tipuri de 
folii se obține folia de aluminiu autocolantă. 
Aceste țesături sînt foarte suple. Dacă meta- 
lizarea cu aluminiu în vid este posibilă la 
țesăturile sintetice, nu cu aceeași ușurință 
şi eficiență economică este posibilă la țesătu- 
rile realizate din fibre naturale, mai ales din 
cauza volumului pe care îl ocupă în aparatul 
de metalizare. La un strat de 12 microni se 
pot acoperi fie 100 metri de țesături din 
fibre naturale sau 1 000—1 200 metri de 
țesături sintetice. 

Mai recent s-a introdus în industria ţesă- 
turilor pentru echipament de protecție folia 
de cupru. Ea prezintă avantajul că, avind 
punctul de topire 1 084°C, oferă o rezistență 
mult mai marela reflectarea razelor calorice 
decit folia de aluminiu. 


NOUA ÎMBRĂCĂMINTE A 
«CĂUTĂTORILOR DE PERLE» 


Setea de cunoaștere l-a împins pe om să 


COSMONAUT 


vadă ce se petrece sub oglinda strălucitoare 
a apelor. În antichitate, scufundătorii co- 
borau în adincuri cu ajutorul unor greutăți. 
Avind urechile acoperite cu bureți, gura 
umplută cu ulei şi o frînghie legată de mijloc, 
căutătorii de perle se scufundau de 50—60 
de ori pe zi pînă la o adincime ce atingea 
uneori și 30 de metri. Dar urmările nu întîr- 
ziau prea mult timp să apară. De cele mai 
multe ori hemoragia punea capăt vieţii 
acestor bravi scufundători. 

Astăzi costumul de scafandru permite 
omului să execute lucrări grele în adîncul 
apelor. Un astfel de costum este alcătuit 
de obicei dintr-un combinezon de pinză 
cauciucată care acoperă scafandrul pînă la 
git şi o cască de metal prevăzută cu o fereas- 
tră de sticlă pentru vedere. Legătura dintre 
cască și combinezon se face cu ajutorul 
unor inele de stringere. În dreptul mijlocu- 
lui, scafandrul este strîns cu o centură care 
nu permite umflarea combinezonului atunci 
cînd se pompează aer; iar în picioare poartă 
ghete cu o greutate adițională de plumb 
de 10 kg. Pe piept și în spate scafandrul mai 
are, legat de combinezon, alte două greutăți 
adiționale de plumb, fiecare cîntărind 20 kg. 
De la suprafață aerul este pompat, prin 


intermediul unui tub de cauciuc, în casca 
scafandrului, iar aerul expirat, ca și surplusul 
de aer, este evacuat direct în apă cu ajutorul 
unei supape. Acest costum permite scufun- 
darea în apă pînă la adincimi de maximum 
50 de metri. Pentru adincimi mai mari costu- 
mele sînt prevăzute cu o armură metalică 
capabilă să reziste la presiune, dar ele nu 
permit decit un număr redus de mișcări. 
Recent, Grupul de studii și cercetări 
submarine (G.E.R.S.) din cadrul Marinei 
Naţionale Franceze au experimentat un 
sistem de îmbrăcăminte care, pe lingă pro- 
tecție la adincimi mai mari de 50 de metri, 
asigură totodată și o autonomie de lucru 
scafandrului. Scafandrul este imbrăcat de 
fapt cu două costume, din care primul cu- 
prinde un circuit încălzit alimentat de la o 
serie de baterii ce servesc în același timp 
şi ca balast. Temperatura pielii este în acest 
mod menţinută în jurul a 30°C. Peste primul 
costum se pune un al doilea, confecționat 
din cauciuc neoprenic, care prezintă avan- 


ACVANAUT 


tajul că nu se strivește la presiuni înalte, 
Pentru a asigura o autonomie totală, sca- 
fandrul este dotat și cu un sistem de regene- 
rare a aerului, pe care îl poartă în spate. 

Cu ajutorul acestui sistem de îmbrăcă- 
minte, scufundătorul poate trăi și munci 
independent sub apă un timp destul de în- 
delungat. 


FONTA ȘI PLUMBUL 
ÎMPOTRIVA RADIAȚIILOR 
NUCLEARE 


Nici cea mai nouă ramură a industriei 
contemporane: cea nucleară, nu a fost scu- 
tită de... moda specifică a îmbrăcămintei de 
protecţie. În sălile de comandă ale impresio- 
nantelor acceleratoare de particule sau ale 
reactoarelor atomice experimentale şi e- 
nergetice pot fi văzuți operatori îmbrăcați 
în salopete albe cu semnul de un roșu aprins 
al trifoiului. Acestea sînt veșminte ușoare, 
comode, ușor lavabile, cu manşete și gulere 
etanșe. Ele sînt completate cu mănuși sub- 
ţiri de cauciuc, şepci cu cozoroc din același 
material, de obicei bumbac, și încălțăminte 
flexibilă cu talpă de azbest. 

În cazul intervențiilor în zone contaminate 


cu substanțe radioactive, camere cu surse 
deschise, incinte infectate etc., presonalul 
trece la ţinuta formată din costume de pro- 
tecție mai grele din fibre sintetice sau mase 
plastice flexibile, prevăzute cu măşti etanșe 
alimentate cu aer sau oxigen autonom sau 
de la o instalație exterioară. În funcție de 
gradul de contaminare, aceste veșminte sînt 
mai mult sau mai puţin ușoare, în unele ca- 
zuri — cînd apare și un însemnat fond 
gama — semănind cu echipamentul scafan- 
drilor sau cel al cosmonauţilor. 

În puternice cîmpuri de radiaţii penetran- 
te costumul de protecție se transformă în 
adevărate cazemate de fontă și plumb, ac- 
ţionate pe cale electromagnetică sau hidrau- 
lică, prevăzute cu sisteme optice de vizuali- 
zare — geamuri de sticlă de plumb şi peris- 
coape. La intensități și mai mari îmbrăcă- 
mintea se aplică peste sursele de radiații. 
«Hainele de protecție», în acest caz, pereții 
grei de fontă și beton iau aspectul unor 
grele încingătoare de cămăși de oțel. 


MODA LA MARI ALTITUDINI 
ȘI ÎN COSMOS 


În general, nu se poate face o demarcație 
totală între costumele piloților supersonici 
şi cele destinate cosmonauțţilor. Dar să ne 
referim la cazuri concrete. Costumul purtat 
de aviatorii marilor viteze și altitudini este 
în principiu alcătuit dintr-un combinezon 
strimt din fibre poroase de nylon, o cască 
interioară de cauciuc, o cască exterioară 
metalică cu vizor transparent, supapă pen- 
tru oxigen, microfon și receptoare, radio 
la urechi. În cazul unei decomprimări bruște 
a cabinei avionului, tuburi elastice din struc- 
tura costumului — dispuse de-a lungul 
membrelor, pieptului, coapselor — se umflă 
automat cu oxigen sub presiune şi întind o 
serie de șireturi, care string costumul pe 
corp, creînd suprapresiunea necesară pen- 
tru a compensa presiunea scăzută a mediului, 
De regulă, costumele moderne sînt «total 
presurizate» (între corp şi costum circulă 
oxigen pentru ventilație şi suprapresiunea 
uniformă), au fermoare, butelie de oxigen. 
cască specială care permite rotirea capului 
și protejează la diverse radiaţii, învelișuri 
metalizate, mănuși speciale, sisteme de ter- 
moreglare etc. Cu adaptările necesare misiu- 
nilor în Cosmos, asemenea costume s-au 
folosit şi de astronauți în cabinele spațiale. 
Începînd cu ieșirea liberă în Cosmos, inau- 
gurată în 1965 de Alexei Leonov, au fost 
puse la punct cîteva tipuri de scafandre 
cosmice, capabile să asigure viaţa şi activi- 
tatea cosmonautului în spaţiu. S-a dat o 
mare atenție protejării față de variațiile de 
temperatură, radiațiile solare şi cosmice, 
posibilității de manevrare și de deplasare 
cu ajutorul unor «pistoale-rachetă». 

În preajma coboririi omului pe Lună, se 
fac proiecte și chiar se încearcă, în condiţii 
simulate, modele de «scafandre lunare». 
Un proiect prevede îmbrăcarea unui fel 
de cilindru capsulat, din aluminiu, cu vizor 
semicircular, un scăunel cu trei picioare 
«pentru odihna» cosmonautului, surse pro- 
prii de energie, contor de radiaţii și sisteme 
de iluminare, termoregulatoare etc. Trebuie 
să fie dotat cu sistem autonom de control 
pentru regenerarea aerului, protecție față 
de radiații nocive etc. Deci o adevărată... 
microuzină portabilă! Se pare că ar fi chiar 
mai rentabil de a se realiza costume lunare 
diferențiate pentru ziua sau noaptea sele- 
nară. Dacă ar fi să facem o analogie cu cerin- 
țele modei, aceasta ar fi destul de rigidă, 
atit la propriu cît şi la figurat. 


ÎN SUBSOL, 
PE SOL, 


PE APE, 


MAŞINI 
ELECTRICE 


Undeva, într-o mină de cărbuni din Egipt, moderne perfora- 
toare electrice sfredelesc în abataj, scoțind din adincul pămin- 
tului diamantul negru; pe căile cu șine de oţel poloneze gonesc 
locomotive diesel-electrice; pe nesfirșitele drumuri fără pulbere 
ale Pacificului navighează noi cargouri românești de 12 500 de 
tone, construite la Şantierele navale Galaţi. Ce trăsură de unire 
leagă între ele aceste exponente ale tehnicii moderne, aflate 
la mii de kilometri depărtare unele de altele? Toate poartă cu 
ele echipamente electrice fabricate la U.M.E. București. Pro- 
dusele acestei uzine au făcut cunoscute în peste 40 de ţări 
importatoare realizări ale industriei electrotehnice românești. 
Ele au depus mărturie, în graiul cel mai convingător al carac- 
teristicilor superioare, despre preocupări actuale ale cerce- 
tătorilor, proiectanţilor și constructorilor electrotehnicieni din 
România pentru creșterea continuă a puterii competitive a 
maşinilor electrice. 

Principalul criteriu care a condus pe proiectanți la repro- 
iectarea produselor a constat în compararea performanţelor 
și indicatorilor tehnici-economici ai acestora eu produse 
similare străine, produse de virf pe piața mondială. Așa s-au 
născut tipurile 1967 de mașini electrice ce poartă o marcă 
prestigioasă: U.M.E.B. 


DE UNDE A ZBURAT VULTURUL CARPAȚILOR 


La poarta principală a Uzinei de maşini electrice București 
există o placă comemorativă pe care scrie că de pe aceste 
locuri, unde era cimpul Cotrocenilor, s-a înălțat în văzduh 
primul aeroplan românesc cu motor, inventat, construit şi 
pilotat de Aurel Vlaicu. 

Undeva în spatele uzinei, pe același cîmp al Cotrocenilor, 
şi-a instalat tabăra de panduri, acum aproape un secol și jumă- 
tate, Tudor Vladimirescu, după ce a intrat în Bucureștiul 
înviorat de speranţa victoriei revoluţiei, în istoricul an 1821. 

De pe cîmpul Cotrocenilor, de unde și-a pornit zborul vul- 
turul Carpaţilor — Aurel Vlaicu —, aveau să pornească, după 
o jumătate de veac, primele mesagere ale industriei electro- 
tehnice românești. Prima fabrică de mașini electrice din Româ- 
nia şi-a scris cea dintii filă a autobiografiei în anul 1948. O 
biografie ce se aseamănă întru totul cu a multor uzine romăâ- 
nești. S-a născut în adăpostul sărac al unor ateliere modeste 
— fostele A.S.A.M. — un fel de magazii în care se făceau repa- 
raţii de avioane, ateliere ce și-au schimbat aproape în între- 
gime profilul și au fost reutilate complet chiar în primul an după 
actul naţionalizării industriei. , 

Deși tînără, Uzina de mașini electrice București s-a dezvoltat 
într-un ritm rapid, atingind maturitatea în mai puțin de două 
decenii şi devenind un pilon al industriei noastre electro- 
tehnice. Construirea de noi hale spaţioase, corespunzătoare 
cerinţelor noii producții, dotarea cu utilaje specializate în con- 
strucţia de mașini electrice, formarea unui colectiv de muncă 
bine pregătit, prin școlarizarea unui număr mare de muncitori 
ce aveau să se perfecționeze în noi meserii — bobinatori, 
electricieni, montatori —, sint doar citeva din treptele urcate 
de uzină spre piscul maturizării. Străbaterea acestui drum 
s-a făcut concomitent cu îndeplinirea an de an a unor sarcini 
deosebit de importante pentru economia noastră naţională; 
dotarea cu motoare electrice și transformatoare necesare 
industriei petrolifere ce fusese distrusă de război, dotarea 


cu maşini electrice a noilor instalaţii pentru viitoarele con- 
strucții ale cincinalelor, asigurarea motoarelor antigrizutoase 
și echipamentelor necesare mecanizării muncilor grele în 
mine, asigurarea echipamentelor electrice pentru îmbunătăți- 
rea transportului în comun cu tramvaie, troleibuze, locomotive 
diesel etc. 

Ca un parametru al tehnicităţii uzinei putem menţiona fa- 
bricarea de noi tipuri şi tipodimensiuni de motoare asincrone, 
mașini de curent continuu, grupuri electrogene şi grupuri con- 
vertizoare de sudură. În ce privește creșterea continuă a pro- 
ducției, două exemple ni se par suficient de elocvente: la gru- 
purile pentru sudură, considerind procentul de sută la sută 
pentru anul 1965, graficul producției marchează 200 la sută 
pentru anul 1966 și 400 la sută pentru 1967. Deci în decurs de 
numai trei ani înregistrăm cu satisfacţie o triplare a producției 


Grup de sudură CS-500 A 


la unul din cele mai importante sortimente ale uzinei. In ce 
privește exportul, dacă în 1960 produsele uzinei erau solicitate 
în 8 țări, numărul țărilor importatoare de mașini U.M.E.B. a 
crescut la 21 în 1965 și la 42 în 1967. 

Departe de noi intenția de a face să se creadă că în această 
întreprindere n-ar mai fi loc pentru perfecționarea și moderni- 
zarea unor procese tehnologice, pentru introducerea unor noi 
măsuri privind organizarea ştiinţifică a producției. Trebuie să 
ținem seamă că U.M.E.B. a fost prima fabrică de mașini elec- 
trice din ţară şi că ea e nevoită să facă față în fiecare etapă la 
noi şi noi cerințe ale industriei electrotehnice românești. 

Deci nu ne aflăm în fața unei uzine nou create, în care nu se 
întilnesc decit mașini și utilaje ultramoderne, secții așezate 
în flux și linii tehnologice perfecte, ci o întreprindere în con- 
tinuă dezvoltare şi modernizare. Așa se explică faptul că alături 
de procese tehnologice moderne coexistă citeva depășite 
puțin de tehnica actuală. Dacă ne gindim şi la diapazonul larg 
al profilului uzinei și la diversitatea seriilor de fabricație găsim 
încă o explicaţie a acestei situații tranzitorii, în curs de lichidare. 

Pentru a se ajunge la o înaltă productivitate a muncii și la 
o calitate înaltă a produselor a fost nevoie ca aceste mici defi- 
cienţe să fie suplinite printr-o strictă disciplină tehnologică, 
prin inventivitate şi competență, printr-o bună documentare 
tehnică şi o înzestrare mare cu S.D.V.-uri. Referindu-ne la 
noile metode de lucru și noile sistematizări introduse în fabri- 
cație pentru creșterea productivității muncii trebuie să men- 
ționăm organizarea liniei de prelucrare a carcaselor pe strunguri 
carusel cu dispozitive adecvate pentru prelucrarea întregului 
sortiment de carcase și scuturi mari. Linia a fost prevăzută cu 
macarale pneumatice pivotante cu o capacitate de ridicare 
pînă la 300 kg, permiţind deservirea individuală a strungurilor, 
eliminînd timpii neproductivi rezultați din capacitatea insufi- 
cientă de deservire a podului rulant existent în atelier. Au fost 
mecanizate, de asemenea, unele operații ce consumau un 
volum mare de manoperă la fabricaţia demaroarelor, cum ar 
fi dispozitivele de presare a bobinelor în rotor, formarea cape- 
telor de bobină, tragerea la colector. Dispozitivele de mecani- 
zare au fost concepute și realizate în uzină, ele fiind invenții 
ale inginerului Nistor Alexandru, șef al serviciului Construc- 
tor-șef Il. 

Adăugind la aceste realizări altele importante, ca, de exemplu, 
înființarea atelierului de turnătorie sub presiune a aluminiului 
pentru rotoare în scurtcircuit și crearea unei linii de transfer 
dotată cu mașini pentru prelucrarea axelor pe grupe sau asimi- 
larea tehnologiei de execuție a ștanțelor bloc ne facem o ima- 
gine, desigur încă parțială, a eforturilor acestui vrednic colectiv 
de muncă pentru perfecționarea continuă a proceselor teh- 
nologice. 


UN IMPERATIV: PUTERE COMPETITIVĂ 


O caracteristică a economiei române moderne este solici- 
tarea unui volum mereu sporit de elemente tehnice noi. Dintre 
ramurile care «livrează» un mare număr de asemenea elemente 
se remarcă în mod deosebit importantul sector al industriei 
electrotehnice. Sarcinile cincinalului prevăd dezvoltarea susți- 
nută a acestei ramuri într-un ritm mediu anual superior celui 
ce va caracteriza întreg ansamblul construcției de mașini. 
După consfătuirea pe ţară a lucrătorilor din industria construc- 


țiilor de mașini, din mai 1966, cînd s-a preconizat dezvoltarea 
puternică a ramurii electrotehnice, la U.M.E.B. s-au pus în 
aplicare noi măsuri pentru creşterea productivității muncii și 
ridicarea calității produselor. Dintre acestea, putem aminti: 
organizarea producției în linii tehnologice pentru unele repere, 
creșterea nivelului de înzestrare cu S.D.V.-uri, trecerea unor 
operaţii de la execuția manuală la cea mecanizată, introducerea 
în fabricaţie a mașinilor-unelte și utilajelor de precizie etc. 

În timp ce pentru organizarea producției au fost amenajate 
linii tehnologice de prelucrare a arborilor și carcaselor pentru 
toate tipurile aflate în fabricaţie și pe linia înzestrării pro- 
ducţiei cu S.D.V.-uri s-au obținut realizări importante și ca o 
consecinţă calitatea produselor a crescut simţitor. Dotarea 
cu S.D.V.-uri a făcut posibile îndeosebi creșterea preciziei 
şi interschimbabilitatea deplină a pieselor şi a subansamblelor. 

Dintre produsele de înalt nivel tehnic, mult apreciate la 
export și care sintetizează munca depusă la U.M.E.B. pentru 
producerea de mașini la nivel mondial, trebuie menţionate 
grupurile convertizoare de sudură de 350 și 500 A. Converti- 
zoarele CS-350 și CS-500 sînt mașini de 1 500 rot/minut. Ale- 
gerea acestei turații s-a făcut pe baza unui studiu tehnic-eco- 
nomic, avindu-se în vedere viața rulmenţilor, consumul mic 
de perii, uzura mică la colector, robustețea în exploatare, posi- 
bilitățile bune de echilibrare. 

Prin îmbunătăţirea documentării proiectanţilor, prin consul- 
tarea aprofundată a literaturii tehnice și a revistelor de spe- 
cialitate, a materialelor 1.D.T., prin vizite de documentare la 
institute, în uzine cu profil similar, specialiştii fabricii au reușit 
să cunoască sub toate aspectele realizările asemănătoare din 
tehnica mondială. După indelungi studii tehnice-economice, 
s-a trecut la reproiectări. A fost folosit unul dintre cele mai 
importante mijloace ce stau la îndemina proiectanților pentru 
obținerea unor indici superiori de greutate specifică: utiliza- 
rea oțelurilor aliate cu caracteristici superioare. În prezent, 
dacă comparăm greutățile specifice ale convertizoarelor CS-350 
şi CS-500 cu maşini similare străine, atit de 1500 de rotații 
pe minut, cit și de 300 de rotații pe minut, constatăm că în 
comparaţie cu convertizoarele de 1 500 de rotații existente în 
lume, produsele U.M.E.B. sint printre cele mai ușoare. Faţă 
de vechiul grup GES-350, care cîntărea 620 kg, noul grup CS-350 
cîntăreşte 420 kg. Interesant de subliniat este faptul că conver- 
tizoarele CS-350, deși au 1 500 de rotații/minut, au o greutate 
specifică echivalentă cu multe maşini similare de 300 de ro- 
tații/minut existente în lume. 

Preocuparea consecventă a colectivului de muncă pentru 
creșterea puterii competitive a produselor uzinei a făcut ca în 
final performanţele tehnico-funcţionale ale convertizoarelor de 
sudură să întreacă pe cele ale produselor similare străine, 
deoarece întrunesc o serie de posibilități de utilizare care nu 
pot fi găsite — toate la un loc — la un convertizor străin. Este 
vorba în primul rînd de posibilitatea de reglare de la distanță 
a regiunilor de sudură, de existența aparatelor de măsură, care, 
după necesitate, se introduc sau se scot din circuit, precum și 
a comutatorului pentru schimbarea polarității. Adăugind la 
acestea și faptul că convertizorul prezintă un motor anume 
dimensionat pentru a putea funcţiona la trei tensiuni ale reţelei, 
că există comutator de curent pentru diverse domenii de reglaj, 
deci nu este nevoie ca în exploatare să se schimbe cablul de 
la o bornă la alta, precum și comutator și priză pentru comanda 


excitației de la un automat de sudură, ne dăm seama cit de 
practic este acest convertizor, cît de mare este forța lui compe- 
titivă pe piața mondială. 


CERCETAREA ÎN ELECTROTEHNICĂ — 


CHEIA PROGRESULUI TEHNIC RAPID 


Cercetătorii laboratorului nostru uzinal şi toți specialiştii 
preocupați de problemele de cercetare în diferite secții răspund 
în prezent unui număr mare de solicitări, apărute pe terenul 
unor sectoare de producție diverse. Datorită acestui fapt se 
face tot mai simțită ponderea cercetării aplicative, fără ca prin 
aceasta să se diminueze importanța sau să se încetinească 
ritmul cercetărilor de ordin fundamental. 

Cercetarea în electrotehnică, considerată cheie a progre- 
sului tehnic rapid, vizează atit schimbarea modului de funcțio- 
nare a diverselor instalații şi dispozitive, cit și elaborarea de 
soluţii noi, perfecţionarea materialelor și schemelor construc- 
tive. Printre temele de cercetare cu importanţă deosebită apli- 
cativă se remarcă: Studiul sistemului de izolare electrică prin 
fosfatare; studiul privind intiuența temperaturii mediului am- 
biant asupra puterii mașinilor electrice rotative etc. 

Cercetarea aplicativă este îndreptată și spre unele teme care 
să contribuie la realizarea planului tehnic pe 1968. Urmînd 
linia ascendentă și armonioasă de dezvoltare a economiei 
naționale, Uzina de maşini electrice are sarcina de a crea mereu 
mai multe mașini şi de mai multe tipuri. Numai pentru 1970 este 
prevăzută o creștere a producției față de 1965 cu 70% şi o creş- 
tere a productivității muncii de 37%. 

Planul tehnic pe 1968 prevede, de asemenea, realizarea a o 
serie de produse noi, ca, de exemplu: 2 tipuri noi de motoare 
pentru ascensoare, o serie de motoare de macarale, echipa- 
mente navale în curent alternativ, precum şi fabricarea unor 
motoare auxiliare pentru locomotivele diesel hidraulice și 
electrice. 

De asemenea, în planurile de perspectivă pentru perioada 
1970—1975 s-a prevăzut realizarea a noi serii de motoare asin- 
crone modernizate, a unor grupuri convertizoare de sudură 
de 1 000 A, noi tipuri de motoare de tracțiune şi altele. 


PREFIGURÎND VIITORUL 


Producţia uzinei urmează să crească pină în anul 1970 de 
cca. două ori față de anul 1965. O sarcină de loc uşoară. Pentru 


realizarea ei s-a elaborat de către Institutul de proiectare a 
uzinelor și instalaţiilor pentru industria electrotehnică Bucu- 
reşti (I.P.E.T.B.), în strinsă colaborare cu specialiştii uzinei, 
proiectul de extindere a U.M.E.B. Activitatea de producţie în 
viitor se va desfăşura pe baza sortimentelor actuale, lărgindu-se 
gama de tipodimensiuni de maşini electrice și extinzindu-se 
seriile de produse. 

Prin dezvoltarea uzinei se va realiza şi fabricaţia indigenă 
de perii electrotehnice, în condiţii tehnice care să permită 
reducerea substanţială a importului acestor produse. 

La elaborarea proiectului de dezvoltare s-au urmărit folosirea 
judicioasă a spaţiilor de producţie construite, raționalizarea 
fluxurilor tehnologice de fabricație și dotarea cu utilaje de 
producţie modernă de înaltă productivitate. Într-adevăr, pentru 
o producţie ce crește de aproximativ două ori, suprafața pro- 
ductivă sporește cu numai 56%, iar numărul muncitorilor pro- 
ductivi se majorează cu 20%; beneficiul va crește în 1970 de 
3 ori față de cel realizat în 1965, indicele de eficiență a econo- 
miei (lei spor producție/leu investiţii) fiind de circa 2. 

O contribuţie însemnată în realizarea performanţelor amin- 
tite a avut-o integrarea fabricaţiei de electromotoare asincrone 
într-o hală nou construită, cu o suprafață de 8 000 mp, datorită 
faptului că se pot mări seriile de fabricaţie prin folosirea teh- 
nologiei de grup. În această hală s-au prevăzut linii de ștanțare 
a tolelor, înzestrate cu prese automate pentru ancoșare și pentru 
decuparea contururilor circulare; pentru statoare s-a prevăzut 
un agregat de presare și sudare a cordoanelor longitudinale 
de solidarizare; pentru bobinajul şi montajul electromotoarelor 
asincrone se vor organiza 6 benzi. 

Realizarea dezvoltării uzinei se desfășoară după un grafic 
riguros întocmit şi va fi încheiată în anul 1970. Principala con- 
strucţie nouă — hala de motoare asincrone — se găsește 
într-o fază avansată de realizare, urmînd a fi terminată în anul 
viitor. 

Viaţa ridică noi probleme în fața colectivului de muncă al 
uzinei. Solicitările crescinde la export și impetuoasa dezvol- 
tare a economiei naţionale fac să crească simţitor necesarul 
de noi mașini electrice. Conștienți de sarcinile însemnate ce le 
revin, constructorii de maşini electrice de la U.M.E.B., printr-o 
mobilizare totală, cu nimic mai prejos față de cea de pe șantiere, 
prin organizarea științifică a producției, punind în valoare 
priceperea și entuziasmul lor, își vor aduce și pe viitor contri- 
buţia la îndeplinirea în bune condiţii a prevederilor planului 
cincinal. 


Da ii 


MOTOARE ASINCRONE AS DE 75 kW 


Dorinţa oamenilor de a 
cunoaște frumusețile na- 
turii, monumentele isto- 
rice și de artă din propria 
ţară și din alte ţări, mij- 
loacele moderne de tran- 
sport, de mare viteză şi 
de mare capacitate, au con- 
tribuit la dezvoltarea ra- 
pidă a turismului în toată 
lumea, fapt ce se reflectă 
și în declararea anului 
1967 ca «an turistic inter- 
național». În această si- 
tuaţie, se pune din ce în ce 
mai acut problema creării 
şi a unor condiţii cores- 
punzătoare de cazare atit 
în hoteluri, cit şi în com- 
plexele turistice, ansam- 
bluri de case de vacanță 
etc., care trebuie să facă 
faţă unor cerinţe de con- 
fort mereu crescînde. 


HOTELURI 
DE TIP 
AMERICAN 
ȘI DE TIP 
EUROPEAN - 


Diferenţierea tipurilor de hoteluri turistice a de- 
venit din ce în ce mai accentuată atît sub aspectul 
mărimii lor, cît și al structurii camerelor și al echipă- 
rii. Trebuie subliniat că pe plan mondial se'observă 
existența a două concepții principial diferențiate, şi 
anume tipul de hotel american de mare capacitate, cu 
foarte multe anexe, saloane etc., și, pe de altă parte, 
tipurile oarecum tradiționale, răspîndite în special 
în Europa, de hoteluri de mai mică capacitate și cu 
o atmosferă mai intimă. Un exemplu de hotel de tip 
american este hotelul «Fort Royal» din Guadelupa, 
care într-o primă etapă va avea într-adevăr numai 75 
de camere, dar este prevăzut a fi extins pînă la cca. 
200 de camere. Construcţia este așezată într-o poziție 
pitorească, pe litoralul Mării Caraibilor, şi ansamblul 
turistic viitor va fi completat cu 24 case de vacanță, 
grupate în jurul unui bazin, deservite de un restau- 
rant-bar, anexe proprii etc. Un alt hotel modern de 
mare capacitate este hotelul Dogashima Spa din 

Japonia, amplasat într-un golf al peninsulei Izu, aproa- 
pe de Tokio, şi care are o conformaţie cu totul spe- 
cifică. Clădirea se încadrează perfect în mediul în- 
conjurător, avînd șapte nivele ce coboară pe treptele 
falezei naturale, intrarea fiind la etajul 6 — la 40 m 
deasupra mării —, etaj ce conţine partea de recep- 
ție și administrația. Cele 6 etaje, cu terasele respec- 
tive, coboară pînă în apropierea plajei, la nivelul 
inferior fiind restaurantul, care se continuă cu o 
grădină chiar pînă la malul mării. Etajul 7 conţine 
băile tradiționale japoneze. 

Deși cu aspect urban și avînd un pronunţat ca- 
racter de hotel comercial modern, hotelul «Hilton» 
din Tel Aviv — izrael, amplasat direct pe coasta 
Mediteranei, poate constitui, în același timp, și un 
exemplu de hotel turistic de tip american. Ţinîndu-se 
seama de specificul profilului acestei clădiri, toate 
camerele sînt grupate într-un bloc de 14 etaje, care 
are la ultimul nivel un restaurant, orientat cu vede- 
rea spre mare, iar serviciile, inclusiv sălile de trata- 
tive, saloanele intime etc. se găsesc intr-o cladire 
joasă, separată, legătura fâcîndu-se la nivelul meza- 
ninului. Soluția adoptată este interesantă și din punct 
de vedere urbanistic, deoarece s-a reușit o separare 
completă a circulației vehiculelor de circulația pie- 
tonilor, evitîndu-se orice încrucișare între aceste 
două circulații care se fac la nivele diferite. 


Un tip special de hotel apărut relativ recent este hotelul care, pe 
lingă scopul turistic, este destinat ținerii de congrese și reuniuni, așa 
cum este, de exemplu, hotelul nou din Koge — Danemarca sau com- 
plexul hotelier de la Rigi-Kaltbad, din Elveţia. La hotelul din Koge 
s-a prevăzut în acest sens o sală de congrese pentru 600 de persoane, 
iar partea de clădire care conține barul, restaurantul și sala de banchete 
are pereți despărțitori mobili, astfel incit la nevoie se pot amenaja încă- 
peri spaţioase pentru ținerea de reuniuni mari. După cum am mențio- 
nat, și hotelul de la Rigi — Kaltbad, care de fapt este un complex ho- 
telier construit pe un teren de 10 000 mp, este destinat, de asemenea, 
de a fi în același timp un hotel turistic internațional și un loc de con- 

ese. Pină în prezent, din acest complex s-au realizat hotelul propriu- 
zis cu 160 de paturi, o clădire cu 54 de apartamente, un mic centru 
comercial și un bloc pentru cazarea personalului, urmind ca în viitor 
să se construiască un al doilea hotel ce va avea o sală de congrese, pre- 
cum şi un număr de case de vacanţă individuală pentru familii de tu- 
riști. Este interesant de arătat că la acest complex mobilarea și deccrarea 
fiecărei camere sînt diferite. 

În sfirșit, tot un tip de complex hotelier este și hotelul «Amalia» din 
apropierea orașului Delfi — Grecia, care se compune din patru corpuri 
de clădire, clădirea centrală conținînd partea de recepție, restaurantul, 
saloanele, barul etc., iar camerele sînt amenajate în trei aripi oarecum 
separate de partea centrală pentru a asigura o cît mai bună izolare fo- 
nică. : 

În general, la construirea unor noi hoteluri turistice este deosebit 
de importantă nec a ez rr. în are pren şi cu perspec- 
tivă, ceea ce exp! ică, e altfel, preferința amplas unor asemenea con- i 
strucții în puncte interesante la țărmul mării. În acest sens pot fi citate struit e pe reia co ter Pi: ma Stie 
hotelul turistic din Palma del Malorca din Spania, cu 150 de paturi, orientate cu vederea spre mare. 
care are toate camerele orientate spre mare, sau hotelul «Marjan» din 
Split, Iugoslavia, care este așezat direct pe țărmul Adriaticii și dispune 
de un bazin de înot propriu alimentat cu apă de mare. 


Folosirea culorii şi a elementelor decora- 
tive simple fac să fie cit mai plăcut interiorul 
căsuțelor de vacanţă. 


1 şi 2 — Gruparea de case de vacanţă «Sea ranch» 
pe coasta Pacificului. Construcţiile sint din lemn, 
au forme simple, încadrindu-se perfect în peisa- 
jul natural. 

În peisajul arid al colinelor din împrejuri- 


mile orașului Delfi (Grecia) se ridică un nou 
hotel. 


Hotelul «Da- 
gashima Spa» 
de lingă Tokio 
foloseşte în 
mod ingenios 
relieful încon- 
jurător. 


ORAŞELE 
| DE 
VACANȚĂ 


În ultimul timp au apărut și alte tipuri de hoteluri turistice sub formă 
de ansambluri de clădiri, formînd așa-zise «colonii şi orașe de vacanță». 

Un asemenea «oraș de vacanță» s-a realizat pentru clubul european 
de turism la Tanger — Maroc și este format dintr-o grupare,în jurul 
a două curți interioare,a unor clădiri ce conțin apartamente, toate dotate 
cu băi. Tot în Maroc, la Skhirat, s-a realizat un centru balnear-hote- 
lier compus din restaurant, piscină și un mic hotel, unde toate camerele 
dau direct spre plajă. Alegindu-se un tip de construcții joase, s-a urmă- 
rit în mod deosebit încadrarea întregului ansamblu în peisajul natural. 
Un ansamblu turistic deosebit de interesant s-a realizat în statul Oregon 
(S.U.A.) și se compune din 12 pavilioane cu cite 8 apartamente fami- 
liale, o clădire specială cu 4 apartamente, precum și o clădire centrală 
cu administrație, restaurant și alte servicii. Aceste ansambluri fiind 
așezate direct în pădure, materialul constructiv folosit este aproape 
exclusiv lemnul, ceea ce dă și un aspect pitoresc, deosebit de plăcut, 
construcțiilor. Un ansamblu turistic similar, dar realizat în alt mod, 
este colonia de vacanță Arimin din Japonia, care se găsește la o alti- 
tudine de 1 100 m, fiind amplasată lingă un lac artificial într-un ma- 
siv forestier. Capacitatea acestei colonii este de 200 de perscane, ca- 
merele fiind grupate într-o singură aripă. Forma clădirii administra- 
tive este foarte interesantă, fiind realizată ca o piramidă datorită nece- 
sității prevederii unui acoperiș cu pantă rapidă, dictată de frecventa 
ninsorilor puternice din acea regiune. Partea superioară a piramidei 
conţine logii de odihnă, belvedere spre lacul artificial etc. 

n S.U.A. s-a trecut și la realizarea unor ansambluri formate din case 
particulare destinate a fi folosite numai în timpul vacanței, proprietarii 
respectivi locuind de obicei în localitățile mai mari din apropiere. O 
asemenea grupare s-a creat, de exemplu, pe coasta Pacificului, la 160 km 
nord de San Francisco, şi este alcătuită din 3 000 de locuințe de vacanță 
răspîndite pe un teren de cca. 2 000 ha. 


Desigur că prin cele citeva exemple date mai înainte nu 
se poate considera încheiată ilustrarea gamei foarte variate 
de hoteluri turistice moderne, mai ales că în multe cazuri 
este dificilă delimitarea strictă între hotelul turistic în sen- 
sul unui loc de cazare pentru un timp mai scurt într-o lo- 
calitate balneoclimaterică și un hotel tip urban, care dese- 
ori, datorită importanţei turistice a orașului respectiv, 
poate fi considerat și el ca făcînd parte din această catego- 
rie de hoteluri. Apreciem că din acest punct de vedere şi 
noul hotel în curs de construcţie în Berlin (R.D.G.) va 
prezenta un punct de atracție turistic. Proiectat pentru o 
capacitate de 2 000 de paturi, el va avea forma unui zgirie- 
nor cu o înălțime de 124 m. Acest hotel urmează a fi, astfel, 
cel mai înalt din Europa. 


Concluzia cu totul surprinză- 
toare a celor peste 2000 de 
participanţi din 46 de țări la cel 
de-al V-lea Congres al Fede- 
rației internaţionale a diabetului, 
care a avut loc în august 1967 
la Stockholm, este că diabetul 
nu există ca o boală unică cu 
diferite grade de gravitate, ci 
ca un simplu cuvint care acoperă 
realitatea unei multiplicițăţi de 
afecţiuni incă insuficient cunos- 
cute și clarificate de către me- 
dicină. 

Diabetul pare a fi o afecţiune 
metabolică complexă în struc- 
tura căreia, în afară de hipergli- 
cemie (excesul de zahăr în sîn- 

AUTOBUZ 
T REN 


Într-un film mut, din epoca de glorie a comediilor bufe, Buster 
Keaton, în rol de mecanic de tren, enervat de intirzierea impiega- 
tului de mişcare, pleacă cu locomotiva de pe șine şi apucă pe un 
drum lateral. 

La peste 40 de ani de la această viziune comică și grotescă a cir- 
culației, specialiştii americani au experimentat recent la New York, 
în Long Island, «Rail-Bus»-ul, un vehicul aflat încă în stadiu expe- 
rimental, dar ale cărui încercări au dat deplină satisfacţie. El este 
considerat ca un remediu imediat al blocărilor foarte frecvente ale 
circulaţiei, care se petrec pe tronsoanele de penetrație ale princi- 
palelor autostrăzi în principalele oraşe. 

«Rail-Bus»-ul demarează ca un autobuz obișnuit, pe pneuri 
clasice, dar la prima intersecție de nivel cu calea ferată se așază 
pe şine şi, printr-un sistem automat ingenios, devine vagon de cale 
ferată autopropulsat de același motor. Pentru a realiza această 
metamorfoză, este suficient ca mecanicul-șofer să apese pe un 
buton de pe tabloul de bord: un sistem de cilindri hidraulici pune 
În mişcare roțile metalice, care se lasă pe şine preluind ghidajul și 
greutatea vehiculului. Rotile cu pneuri rămin în continuare aderente 
la sol, de o parte şi de alta a şinelor, răminind singurele roți motrice 
care acționează pe cele metalice printr-un dispozitiv care se cu- 
plează automat. 

Scopul principal pe care Administraţia transporturilor newyor- 
keze îl urmăreşte prin aceste experimentări este descongestionarea 
legăturilor dintre oraș, port şi aeroporturile aflate In vecinătate. 
Soluția este avantajoasă, deoarece in jurul orașului există o rețea 
foarte dezvoltată de căi ferate, parţial neutilizate, ca urmare a creş- 
terii gradului de motorizare cu autovehicule. Viteza realizată astfel 
este superioară, ca medie, cu 30—40 km/oră In raport cu depla- 
sarea pe şoselele obişnuite, chiar de mare viteză, care leagă orașul 
New York de aeroportul internaţional «Kennedy». 

Costul ridicat al soluției propuse este ridicat pentru prototip, 
depăşind de circa 20 de ori costul unui autoturism de serie. Con- 
structorii afirmă însă că, produs în serie, «Rail-Bus»-ul va fi ren- 
tabil pentru exploatarea curentă. 


DISPAgEȚIA 
DIABETULUI 

ge), intervin şi numeroși alți 
factori. Medicina clasică afirmă 
că diabetul este caracterizat prin 
faptul că pancreasul bolnavilor 
nu produce de loc sau produce 
în măsură insuficientă insulină, 
un hormon necesar asimilării 
zaharurilor de către organism. 

Un regim alimentar corespun- 
zător și introducerea sub diferite 
forme a insulinei reglementau 
tratamentul obișnuit. Odată cu 
perfecționarea tehnicii, care per- 
mite măsurarea cu înaltă pre- 
cizie a dozelor de insulină din 
singe, s-a constatat un fenomen 
derutant: la bolnavii de diabet 
încă netrataţi s-a găsit în sînge 
o proporție mai mare de insulină 
decit la oamenii sănătoşi. 

Au fost avansate o serie în- 
treagă de ipoteze ca de pildă: 
insulina diabeticilor ar avea o 
compoziție alterată de niște pro- 
teine speciale, care ar impiedi- 
ca-o să-şi joace rolul chimic 
normal. Această anomalie este, 
după părerea unora, de ordin 
genetic, iar a altora că ar rezulta 
din desfășurarea unor procese 
enzimatice încă insuficient stu- 
diate şi cunoscute. 

|n orice caz, faptul constatat 
chimic este că insulina naturală 
a diabeticilor nu-și îndeplineşte 
rolul. Un grup de medici ame- 
ricani au susținut la Stockholm 
ideea diabetului ca o boală a 


membranelor celulare, impermea.- 
bile pentru o anumită compo- 
ziție a singelui, ceea ce complică 
mult studiul și tratamentul ei. 

Ideea pusă, de asemenea, în 
discuţie la Stockholm de către 
diferiți specialiști renumiţi, după 
care complicațiile degenerative 
ale diabetului care afectează în 
special ochii, rinichii şi vasele 
sanguine nu ar constitui conse- 
cințe ale diabetului, ci fenomene 
care se dezvoltă în paralel sau 
chiar preced diabetului, dă curs 
părerii că această boală ar fi 
de fapt un sindrom încă nede- 
terminat. 

Reprezentanții Asociaţiei bol- 
navilor de diabet, prezenți şi ei 
la congres, au exprimat via emo- 
ție a celor circa 2 la sută din 
populația mondială care suferă 
de această boală, destul de răs- 
pindită, și au făcut apel la spe- 
cialiştii prezenți să facă totul 
pentru a elucida necunoscutele 
acestei boli. 

Concluziile congresului sînt 
totuși optimiste. Paralel cu co- 
ordonarea cercetărilor în dome- 
niile cele mai noi, se continuă 
perfecționarea tratamentului cla- 
sic, care dă rezultate practice 
remarcabile. Se află în stadiu 
foarte avansat producerea in- 
dustrială a unei sulfamide «pre- 
diabetice», recomandabilă a fi 
utilizată preventiv de toți cei care 
prin ereditate sint predispuși la 
apariția bolii. 

Se preconizează, de aseme- 
nea, un test generalizat la în- 
treaga populație pentru verifi- 
carea toleranţei la glucoză, care 
ar permite, ca şi microradiogra- 
fierea în cazul bolilor la plămini, 
depistarea incipientă a așa-nu- 
mitului diabet chimic, precursor 
al diabetului clinic. 


UN GIGANT 
AL METALURGIEI 


Cu puțin timp în urmă, presa 
sovietică anunța că la Uzina 
metalurgică din Krivoi-Rog 
sint pe sfirșite lucrările celui 
de-al 8-lea furnal al comple- 
xului și nu ne îndoim că în 
aceste zile ele au și fost ter- 
minate. Prin instalarea aces- 
tui uriaș, uzina devine cea 
mai mare de pe întreg cuprin- 
sul U.R.S.S. După calcule pre- 
liminare, nu mai acest din ur- 
mă furnal va produce zilnic 
circa 4 800 t de fontă. La un 
„volum util de 2 700 m, coefi- 


'cientul de utilizare este de 


0,56 — o cifră deci cu adevărat 
impunătoare. 

Noul furnal va folosi cu 
econo micitate materia primă. 
Cao mparat cu celelalte furnale 
vecine de la Krivoi-Rog, al 
căror volum este de 2 000 m°, 
la acest uriaș agregat se mic- 
șorează consu mul de cocs cu 
5%. Se deosebește de ceilalți 
«frați» nu numai prin volum, 
dar și prin soluțiile construc- 
tive noi adoptate. El va avea 
două guri de evacuare a fon- 
tei și două hale de turnare. 
Prin jgheaburi, metalul cade 
în oalele de fontă de cite 
100 de tone fiecare și este dus 
ori în cuptoarele de topit oțe- 


lul, ori în mașinile de turnat. 

Pereţii furnalului sînt apă- 
rați de stihia focului cu aju- 
torul aburilor. Acest «răcitor» 
fierbinte este mult mai bun 
în acest caz decit apa rece și 
în plus furnizează aburul ener- 
getic. Presiunea acestuia este 
de pină la 8 atmosfere, iar 
cheltuielile pentru obținerea 
lui sint neglijabile față de 
folosul pe care îl aduce în 
utilizările ce i se pot găsi în 
uzină. În noul furnal, împreu- 
nă cu oxigenul și aerul fier- 
binte se introduce și gazul 
natural. În acest fel, randa- 
mentul fiecărui metru cub al 
lui va spori. 

Noul și uriașul cuptor va 
avea un apetit de invidiat: 
în 24 de ore va înghiţi 240 
vagoane de încărcătură, for- 
mată din minereu îmbogățit, 
special prelucrat, cocs și fon- 
danți. 

Din toate acestea rezultă 
că, atita timp cit încă nu a 
fost găsită calea cea mai po- 
trivită pentru obținerea oţe- 
lului direct din minereu, con- 
struirea unor asemenea uria- 
şe furnale, cu un coeficient 
ridicat de folosire a volumului 
util, este rentabilă. 


(DUPĂ «TEHNIKA MOLODIOJI») 


ATACUL 


JAPONEZ 


Cu îngrijorare evidentă, constructorii americani de automo- 
bile înregistrează surprinzătoarele și ultrarapidele succese ale 
industriei de automobile japoneze, care pare să fie principalul 
lor concurent. În 1966, Japonia a produs peste 2,2 milioane de 
automobile, din care peste 19 la sută pentru export. Această 
industrie are asigurată o mare piaţă internă și o parte impor- 
tantă din imensa piaţă asiatică. 

Caracteristic pentru piaţa japoneză este succesul încă mare 
al microautomobilelor datorită limitelor rigide de viteză maximă 
impuse (în oraș 60 km/oră) şi impozitelor mari. 

Cea mai interesantă noutate a ultimului salon de la Tokio 
a fost Honda N 360 cu motor anterior, transversal, 2 cilindri, 
răcire cu aer, capacitate de 354 cm?, 31 CP la 8 500 rotaţii/minut. 
Acest nou microautomobil are 3 m lungime, 1,41 m lățime și 
cîntăreşte 475 kg. Viteza maximă este de 115 km/oră. Profilul, 
în special spate și dimensiunile sint similare cu Mini Morris 
Anglia. Honda, care este în același timp cel mai mare produ- 
cător de motociclete din lume, reprezintă o garanţie de calitate 
și de nivel tehnic. 

Marea competiție se desfășoară în categoria 1000 cm?, în 
frunte fiind: Nissan Sunny 1 000-berlină cu două uși, 988 cm?, 
56 CP, viteză 135 km/oră, şi Toyota Corolla — 1 077 cm, 60 CP, 
viteză 140 km/oră. 

Cu toate că cererea pe piața internă este destul de mică 
din cauza limitărilor de viteză (maximum 100 km/oră pe șosele), 
automobilele de sport dețin un loc important în industria japo- 
neză. Printre ele putem cita: Honda cu o capacitate de 3 litri, 
formula 1 cu 12 cilindri în V la 90°, Brabham — Honda, formula 
2, învingătoare în aproape toate competiţiile europene, Hino 
cu capacitate de 2 litri, Mitsubishi cu mașina monopost Giant, 
formula 3, cu motor «Colt 1000», Prince, Daihotsu și Toyota 
2 000, deținătoarea recordului de 72 de ore. 

(DUPĂ «QUATTRORUOTTE») 


AUTOMOBILULUI 


Despre aglomerația aeriană 
din spaţiul Atlanticului de nord, 
în lungul coridorului prin care 
circulă marile curse aeriene 
transatlantice, cititorii noştri 
au mai fost informaţi. Revenim 
asupra problemei pentru a le 
împărtăși conţinutul unui inte- 
resant proiect care este menit 
să sporească securitatea zbo- 


ÎN ATLANTIC: 
Staţii 
de control 


ale circulaţiei 
aeriene 


rurilor la viteze ridicate, chiar 
supersonice și la distanțe de 
zbor relativ mici. 

Birourile de proiectări apar- 
tinind concernelor industriale 
Vickers and Standard Tele- 
phones şi Cammel Lairt inten- 
ționează să amenajeze pe tra- 
seul coridorului aerian frec- 
ventat asiduu de avioane, între 
Gander (Noua Scoţie, S.U.A.) 
şi Oban (Scoţia) o rețea de 4 


insule plutitoare care să per- 
mită un control radar, radio 
și meteorologic absolut sigur 
pentru toate avioanele care asi- 
gură legătura între Europa occi- 
dentală și America. 

Cele 4 insule, niște adevărate 
piloane uriașe înfipte în ocean, 
vor avea forma unor cilindri 
cu înălțimea de 90 m și dia- 
metrul curent al bazei de 12 m. 
Numai 27 m vor rămîne dea- 
supra apei, restul fiind scu- 
fundat și amarat. Înălțimea de 
27 m deasupra nivelului apei 
este astfel calculată încit va- 
lurile cele mai mari, pe timp 
de furtună, să nu ude platforma 
pe care sint amenajate insta- 
lațiile și locuinţele. 

n virful construcției, într-o 
dispoziție special studiată, vor 
fi amplasate aparatele tehnice, 
antenele radio şi radarul. În 
afară de dotările tehnice, cele 
4 stații plutitoare vor avea fie- 
care cite o platformă de ateri- 
zare-decolare a elicopterelor 
de aprovizionare, o centrală 
termoenergetică, locuințele re- 
zervate echipajului. Stațiile sint 
proiectate în două variante, 
deservite de echipaje de 24, 
respectiv 36 de persoane. 

După calculele efectuate, 
punerea în funcțiune a celor 
4 staţii de control al circulaţiei 
aeriene ar determina, în afară 
de completa securitate a zbo- 
rurilor, și o sporire a traficului 
aerian cu 20—40 la sută în ra- 
port cu cel existent, ajuns la 
saturație. 


Construcţia giganticilor zgirie-nori ridică o problemă deose- 
bit de importantă: protecția împotriva incendiilor. Cercetările în 
această direcție sînt în atenția unui mare număr de constructori, 
constituind o problemă la ordinea zilei, dat fiind numărul mare de 
catastrofe soldate cu numeroși morți și răniți ca urmare a incen- 
diilor și prăbușirii marilor construcții. 

Folosirea oțelului într-un procentaj tot mai ridicat în construc- 
ţia marilor imobile sporește, în mod paradoxal, necesitatea de 
protecție contra focului. Nu că ar arde oţelul, însă ridicarea tem- 
peraturii îi diminuează rezistența mecanică, explicînd în acest 
fel prăbușirea catastrofală a pereților. 

Pentru scheletele blocurilor, tocmai spre a le feri de coroziune 
și incendii, se folosesc oțeluri tratate special. Contra coroziunii, 
oţelurile se aliază cu diferite metale rare, li se aplică la suprafață 
straturi de substanţă anticorozivă sau, mai simplu, sînt lăsate să 
formeze un strat de rugină. Contra eventualelor incendii se înfă- 
șoară în amiant (varietate de azbest) sau li se aplică straturi de 
sulfat de calciu. 

Recent însă acestor metode li s-a mai adăugat o alta deosebit de 
originală și interesantă, cea a cercetătorilor de la U.S. Steel. Con- 
struind un imobil de 64 de etaje la Pittsburgh, ei au umplut cei 
28 de stilpi de oțel tubulari, ce susțin clădirea, cu o soluție apoasă 
de 38% carbonat de potasiu. Toate aceste coloane sînt racordate 
la un. mare rezervor umplut cu aceeași substanță. În total, sînt 
mai mult de 2500 n” de soluție, care nu corodează oţelul și în 
plus nu se solidifică decît la —30° C. În caz de incendiu, căldura dă 
naștere la curenți și antrenează soluția care începe să circule, ră- 
cind oţelul. 

Coloanele pot în acest fel rezista timp de 4 ore la o temperatură 
de 1100 C. 


. 


Problema apei, a resurselor 
existente comparativ cu ne- 
voile crescînde ale omenirii, 
a constituit tema de dezbatere 
a numeroase întilniri interna- 
tionale din ultima vreme. După 
cum a reieșit cu aceste ocazii, 
se Înregistrează un mare defi- 
cit de apă nu numai în regiu- 
nile deșertice sau semideșer- 
tice, ci chiar și în zonele tem- 
perate. Un deosebit interes se 
manifestă pentru desalinizarea 
apei de mare cu ajutorul e- 
nergiei nucleare. Numeroase 
țări, ca Italia, Spania, Tunisia, 
India şi Izrael, studiază însă 
şi posibilitatea folosirii directe 
a apei mărilor pentru irigarea 
culturilor. 


IRIGAȚII 
CU 
APA 


DE 
MARE 


w 


În Tunisia irigarea cu apă 
sărată este o practică foarte 
veche. În regiunea Kasserine, 
acest sistem de irigare se fo- 


cesta nu s-a salinizat, lucru da- 
torat probabi! faptului că te- 
renul este bine drenat. De alt- 
fel, drenajul bun constituie o 
primă condiție a irigării saline 
reușite. 

Rezultatele bune obținute în 
experiențele efectuate în oa- 
zele Gabès şi Zarzis a îndem- 
pat guvernul Tunisiei să cree- 
ze trei stațiuni experimentale, 
fiecare reprezentind o regiune 
tipică a Tunisiei, care să stu- 
dieze posibilitățile de folosire 
a apei saline la irigarea cultu- 
rilor. 

Şi specialiștii italieni de la 
Centrul experimenta! agricol 
din Bari, în cercetările lor, au 
determinat care sint plantele 
care se adaptează cel mai bine 
la irigația salină. Ei au supus 
la udări cu apă cu un conținut 
variat în sare următoarele plan- 
te: griul tare, grîu! moale, orzul, 
măzărichea alexandrină, lucer- 
na, tritoiul, tomatele, fasolea 
verde și altele. Dintre plantele 
studiate, orzul s-a dovedit cel 
mai rezistent: capacitatea sa 
de germinaţie n-a scăzut de- 
cît cu 7%, în timp ce griul și-a 
pierdut aproape jumătate din 
capacitatea de germinaţie. Din- 
tre leguminoase, măzărichea 
se adaptează cu multă eficaci- 
tate, în timp ce lucerna și tri- 
foiul rezistă slab. Tomatele ca- 
re tolerează foarte bine iriga- 
ţia salină sint foarte sensibile 
la aceasta în perioada de ger- 
minare şi răsărire. 


RANDAMENTELE AGRICOLE LA IRIGAȚIA CU APĂ SĂRATĂ 
ÎN SUDUL TUNISIEI 


Cultura Oaza Gabès” Oaza Zarzis*) 
Lucernă, furaj verde 115 tone/ha 110 tone/ha 
Orz 31 q/ha 37 q/ha 
Tomate 27 tone/ha 
Sparanghe! 4,6 tone/ha 2 tone/ha 


Anghinare selecționată 
Anghinare neselecționată 


losește de 60 de ani, cu ran- 
damentele următoare: la griu 
25—30 q/ha fără îngrăşăminte 
azotate, la porumb (hibrid 462) 
35 a/ha, la lucernă și morcovi 
25 tone/ha. Cu toată constitu- 
ţia destul de grea a solului, a- 


31 000 bucăţi/ha 


10 000 bucăți/ha 


*) Irigația în oaza Gabès s-a 
făcut cu apă cu un conținut 
de 3 g de sarej/litru pe un sol 
nisipos-gipsos, iar în oaza Zar- 
zis cu apă cu un conținut de 
6 g de sare/litru pe un sol nisi- 
pos-calcaros. 


|După „SCIENCES ET AVENIR") 


MAI MULTE PROTEINE 
PENTRU PLANTE 


O recentă descoperire făcută la Universita- 
tea ichigan, de un grup condus de docto- 
rul Ries, pare deosebit de interesant. Injectind 
în laborator ierbicidul 

` plante, acestea și-au mărit conținutul lor în 
proteine cu aproape 80%. Simazinul,acționind 
asupra enzimei nitratreductaza, pare să stimule- 


«Simazin» la anumite 


ze sinteza de proteine. Această enzimă reduce nitrații în nitriți, 
de la care se realizează sinteza de acizi aminați și apoi cea de pro- 


teine. 


Primele studii au fost făcute pe secară crescută pe un sol bogat 
în nitrați. S-a putut pune în evidenţă astfel influența temperaturii 


asupra procesului. 


ntr-adevăr, dacă temperatura este de 22°C 


pe zi, creşterea conținutului în proteine atinge 80% și scade la 
50%, dacă temperatura diurnă este de numai 16°C. Rezultatele 
experienţelor cu alte plante: castraveți, dovleci etc., sînt încura- 
jatoare, conţinutul în proteină crescînd de la 25 la 50%. 


(După „SCIENCES ET AVENIR") 


O NOUĂ 
SPORTIVĂ 


LOTUS-RENAULT 


Pentru prima dată în istoria sa, cunoscuta firmă engleză 
producătoare de automobile de sport «Lotus» a realizat 
un automobil cu motor «Renault», amplasat în spate, ime- 
diat după postul de conducere. Caracteristicile pentru 
«Lotus-Europa» sint: caroseria din masă plastică, cadrul 
din oțel ștanțat, cu traversă centrală și suspensie indepen- 
dentă la toate patru roți, rezervor de combustibil lateral. 
În comparație cu motorul de 1470 cm? al lui R 16, puterea 
a fost sporită de la 62,6 CP (SAE) la 5 000 rotații minut la 
86 CP (SAE) la 6 000 rotaţii/ minut prin montarea unui car- 
burator dublu Solex 35, mărirea supapelor, modificarea 
colectorului de aspirație, arborelui cu came și pistoanelor 


prin care se atinge un raport de compresie de 10,25. 

Dimensiunile principale ale lui «Lotus-Europa» sint: lun- 
gime 3,99 m, lățime 1,63 m, înălțime 1,09 m, greutatea este 
de 612 kg, iar viteza maximă de 170 km/oră. 


(DUPĂ «QUATTRORUOTTE») 


GEOMETRODINAMICA 


„PARTICULELE 
LIMITA“ 


Într-un discurs ținut la So- 
cietatea de fizică din Statele 
Unite ale Americii, fizicianul 
|. Wheeler a supus meditaţiei 
confraților săi idei deocamdată 
greu de verificat, dar care ar 
putea revoluţiona concepțiile 
noastre asupra structurii ma- 
teriei. Noua teorie reprezintă 
o sinteză a mecanicii cuantice 
şi relativității generalizate. Con- 
form noii relativități cuantice, 
pe care Wheeler a numit-o 
«geometrodinamica», particu- 
lele elementare pot fi conside- 
rate stări excitate ale spațiului 
geometric, similar maselor din 
relativitatea macroscopică, ca- 
re sînt descrise ca stări ale 
variațiilor locale ale proprie- 
tăților geometrice ale spațiului. 

Unitatea normală de măsură 
a lungimii în această nouă fi- 
zică este «distanța lui Planck», 
egală cu 1/2 h*G/c?, unde h 
este constanta lui Planck re- 
dusă (= h/2), G constanta gra- 
vitațională și c viteza luminii 
în vid. La scara unei asemenea 
unități, proprietățile geometrice 
ale oricărui punct al spațiului 
suferă fluctuații cuantice per- 
manente şi violente, deoarece 
variațiile masă-energie între re- 
giupile vecine sint de ordinul 
10** electronvolți, adică de 10% 
ori mai mari decit energia ce- 
lor mai energice particule cos- 


mice care au putut fi vreodată 
observate. 

Particulele observate pînă în 
prezent de experimentatori au 
dimensiuni de ordinul 10° cm, 
iar aceste noi particule ale lui 
Wheeler ar avea dimensiuni 
de ordinul 10% cm, ceea ce ar 
însemna că între particulele 
considerate actual și aceste 
«particule limită» ar mai exista 
patru sau cinci «lumi» de par- 
ticule intermediare. 

Un fascicul continuu de ase- 
menea particule (de energie 
102” electronvolți), cu o densi- 
tate nu mai mare de 50 de 
particule pe secundă, ar re- 
prezenta o putere egală cu 
capacitatea totală a producției 
de energie electrică a Statelor 
Unite. Acceleratorii capabili să 
producă particule cu o astfel 
de energie nu vor fi concepuți 
prea curind. 

De asemenea, geometrodi- 
namica presupune pentru su- 
pernovele hipercontractate că 
densităţile acestora ar fi de 
ordinul 10% grame pe centi- 
metru cub. Din nefericire este 
de presupus că un asemenea 
univers nu va putea fi observat 
de noi, deoarece gravitația ar 
ajunge la o asemenea valoare 
încit nici o radiaţie nu ar ajunge 
pe Pămînt pentru a putea fi 
observată. 


— Aş dori un parfum cu un 
efect sigur asupra unui bărbat 
înalt, brunet, de 35 de ani şi încă... 
nedecis! 


— Formidabil! încă puțin și-l 
arestam! 


Altă dată să nu mai faci confuzie intre sticluţa cu pastile anti- s j 3 
rechin şi cea cu antinevralgice! Acum înţelegi de unde venea mirosul acela de usturoi? 


LA 
CARLA 


— Ce-ţi pot spune cu siguranţă, sergent, e că pe aici a trecut ţi — Domnişoară..., parfumul dv. reînvie în mine acele clipe... 
«Lord», cîinele nostru poliţist... | 

ș 
FAZĂ IMPORTANTĂ A PRODUCȚIEI MATERIALE 


Experiența mondială dovedește o riguroasă proporţionalita- 
te între gradul de dezvoltare economică a diferitelor țări și nive- 
lul la care asigură ele desfășurarea cercetărilor științifice și 
aplicarea rezultatelor obţinute cu deosebire în producţia mate- 
rială. Aceasta se datorează interpătrunderii tot mai puternice 
a științei cu producția, integrării cercetării ştiinţifice în ansam- 
blul reproducției sociale. Ca urmare, asistăm în prezent a o 
revoluție tehnică-știinţifică fără precedent, manifestată printr-o 
adevărată «explozietehnologică», care dinamizează atit ritmurile 
de creştere a diferitelor ramuri economice, cit și nivelul calitativ 
și economic al produselor obținute. Introducerea în practică 
a noilor tehnologii permite să se realizeze producţii sporite, 
de calitate superioară, consumind mai puţine materii prime, 
energie și forță de muncă, deschizind astfel perspectivele unei 
rapide creșteri a avuţiei sociale, a nivelului de civilizaţie și 
cultură, precum şi a condiţiilor de trai ale poporului. 

lată de ce conducerea de partid și de stat se preocupă atit 
de stăruitor de îmbunătățirea organizării și îndrumării activităţii 
de cercetare științifică, de crearea celor mai bune condiţii 
cercetătorilor noștri atit pentru studierea celor mai complicate 
«taine» ale naturii, societății și gîndirii, cît și pentru aplicarea 
neiîntirziată a rezultatelor științifice în practica socială. 

O atenţie cu totul deosebită i se acordă științei și în Proiec- 
tul de Directive ale Comitetului Central al Partidului Comunist 
Român cu privire la perfecționarea conducerii și planificării 
economiei naţionale. În acest document de importanță majoră 
pentru dezvoltarea viitoare a ţării noastre se arată, pe drept 
cuvînt, că ştiinţa are un rol considerabil în asigurarea progresu- 
lui tehnic al economiei moderne şi că îndeplinirea sarcinilor 


Proletari din toate țările, uniți-vă!— 


Conf. univ. dr. ing. IOSIF TRIPȘA 
directorul Institutului de cercetări metalurgice: 


stabilite de partid în toate ramurile economice cere imperios 
devansarea cercetărilor ştiinţifice și mobilizarea oamenilor 
de știință la rezolvarea problemelor tehnice și economice cerute 
de construcția socialistă. Ca urmare, apare ca o necesitate 
obiectivă a perioadei actuale de dezvoltare a societății noastre 
întărirea legăturilor organice dintre unitățile de cercetare știin- 
țifică și ramurile producţiei materiale pe care le deservește. 
A devenit astfel complet anacronică figura savantului închis 
în turn de fildeș, desfășurind o aprigă, dar sterilă cercetare, 
de dragul științei «pure». Adevăratul om de știință participă 
astăzi nemijlocit pe toate meridianele Pămintului la activitatea 
vie și rodnică de creştere a bogăției materiale și spirituale a 
omenirii. El este prezent întotdeauna acolo unde societatea 
simte necesitatea unei perfecționări însemnate a producției 
materiale sau culturale, descătușind cu ajutorul științei rezerve 
nebănuite de progres și bunăstare. Nici nu pot sta lucrurile 
altfel, deoarece, spre deosebire de secolele anterioare, în 
prezent, timpul scurs de la efectuarea unei descoperiri pină 
la aplicarea ei în practică este tot mai scurt. Nici nu se usucă 
bine cerneala pe protocoalele de laborator (iar uneori nici nu 
ajunge timpul să se scrie încă asemenea protocoale), iar rezulta- 
tele cercetărilor sînt deja materializate în procesele de produc- 
ție. Pe bună dreptate, arăta tovarășul Nicolae Ceaușescu, 
secretar general al C.C. al P.C.R., la întilnirea cu oamenii de 
știință din noiembrie 1965, că acele popoare au un nivel de trai 
ridicat ai căror savanţi reușesc să aplice mai repede în producție 
rezultatele activității lor științifice. 

Pentru întărirea legăturii nemijlocite dintre cercetare și 
productie se preconizează în proiectul de Directive ca o parte 

din institutele de cercetări din domeniul științelor tehnice să 
treacă — pe măsura creării condiţiilor necesare — în compo- 
nenţa viitoarelor centrale industriale. Aceste institute, alături 
de laboratoarele uzinale, de institutele departamentale și de 
catedrele de specialitate din învățămîntul superior îşi vor aduce 
contribuţia la soluționarea problemelor majore ale producţiei 
materiale. 

Pentru aceasta este necesară menținerea unor legături 
multilaterale și strînse dintre laboratoarele uzinale și institu- 
tele de cercetări ale centralelor industriale, pe de o parte, și 
institutele departamentale și catedrele de specialitate din învă- 
țămintul superior, pe de altă parte. Acestea din urmă au acu- 
mulat o vastă și bogată experiență metodologică, dispun de 
cadre competente și de o bază materială puternică, putind să 
fie de mare folos atit prin participarea directă la-rezolvarea 
unor probleme de cercetare ridicate de procesele de producție, 
cît şi prin pregătirea și perfecţionarea cercetătorilor din labo- 
ratoarele uzinale şi institutele centralelor industriale. Ele pot, 
de asemenea, ajuta producţia și cercetarea uzinală prin pune- 
rea la punct a unor metode speciale de analiză (chimice, fizice, 
matematice etc.) a produselor și proceselor de producţie, 

Pentru perfecționarea continuă a activității economice este 
necesar în același timp să crească operativitatea legăturilor 
dintre unitățile de cercetare de la toate nivelele, să se difuzeze 
cit mai urgent la beneficiari rezultatele activității de cercetare 
în vederea aplicării în producţie. Deoarece numărul specialiști- 
lo: anarenaţi în activitatea de cercetare și dezvoltare este în 
continuă creştere, devine necesară îmbunătăţirea sistemului 
informaţional al documentării științifice, astfel încit fiecare 
dintre specialiști să dispună întotdeauna de date complete 
pe plan mondial asupra problemei pe care o studiază. 

În vederea asigurării unui fructuos schimb de experiență 
între specialiștii din unitățile de cercetare de la toate nivelele 
ale diferitelor ramuri, este necesară organizarea periodică a 
unor conferințe naţionale, a sesiunilor de comunicări știinţi- 
fice, a seminariilor, meselor rotunde și a altor forme de dezba- 
tere a rezultatelor și direcțiilor de cercetare pe problemele de 
bază ale domeniului dat. 

Un loc însemnat în perfecționarea activității de cercetare 
științifică și în apropierea ei de cerințele vieții îl ocupă lărgirea 
colaborării dintre institute și întreprinderi pe bază de contracte. 

Din experienţa diferitelor institute de cercetare din țară 
și străinătate se desprinde concluzia că reglementarea pe bază 
contractuală a obligaţiilor cercetătorilor și beneficiarilor este 
de natură să orienteze mai consecvent cercetarea spre probleme 
importante și actuale ale economiei naționale, să stimuleze 
atit rezolvarea operativă a problemelor din planul institutelor, 
cît și aplicarea imediată a rezultatelor cercetării în producție. 

Prin urmare, adoptarea sistemului contractual conduce la o 
intensă mobilizare a institutelor şi întreprinderilor pentru spori- 
rea eficienței economice a cercetării științifice și pentru apli- 
carea neintirziată în practică a rezultatelor cercetării, deoarece 
întărește răspunderea şi cointeresarea cercetătorilor și bene- 
ficiarilor, stimulează scurtarea termenelor de cercetare și creș- 
tere a nivelului ştiinţific și economic al soluţiilor propuse, oferă 
posibilități suplimentare pentru dezvoltarea bazei materiale a 
institutelor şi catedrelor din învățămîntul superior, asigură o 


mai bună selecționare și promovare a cadrelor şi o mai raţională 
folosire a timpului și aparaturii de cercetare. 

Proiectul de Directive prevede de asemenea posibilitatea 
finanţării diterenţiate a cercetării științitice, menţinindu-se ti- 
nanțarea de la buget pentru institutele care abordează tematici 
de interes general sau activează în domenii în care se urmă- 
rește o dezvoltare deosebit de rapidă, prioritară, a cercetări- 
lor. Prin aceasta se manifestă din nou grija atentă pentru 
crearea ansamblului favorabil înaintării armonioase a ţării 
noastre pe întregul front larg al cercetării științifice contem- 
porane, astfel încît România să-și aducă din plin contribuţia 
la îmbogățirea tezaurului mondial al ştiinţei și culturii. 

În acest scop servesc şi măsurile luate pentru întărirea bazei 
materiale a cercetărilor științifice, prin acordarea unor însem- 
nate fonduri de investiții, prin adoptarea recentei hotăriri a 
Consiliului de Miniştri care ușurează finanțarea instalaţiilor 
pilot necesare verificării și perfecționării proceselor tehnolo- 
gice studiate în laborator înaintea introducerii lor în producţie. 
Experienţa mondială arată că tocmai acele institute de cer- 
cetare din disciplinele tehnologice au realizări importante 
care dispun de puternice staţii pilot alături de laboratoare bine 
echipate cu utilaje și aparate. În stații pilot se verifică «în mic» 
(deci cu cheltuieli relativ mici de fonduri, muncă și materiale), 
dar la o scară suficient de mare pentru ca rezultatele obținute 
să fie reproductibile în instalaţii industriale. Se studiază dife- 
rite variante posibile ale aceluiași proces tehnologic, stabilin- 
du-se cu obiectivitate toate avantajele și dezavantajele lor, 
ceea ce permite selecționarea și promovarea în producţie a 
variantei optime pentru condiţiile date. Giganticele și moder- 
nele agregate din industria chimică, metalurgică, a materiale- 
lor de construcție şi alte ramuri au trecut — la timpul lor — prin 
faza pilot de cercetare. De aici şi pînă la realizarea industrială 
a fost și este incă un drum lung, drum care în diferite țări poartă 
denumirea de «activitate de dezvoltare» şi reprezintă finaliza- 
rea în producţie a tot ceea ce s-a investit în cercetare ca ma- 
teriale, fonduri, dar și ca entuziasm, competenţă și «materie 
cenușie». Eficiența mai redusă a unor institute de cercetări 
se explică — de multe ori — prin subaprecierea activității de 
dezvoltare, ceea ce face ca multe din soluțiile recunoscute 
ca bune în faza pilot să nu treacă în industrie și să «moară» 
de «bătrineţe». De aceea este util să se analizeze oportunita- 
tea înfiinţării în unele institute de cercetări cu caracter tehno- 
loaic (care sînt separate de institutele similare de proiectare) 
a unor colective însărcinate cu activitatea de dezvoltare, care 


să ajute pe cercetători la elaborarea temelor de proiectare 
pentru introducerea în producţie a unor soluții verificate în 
fază pilot şi să asigure asistența inginerească necesară pe 
parcursul proiectării, construcției, dării în funcțiune și atin- 
gerii parametrilor proiectaţi la noile agregate realizate pe baza 
cercetării ştiinţifice proprii. 

Îmbunătăţirea în continuare a activității Consiliului Naţional 
al Cercetării Ştiinţifice și a comisiilor de coordonare a activităţii 
de cercetare din cadrul ministerelor, precum şi întărirea con- 
ducerii institutelor de cercetare pe baza principiului muncii 
colective, prin consilii ştiinţifice și comitete de direcţie, vor 
contribui, de asemenea, la ridicarea rolului științei românești 
în întreaga viață economică și socială a ţării. 


A EFICIENȚEI IN PRODUCȚIE 


aleea a 
CERCETAREA ȘTIINȚIFICĂ 


Proiectul de Directive ale C.C. al P.C.R. cu privire la perfec- 
ționarea conducerii și planificării economiei naţionale, cores- 
punzător condiţiilor noii etape de dezvoltare socialistă a Româ- 
niei, scoate și mai mult în evidenţă caracterul științific al politicii 
partidului nostru, aplicarea creatoare a legilor de dezvoltare 
economică şi socială la condiţiile istorice din țara noastră. În 
cadrul măsurilor preconizate, proiectul de Directive acordă o 
deosebită importanţă celor referitoare la intensificarea cerce- 
tării ştiinţifice, la perfecţionarea cadrului organizatoric și a 
formelor de activitate în acest domeniu. Pe drept cuvint, se 
arată că cercetarea tehnică-științifică se integrează în procesul 
de ansamblu al reproducţiei sociale ca una dintre cele mai 
importante faze ale acestuia, se încorporează tot mai mult în 
însăşi producţia materială. Cercetarea tehnică-ştiinţifică de- 
vine tot mai mult o adevărată forță materială de producţie. 

Necesitatea accelerării progresului tehnic în toate ramurile 
economiei, la nivelul sarcinilor ce ne revin, în actuala etapă de 
desăvirşire a construcţiei socialiste, impun orientarea activi- 
tății de cercetare științifică spre acele domenii care dețin un 
rol hotăritor în dezvoltarea producţiei materiale din țara noastră. 

Pentru atingerea acestui obiectiv este necesară legarea tot 
mai strinsă a activității de cercetare științifică din aceste sec- 
toare cu ramurile producției materiale pe care le deservesc, 
acțiune prevăzută a se desfășura printr-o serie de măsuri, 
cum ar fi: trecerea unora dintre unităţile de cercetare din do- 
meniul ştiinţelor tehnice în componenţa viitoarelor centrale 
industriale, paralel cu dezvoltarea laboratoarelor uzinale, sta- 
bilirea de raporturi contractuale între institute și întreprinderile 
beneficiare ș.a. 

Rolul crescînd pe care conducerea de partid și de stat o 
acordă cercetării tehnice-știinţifice apare și mai clar comparind 
actuala situaţie cu cea din trecutul țării noastre. Astfel, de 
exemplu, în domeniul cercetărilor chimice, cu toate că în trecut 
a existat o pleiadă de oameni de știință ca: Petre Poni, Constan- 
tin Istrati, Nicolae Teclu, Lazăr. Edeleanu ș.a. care au tăcut 
cunoscută chimia românească peste hotare încă de la începu- 
tul acestui secol, ridicînd prin lucrările lor prestigiul științei 
românești și aducindu-și contribuţia la patrimoniul științei mon- 
diale, totuși problema organizării cercetării științifice din acest 
domeniu, ca și din alte domenii pe plan naţional, precum și 
introducerea în industrie a rezultatelor ei nu au fost rezolvate 
decit în anii puterii populare. 

Dezvoltarea acestor noi forțe de producţie în economia 
naţională, sprijinul tot mai activ acordat industriei au ridicat 
între altele și problema perfecţionării sistemului lor de finan- 
tare, trecerea treptată la autofinanțare pe bază de contracte 
cu întreprinderile beneficiare ale rezultatelor cercetărilor. 

În expunerea făcută la sesiunea a IV-a a Marii Adunări 
Naţionale din decembrie 1965, tovarășul Nicolae Ceaușescu 
a arătat însemnătatea pe care partidul nostru o acordă extinderii 
experienţei pozitive care s-a acumulat în domeniul organizării 
cercetării pe baza încheierii de contracte între unităţile de cer- 
cetare și organizaţiile economice. 

Literatura de specialitate citează intensificarea acestei 
tendințe pe plan mondial. Așa, de exemplu, în S.U.A. s-au 
semnalat în anul 1965 un număr de 18 institute de cercetare 
lucrînd pe bază de contract și care au efectuat lucrări de cer- 
cetare în valoare de peste 250 milioane de dolari. Datorită cere- 


MIJLOC DE SPORIRE 

rilor crescînde, aceste institute își măresc nu numai volumul, 
dar îşi extind totodată și sfera de activitate, aducind următoarele 
motive în favoarea beneficiarilor: economie de timp, reducere 
din sarcinile interne de lucru, ciștigarea serviciilor unor spe- 
cialiști, obținerea de informaţii economice pentru alte activități 
comerciale și uneori executarea de lucrări în condiții mai eco- 
nomice. De asemenea, se menţionează și alte avantaje de ordin 
practic, precum: furnizarea de noi puncte de vedere, lichidarea 
impasurilor interne, rezolvarea problemelor imposibil de solu- 
ționat cu forţe interne etc. 

Actuala formă de organizare a institutelor de cercetări 
științifice cu finanțarea cheltuielilor numai de la bugetul statului 
nu permite reducerea corespunzătoare a fondurilor bugetare 
pe măsura creșterii volumului de contracte; în prezent sumele 
realizate pe această cale se varsă ca venit la stat. 

Proiectul de Directive arată că în cadrul măsurilor preco- 
nizate de perfecționare a sistemului de finanțare a activității 
științifice, fiecare categorie de unități de cercetare urmează să 
fie finanțată diferențiat, în funcție de natura cercetărilor efec- 
tuate, de locul pe care-l ocupă în rețeaua de cercetare, o largă 
extindere urmind să aibă în viitor sistemul de lucru pe bază de 
contracte. Desigur că punerea în aplicare a acestor măsuri va 
necesita și modificarea actualei legislații de finanţare a cerce- 
tărilor tehnice-ştiințifice. 

Faţă de cele expuse mai sus, considerăm că cititorii noștri 
ar fi interesaţi să cunoască unele din realizările din țara noastră 
în această direcţie. Ca exemplu, putem cita Institutul de cerce- 
tări chimice — ICECHIM —,institut departamental din cadrul 
Ministerului Industriei Chimice, care, urmind linia trasată de 
conducerea de partid de întărire a legăturilor dintre cercetare 
și producţie, s-a orientat spre axarea muncii de cercetare pe 
contracte cu plată, Îndeosebi cu uzinele chimice din ţară. Ini- 
țiată din anul 1965, această acțiune s-a dezvoltat continuu, 
constituind în prezent unul din obiectivele majore ale secțiilor 
je cercetare. 

În aplicarea sistemului contractual, pe lingă precizarea 
temelor de cercetare și includerea în plan cu finalitate certă, 
se creează totodată posibilitatea unui control al eficienței muncii 
de cercetare, a unei valorificări mai rapide a rezultatelor cerce- 
tărilor prin interesul depus de uzinele beneficiare, precum și 
prin sprijinul acordat de acestea odată cu împărțirea răspun- 
derilor ce revin ambelor părți din obligaţiile contractuale, înţe- 
legind prin aceasta creșterea simțului de răspundere atit din 
partea cercetătorilor, reflectată în seriozitatea și conștiinciozi- 
tatea executării lucrărilor, cit și din partea beneficiarilor (în 
multe cazuri, colaboratori) în exigența depusă la recepționarea 
lucrărilor ca și la modul de aplicare. 

Aplicarea noului sistem de autofinanţare a cercetărilor teh- 
nice-științifice va crea posibilitatea unei stimulări materiale 
a cadrelor științifice respective. Pentru aceasta, vor trebui, 
desigur, studiate forme adecvate de calculare a valorii contrac- 
telor, înlocuind actualul sistem de calcul după numărul de ore 
de cercetare pontate printr-un sistem mai perfecționat bazat 
pe eficiența economică a cercetărilor aplicate. Acest criteriu 
al valorificării muncii de cercetare după calitatea lucrărilor, 
concretizat în efectul economic scontat, trebuie să constituie, 
după părerea noastră, orientarea în viitor a activității de cerce- 
tare din țara noastră. 


bIBERNETIZAREA 
TRANSPORTURILOR 


«Pentru sporirea eficienței transporturilor, valorificarea la maximum a 
parcului de mijloace de transport existente în economie, se va acorda o atenție 
sporită aplicării pe scară largă a calculelor de optimizare, metodă care poate 
contribui la înlăturarea transporturilor neraționale și a cheltuielilor neecono- 
micoase. În acest scop, se va urgenta organizarea unui sistem informaţional 
adecvat, pentru a folosi cu eficiență posibilitățile ce le creează centrul de calcul 
electronic în curs de realizare». 

(DIN PROIECTUL DE DIRECTIVE ALE COMITETULUI CENTRAL AL P.C.R. 
CU PRIVIRE LA PERFECȚIONAREA CONDUCERII ȘI PLANIFICĂRII ECO- 


NOMIEI NAȚIONALE CORESPUNZĂTOR CONDIȚIILOR NOII ETAPE DE 
DEZVOLTARE SOCIALISTĂ A ROMÂNIEI.) 


SISTEMUL 
CIRCULATOR 


“ 


CIVILIZA 


Am fi ajuns oare la stadiul actual al dez- 
voltării civilizaţiei fără transporturi, adică 
fără posibilitatea ca omul şi substanța pe 
care el o transformă să se deplaseze 
repede, ieftin şi în siguranță? 

Metoda matematică a demonstraţiei prin 
absurd, sau, mai curind, a demonstraţiei 
indirecte, dă uneori rezultate spectacu- 
loase. Să încercăm s-o aplicăm, închipu- 
indu-ne pentru clipă că transporturile 
moderne n-ar exista. Ce s-ar întimpla? 
Ne-am întoarce, de exemplu, la situația 
descrisă la 20 iunie 1884 de lon Ghica, în 
stilul său savuros, în epistola în care îi 
amintea lui V. Alecsandri ce însemna pe 
la mijlocul secolului trecut o călătorie de 
la București la lași, cu poştalionul: cinci 
zile de zdruncinături, osteneală şi necazuri 
şi 300 de franci aur cheltuiţi. După ce s-a 
stabilit legătura feroviară între București 
şi lași, în anul 1872, pe un parcurs care 
atunci trecea prin Buzău-Galaţi-Mărășești- 
Paşcani, durata călătoriei a scăzut brusc 
de 7 ori, prețul de 5 ori, iar confortul a 
crescut nemăsurat. În anul 1853, cazanul 
de aburi pentru «moara de foc» de la Colen- 
tina a lui George Assan, cintărind doar 
7 tone, nu a putut fi transportat în mai puţin 
de 4 săptămini la Bucureşti, venind de la 
Giurgiu, unde sosise cu vaporul, de la 
Viena. Toate podurile fuseseră în prealabil 
refăcute sau măcar consolidate, ca și în- 
treaga șosea. Astăzi, un asemenea trans- 
port s-ar efectua fără nici o dificultate, în 
ngi puțin de două ore. 

n faza prezentă a economiei mondiale, 
lipsa transporturilor ar echivala cu o para- 
lizare generală şi totală a activității umane, 
ar produce o adevărată catastrofă. Toate 
ramurile industriale s-ar sufoca, pe de o 
parte din cauza întreruperii alimentării cu 

materii prime, iar pe de alta din cauza 
imposibilității de a distribui produsele pre- 
lucrate. 

Opriți transporturile de petrol, de 
exemplu, și mașinile lumii se vor opri şi 
ele — inclusiv motonavele, locomotivele 
diesel etc. —, iar o mare parte a combi- 
natelor chimice își vor închide porţile. 


PROGRESE ŞI TENDINȚE 


Una dintre caracteristicile civilizaţiei mo- 
derne o constituie organizarea expozițiilor 
internaționale, axate pe cele mai variate 
teme: aeronautică și apicultură, filatelie şi 
automobilism, arhitectură și producție in- 
gustrială etc. și deschise peste tot: de la 
Moscova la Bruxelles, de la București la 
Montreal, de la Lausanne la New York... 
Este semnificativ faptul că în 1965 a avut 
Ipc la Munchen prima expoziţie internatio- 
nală a transporturilor și telecomunicaţiilor, 
care a oferit o coniruntare vizuală directă 
a ultimelor realizări în diferite sisteme de 
transport și de telecomunicații. Modele de 
stații spațiale care nu peste multă vreme 
vor deveni realități, modele de aeroporturi 
stelare față de care cele mai moderne 
stații de cale ferată au apărut ca obiecte 
de muzeu, vehicule pe pernă de aer de 
toate felurile, terestre sau navale, convoaie 
teroviare telecomandate, locomotive cu tur- 
bine de gaze, automobile electrice, mono- 
raiuri terestre și suspendate, avioane super- 
sonice, elicoptere uriaşe, modele de super- 
nave specializate, sisteme încă neaplicate 
de manipulare a mărfurilor, sisteme de 
conducere automată a diferitelor mijloace 
de transport, dispozitive de siguranţă, tot 
felul de aplicații ale automatizării și în gene- 
ral ale ciberneticii. Nu a lipsit, desigur, nici 


demonstrarea perspectivelor, indicarea di- 
recţiilor posibile și probabile de dezvoltare 
a transporturilor, în conformitate cu nece- 
sităţile previzibile pentru următoarele de- 
cenii. 

Care sint, în această ordine de idei, ten- 
dinţele întilnite în dezvoltarea transportu- 
rilor? 


GIGANTISMUL — SOLUȚIA 
PROBLEMELOR DE CAPACITATE 


Una dintre tendințele cele mai vizibile 
și generale este construcția de unități 
uriaşe. În domeniul căilor ferate, recordul 
aparține companiei americane «Pennsylva- 
nia Railroad», pe a cărei rețea circulă 
trenuri cu un tonaj de 25000 de tone și 
uneori chiar mai mult, adevărate nave te- 
restre, cu lungimea de cîțiva kilometri, 
remorcate de locomotive diesel multiple 
de mare putere. 

Dar manifestarea cea mai elocventă a 
gigantizării apare în transportul maritim, 
unde nu există restricţiile și limitele impuse 
de şină şi de şosea. Cel mai mare cargou 
mineralier are lungimea de 265 m și lățimea 
de 36 m; poate transporta 83000 tone de 
cărbune. De anul trecut a intrat în exploa- 
tare nava petrolieră japoneză «Tokio Maru», 
de 150 000 de tone capacitate, cu conducere 
automatizată, avind echipajul numai din 
10 oameni. Se tinde însă spre capacități 
și mai mari, de 600 000 și chiar de 1 milion 
de tone. De ce acest lucru? În anul 1950, 
flota maritimă mondială de nave-cisternă 
a transportat 220 milioane tone de hidro- 
carburi lichide; în 1964 a avut de transportat 
peste 800 de milioane şi se prevede că în 
1970 va trebui să atingă miliardul. Nu este 
deci de mirare dacă anul trecut existau în 


șantiere, în construcție, o duzină de petro- 
liere de 150 000 de tone capacitate fiecare. 


Transportul cu nave gigantice face însă să 
apară un întreg cortegiu de probleme deri- 
vate: depozitarea conţinutului, descărcarea 
lui etc., despre care s-a mai scris în revistă. 
De vreo 15 ani se dezvoltă mult şi trans- 
portul cu nave mineraliere, specializate 
sau nu. Din 1950 pină în 1965, traficul a 
sărit de la 25 la peste 150 milioane de tone. 
Astăzi este perfect avantajos să facem să 
funcționeze marele Combinat siderurgic 
de la Galaţi cu minereu transportat din 
India. Din minereu indian din Goa fac şi 
italienii, şi francezii oţel de calitate optimă. 
Mijloacele de transport gigantice nu în- 
seamnă însă numai rezolvarea unei pro- 
bleme de capacitate. Mai intervine încă 
ceva: problema prețului de cost pe tona 
transportată, preţ care scade sensibil odată 
cu creșterea capacității mijlocului de trans- 
port. Această afirmaţie este perfect valabilă 
şi în cazul transportului aerian, unde dacă 
realizările actuale sint spectaculoase, cele 
de viitor se anunţă de-a dreptul uimitoare. 
Aceasta mai ales dacă ținem seama de 
faptul că la capacitate mare şi cost de călă- 
torie redus se adaugă vitezele mari. 
Calculele arată că, în următorii 10—15 ani, 
călătorii vor prevala încă asupra mărfurilor 
în transportul aerian; ei vor continua să 
asigure rentabilitatea exploatării liniilor. 
Aceleași calcule arată că, în 1975, avioanele 
actuale, cu capacitatea de 80—100 de călă- 
tori, nu vor mai putea face faţă traficului. 
Traficul aerian dintre Londra şi Paris s-a 
mărit de la 520 000 de călători în anul 1955 
la un milion în ultimul an. Se prevede că 
se va ridica la 2000 000 în 1975, adică la 
circa 6 000 de călători pe zi. Cu o frecvență 
de zbor de 30 de avioane pe zi și cu un coefi- 
cient de «umplere» (ocupare a locurilor) 
de 60%, va fi nevoie de avioane de 300 de 
locuri. Traficul aerian S.U.A-—Paris a fost 
de un singur călător — Lindbergh — în 1927. 
În 1965 a fost de 300000 (820 de călători 
pe zi) şi se prevede că în 1975 va sări la 
3 300 pe zi, admiţind un ritm de creștere 
ceva mai mic decit cel din ultimul deceniu. 
Cu o frecvenţă de 12 zboruri pe zi, fiecare 
dintre viitoarele avioane va trebui să aibă 
o capacitate de 450 locuri, pentru ca, avind 
același coeficient de umplere de 60%, să 
poată asigura transportul zilnic al unui 
număr de circa 280 de călători. lată de ce 


se pune atit de acut problema avioanelor 
de mare capacitate, iată de ce guvernele 
englez, francez și vest-german caută să 
urgenteze construcția «airbus»-elor, iar în 
S.U.A. pentru anu! 1975 se prevede darea 
în exploatare a unor unităţi de peste 700 şi 
chiar 1 000 de locuri. Încă din 1965, la Salo- 
nul aeronautic de la Le Bourget, lingă 
Paris, a fost expus avionul sovietic Anto- 
nov, de peste 700 de locuri. Sintem, într-ade- 
văr, în era gigantizării transporturilor. 


MAI REPEDE, TOT MAI REPEDE! 


O altă tendință care domină în construc- 
ţia mijloacelor de transport este aceea a 
creşterii vitezei vehiculelor de linie. Numai 
în navigația pe apă, la mărfuri, nu este 
prea mult de făcut. Viteze mai mari de 
16—18 noduri (1 nod=1 milă/oră =1,852 
km/oră) se pot obține numai cu puteri 
prohibitive din punct de vedere economic. 
Pe de altă parte, vitezele mari implică nave 
lungi și înguste, deci cu stabilitate redusă 
şi încărcare. dificilă. În sectorul navelor de 
călători soluţiile sint mai uşor de aplicat, 
cel puţin pentru unităţi de capacitate mică 
sau medie: hidroglisoare sau nave cu aripi, 
care pot depăși cu mult viteza de 100 km/oră. 
Pentru avioane, problema vitezelor mari a 
fost tehnic rezolvată odată cu depășirea 
«barierei sonice», adică a vitezei sunetului 
(circa 1 200 km/oră). 

În transportul auto, viteza nu este o pro- 
blemă de construcție a vehiculului, ci a căii 
de rulare. Nimeni nu se gindește să atingă 
curentrecordul mondial de peste 900 km/oră, 
pentru realizarea căruia a fost nevoie deo 
pistă specială, dar toată lumea ar dori să 
poată circula măcar cu un sfert, cu 
200 km/oră. 

Ce se poate atirma despre calea terată, 
căreia mulţi i-au prezis sfirșitul, spunind 
că automobilul și avionul o vor instala 
repede la muzeul istoriei, odată cu simbolul 
ei clasic, locomotiva cu aburi — ceainicul 
pe roți. lată însă că din ultimul deceniu 
asistăm la o întinerire categorică a acestui 
mijloc de transport, folosind electrificarea, 
motorul liniar cu inducţie, şinele fără joante 
pe traverse de beton armat, semnalizarea 
automată, autostopul, conducerea centra- 
lizată a circulaţiei și, în final, cibernetizarea. 
Vechiul record de viteză — 331 km/oră — 
realizat în Franţa în 1955, pe o linie obiş- 
nuită, a învederat potenţe încă ascunse. 
După numai 8 ani, pe noua linie Tokaido, 
dintre Tokio și Osaka, de 515 km lungime, 
japonezii au demonstrat că se poate circula 
perfect avantajos cu viteza comercială de 
200 km/oră. În R.F. a Germaniei, în Franţa, 
în S.U.A. se tinde spre viteze chiar mai 
mari; lucrările sint avansate. 

Dar căii ferate i se prevede și rolul de... 
cangur, o adevărată răzbunare față de 
principalul ei concurent, automobilul. Sco- 
pul este filantropic: automobilul trebuie 


salvat dintr-un impas paralizant. La expozi- 
ţia de la Munchen, sus-amintită, o firmă din 
S.U.A. a prezentat proiectul unor linii ferate 
şi al unui tip de tren care să aducă în orașe, 
în zilele și în orele de vîrf de circulaţie, pe 
automobiliști împreună cu vehiculele lor, 
dat fiind că autoturismele nu vor mai putea 
face faţă situaţiei în viitor. De asemenea, 
în proiectul tunelului pe sub Canalul Mi- 
necii, în curs de realizare, s-a prevăzut ca 
automobilele să fie transportate în trenuri, 
pentru mărirea capacității de tranzit a tune- 
lului, cum şi pentru evitarea vicierii aerului. 
În Occident, trenurile «autocușete» (cu 
vagoane pentru automobile) circulă în mod 
obișnuit. 

Lăsind la o parte proiectele americane 
pentru o cale ferată superlargă (5,5 m între 
şine) sau pentru sistemul de transport 
constind din vehicule circulînd pe pernă 
de aer şi propulsate prin reacție, amin- 
tim că astăzi a fost acordată căii ferate 
misiunea de a soluţiona problemele de 
circulație puse de intensificarea enormă a 
activităţii în aşa-numitul «coridor Washing- 
ton-Boston», de circa 750 km. În zona 
respectivă locuiește 37% din populația 
S.U.A. pe un teritoriu care nu trece de 
1,4% din întreaga suprafață a ţării. S-a sta- 
bilit că numai cu trenuri alergind cu pină 
la 300 km/oră, conduse automat-centralizat 
și avind între ele intervale scăzute pînă la 
90 de secunde, se poate face faţă, în peri- 
oada următorilor 25 de ani, intensificării 
circulaţiei în această zonă. 


ULTIMUL CUVINT ÎL ARE ÎNSĂ 
ORGANIZAREA! 


Am mai spus: tehnica poate construi 
mijloace de transport cu orice caracteristici 
dorite, pentru supercapacităţi şi pentru 
superviteze. Cind însă automobilele nu 
mai au loc de parcare şi garare, cînd vagoa- 
nele se înfundă în triaje, cînd avioanele mari 
nu au la dispoziție aeroporturi corespunză- 
toare, cind circulația este atit de intensă 
încit, spre exemplu, din centrul orașului 
Bologna şi pînă la «autostrada del Sole» 
(circa 15 km) autorul a întrebuințat nu de 
mult peste două ore, atunci problemele 
de rezolvare nu mai aparțin tehnicii, ci 
organizării. Aceasta are ultimul cuvint. 

Dacă în zilele noastre se vorbește tot 
mai mult despre organizarea producției și 
a muncii, la noi şi în toată lumea, aceasta 
nu este nici o modă şi nici o campanie, ci 
recunoașterea faptului că tehnica a înaintat 
mai repede decit organizarea aplicaţiilor ei. 
Este deci cu stringență necesar ca întirzie- 
rea creată să fie repede şi neapărat recu- 


perată. i 
Ce mai trebuie? Mai trebuie ca noile 


mijloace să fie exploatate cu maximă efi- 
ciență economică, în cele mai bune condiţii 
de viteză şi siguranță, să dea tot ceea cea 
fost pr&văzut să dea. 


În ultimele șase decenii, omul a reușit să construiască vehicule tot mai perfec- 
ționate, care i-au permis să se deplaseze cu viteze mereu sporite pe Pămint, pe 
mări şi oceane, În imensitatea oceanului aerian și in spaţiul cosmic. Numărul 
vehiculelor de toate categoriile a crescut de la an la an. Parcul mondial de auto- 
mobile insuma la Inceputul anului 1965 un efectiv de 170 milioane de vehicule, 
care rulau pe căile rutiere ale tuturor țărilor. In aer evoluează an de an un număr 
tot mai mare de avioane de o varietate impresionantă. Numai parcul aviației generale 
cuprinde în prezent peste 150 000 de aparate, iar către mijlocul deceniului următor 
el se va dubla. Traficul aerian este In continuă creștere. Pe liniile regulate circulă 
aproximativ 5 000 de avioane, iar 2 500 sint rezervate pentru curse speciale. Frec- 
venta curselor deasupra unor sectoare este in continuă creştere, ridicind probleme 
dificile și complexe pentru navigația aeriană. Numai deasupra părții de nord a 
Oceanului Atlantic se prevede că In anul 1975 se vor găsi concomitent In aer aproape 
300 de avioane! Și toate acestea se petrec simultan, cu o goană continuă după viteză. 
Pe marile autostrăzi ale lumii, automobilele aleargă cu viteze de peste 120 km/oră. 
Trenurile moderne au atins în unele țări 200 km/oră. În aer, alături de avioanele 
ușoare care evoluează cu viteză mică la altitudini joase, zboară avioanele de pasageri 
cu viteze care se apropie tot mai mult de cea a sunetului. Nu peste mult timp, pe 
liniile aeriene lunai işi vor face apariția navele de transport supersonice. 

Recordurile de viteză țintesc insa mult mai departe. Automobilele de perlor- 
manţă, adevăraţi bolizi pe roți, se apropie de bariera sonică, iar în domeniul aviaţiei 
avionul rachetă X-15 a realizat viteza de 9 867 km/oră, adică de opt ori viteza su- 


netului! 


SECURITATEA, CONDIȚIE 
ESENȚIALĂ A TRANSPORTULUI 
MODERN 


Preocuparea oamenilor pentru crearea 
unor mijloace de locomotie care să dez 
volte viteze din ce în ce mai mari a fost, 
fireşte, însoțită — nu fără oarecare deca- 
laje — de grija pentru securitatea transpor- 
turilor. Măsura în care acest deziderat 
major al zilelor noastre s-a realizat se 
poate constata din cifrele ce le vom men 
ționa în cele ce urmează (vezi lon Aszody, 
Pagini din istoria vitezei, Editura științifică, 
1967). Autovehiculele care circulă în în- 
treaga lume provoacă — după unele sta- 
tistici — aproximativ 20 000 de accidente 
pe zi. Numai în S.U.A. iși pierd viața în 
accidente de automobil! 50 000 de persoane 

anual. Pe șoselele Europei occidentale, in 
anul 1964, au fost ucise 68 510 persoane 
şi rănite alte 1 840 910, în urma accidentelor 
de circulaţie. Anual îşi pierti temporar sau 
definitiv capacitatea de muncă milioane 
de persoane rănite în diferite accidente 
rutiere. Aceste cifre, din păcate, continua 
să crească odată cu creșterea parcului de 
autovehicule. La aceste cifre se adauyi 
victimele accidentelor de cale terată și 
ale naufragiilor pe mări și oceane. 
Securitatea transporturilor a devenit o 
problemă socială, care preocupă foruri 
specializate naționale și internaţionale; ea 
urmărește asigurarea condiţiilor normale 
de efectuare a unui transport — aerian, 
terestru sau naval — prin măsuri care să 
permită funcționarea regulată și fără peri- 
cole a vehiculelor afectate transportului 
respectiv (avioane, automobile, nave etc.). 
n acest scop, firește, trebuie să se aleagă 
vehiculele care să corespundă constructiv 
solicitărilor inevitabile care apar pe timpu! 
efectuării transportului considerat. . În 
același timp, trebuie să se obțină infor 
maţiile necesare asupra stării rutelor atil 
inainte, cit și în cursul efectuării transportu 


rilor. Foarte importantă pentru securitatea 
transporturilor este asigurarea controlului ! 


sau legăturii cu vehiculul aflat în cursă 
` 


În sala de control a unui 
centru de dirijăre a zboru- 
lui, un dispecer comunică 

in radio piloților instruc- 

! iunile necesare. Pe ecran 
apare situaţia de navigație 
a mai multor aeronave în- 
tr-o anu mită regiune aeri- 
ană. 


DEGURITAIEA 
n RÂNSPORIUR 


Dr. ing. |. ARON 


indiscutabil, măsurile concrete de securi- 
tate, de asigurare a protecțid transportu- 
"lor diferă după felul vehiculului folosit. 


ESTE AVIONUL 
CEL MAI PRIMEJDIOS 
MIJLOC DE TRANSPORT? 


Mulţi oameni mai privesc cu reținere 
perspectiva unei călătorii cu avionul. Pre- 
eră trenul sau, mai degrabă... automobilul. 
Motivul? Teama de catastrofe, cu nimic 
justificată. Şi iată pentru ce. Statisticile 
arată că numărul accidentelor de aviație, 
cu toată creșterea considerabilă a parcului 
de avioane, este mic, iar numărul victimelor! 
în continuă scădere. De exemplu/ numărul 
victimelor ce revin pe un milion de pasageri 
a scăzut de la 18 în 1950 la 4,8 În 1964. În 
catastrofele aviatice mor anual aproxima- 
tiv 700 de persoane. Dar aproape același 
număr de oameni/cad victimă accidentelor 
de automobil.pe șes ele oricărei țări occi- 
dentale nu anual, ci într-o singură lună! 
Credem că acest exemplu este suficient 
de „corivingător: teama de a călători cu 
avionul nu este cu nimic justificată. Dimpo- 

ivă, avionul a devenit unul dintre mijloa- 

èle de transport cele mai sigure, fără să 
mai vorbim de rapiditate și confort. În ce 
privește automobilul, există motive serioase 
să fim mult mai rezervaţi... 

Actualele performanțe ale aviaţiei in ma- 
terie de securitate a zborului sint rezultatul 
unor măsuri complexe aplicate cu consec- 
vență și strictețe, în favoarea cărora mili- 
tează atit companiile aeriene, cit și Orga- 
nizația Internațională a Aviatiei Civile 
(O.A.C.I.), care face parte din organismele 
Naţiunilor Unite. 

Accidentele de aviaţie pot surveni fie 
pe timpul decolării și luării înălțimii, fie în 
timpul zborului de croazieră, fie, în sfirşit, 
pe timpul aterizării, 

Cele mai multe accidente de aviaţie survin 
pe timpul venirii la aterizare şi aterizării 
cu vizibilitate redusă; ele se datoresc, în 
principal, dereglajului și insuficientei pre- 
cizii a altimetrului, citirii eronate a aparate- 
lor de bord, erorilor de radionavigație, bali- 
zajului necorespunzător al pistei etc. 

Evitarea tuturor acestor accidente este 
condiționată de perfecționarea continuă a 
materialului volant — motor, celulă, echipa- 
ment de bord — şi de la sol și de introdu- 
cerea în serviciu a unor metode și mijloace 
moderne de navigație aeriană. Nu vom 
insista — cu toată importanța lor — asupra 
imbunătățirilor aduse, în ultima vreme, sin 
construcția avioanelor, care au devenit 
astăzi adevărate «uzine zburătoare auto- 
mate». Ne vom ocupa, pe scurt, de o altă 

blemă, extrem de acută, care polari- 

ză atenţia companiilor aeriene şi de a 
cărei rezolvare optimă depinde în mare 
măsură securitatea în domeniul aviaţiei. 
Este vorba de... 


CONTROLUL AUTOMAT 
AL TRAFICULUI AERIAN 


Părerile asupra evoluției și eficacității 
sistemelor de control al circulației aeriene 
folosite pînă în prezent sint foarte împăr- 
tite. După unii, mijloacele de radio şi 
radiolocaţie actuale dau, în ansamblu, de- 
plină satisfacţie şi este suficient să fie 
adaptate progresiv la exigenţele viitoare. 
Personalul care le deservește (operatori, 
tehnicieni, ingineri), supraincărcat și ne- 
mulțumit de randamentul lor, apreciază că 
progresul tehnic realizat în domeniul elec- 
tronicii şi ciberneticii oferă deja vaste posi- 
bilități de modernizare, care nu sint fructi- 
ficate. Piloții, ale căror sarcini se complică 
odată cu intensificarea traficului aerian şi 
creșterea vitezei de zbor. simt acut necesi- 
tatea unor înnoiri. 

În realitate, controlul traficului aerian 
continuă să fie deficitar și se apreciază 
că prea puţine îmbunătăţiri s-au adus în 
ultimii ani. Sistemele de control, în ansam- 
blul lor, nu au cunoscut pină în prezent 
nici o modificare fundamentală. Minimele 
privind distanțele dintre avioanele aflate 
în cursă, foarte neraţionale, sint încă în 
vigoare. Motivele acestei rămineri în urmă 
sint numeroase. 

Pentru ca-securitatea circulației aeriene 
să ție radical imbunătătită, in unele țări a 
început construcția de dispozitive electro- 
nice complexe numite «simulatoare», ca- 
pabile să controleze zborul a citorva sute 
de avioane. Spre exemplu, în cadrul Cen- 
trului experimental de la Bretigny (Franţa) 
al organizației vesteuropene «Eurocontrol», 
s-a realizat un simulator capabil să repro- 
ducă toate condiţiile de zbor a 300 de 
avioane zburind pe traiecte situate la mare 
înălțime. Dar ce este simularea? Noţiunea 
se referă la metodele prin care parametrii 
principali ai unui sistem dat, fictiv sau 
real, sint reprezentate sub o formă care 
permite să se studieze în timp util proble- 
mele de exploatare ce se întiinesc în prac- 
tică, 

Să parcurgem imensa sală a simulato- 
rului de la Bretigny, în care zeci de ecrane 
luminoase indică operatorilor date asupra 
avioanelor în cursă. Totul se rezumă aici 
la a transforma în cifre şi date abstracte 
regimul de zbor și navigație aeriană. Echi- 
pajul fiecărui avion este obligat să rapor- 
teze Centrului de control regional mo- 


mentul trecerii deasupra tuturor balizelor 
sau radiofarurilor plasate la sol, utilizind 
frecvența sectorului deasupra căruia 
zboară... Datele transmise de către fiecare 
avion sint prelucrate de un calculator cen- 
tral. Cu un ritm de 100 000 de operaţii pe 
secundă, el analizează situaţia aeriană, o 


"compară cu programele de zbor ale tuturor 


avioanelor introduse în memoria calcula- 
torului şi elaborează instrucțiunile optime 
ce se impun. Tot la 3 secunde, calcula- 
torul central determină poziţia reală a avioa- 
nelor ale căror traiecte au fost programate. 
În sala de «pilotaj», douăzeci de opera- 
toare urmăresc pe ecrane de televiziune 
informaţiile referitoare la avioanele aflate 
în aer. Fiecare operatoare are «în primire» 
un număr de 15 avioane. Ele dispecerizează 
toate evoluţiile cerute prin Centrul regional 
de control. Dacă apare pericolul ca două 
nave aeriene să se ciocnească în aer, ope- 
ratoarea respectivă observă acest lucru pe 
ecran și comunică echipajelor din timp 
manevrele ce sînt necesare. Simultan, cu 
ajutorul unei claviaturi speciale, introduce 
instrucţiunile transmise privind modificarea 
traiectului în calculatorul central, care co- 
rectează, în consecinţă, traiectul programat. 


SE POATE ŞI FARĂ OPERATORI! 


Deşi modern, simulatorul de la Bretigny 
este totuși deficitar în sensul că elaborarea 
comenzilor depinde de subiectivitatea unor 
operatori. Deja cercetările sint orientate 
spre automatizarea integrală a dirijării cir- 
culaţiei aeriene. Se evită astfel orice risc 
cauzat de oboseala omului, erorile comise 
și întirzierile inerente în aprecierea situa- 
iilor ivite. În principiu este vorba de a 
comasa într-un coordonator central (sau 
dispecer) toate programele de zbor ce se 
efectuează pe suprafața ce depinde de un 
anumit centru de control. Informațiile cele 
mai recente obținute de la turnurile de 
control ale aerodromurilor, de la alte centre, 
precum și de la avioane, se introduc în 
memoria acestui coordonator central, asi- 
gurindu-se o evidență clară a situației 
aeriene. Coordonatorul execută, deci, auto- 
mat operaţiile care reveneau personalului 
din centrul de control. El stabileşte cu 
precizie orele de trecere obligatorie deasu- 
pra reperelor de navigaţie și furnizează 
pentru fiecare avion rapoartele de zbor. 
De asemenea, emite mesaje rectificative 
ale traseelor în caz de nerespectare a 
programului de zbor memorat sau în caz 
de primejdie. Un asemenea dispecer auto- 
mat s-a realizat deja în S.U.A. Centrul de 
control al traficului aerian (A.R.T.C.C.) din 
New York «tratează» zilnic 3 000 de zboruri 

ale avioanelor civile și militare, avind curse 
regulate sau neregulate. 

Intrarea în trafic a navelor gigant, capabile 
să transporte 700—900 de pasageri, precum 
și a navelor aeriene supersonice, creșterea 
în continuare a densității liniilor aeriene au: 
impus aplicarea metodelor cibernetice de 
optimizare a circulației aeriene. Într-un 
viitor apropiat calculatoarele electronice 
ultrarapide vor calcula traiectele de zbor 
optime în funcţie de tipul avionului, desti- 
nație, starea vremii, natura misiunii, încăr- 
căturii etc. și vor dirija cu precizie avioanele 
la destinație, fără pericolul coliziunilor. În 
cadrul acestor proiecte, un rol deosebit 
revine sateliților artificiali staționari, utili- 
zaţi ca stații-releu de transmitere a informa- 
țiilor referitoare la situația avioanelor în 
zbor deasupra unor zone întinse, lipsite 
de staţii radio, cum ar fi oceanele, regiunile 
polare și pustiurile. 


TRENUL, UN VEHICUL 
CARE TREBUIE SĂ-ȘI 
MĂREASCĂ VITEZA 


Pentrud face față «concurenţei» avionului 
și automobilului, transportul feroviar a fost 
supus unui proces rapid de modernizare. 
Creșterea vitezei de rulare a trenurilor nu 
se putea face în dauna securității transpor- 
tului. Reputația de mijloc de locomoţie 
cel mai sigur trebuia menținută și chiar 
consolidată. În acest scop au fost moderni- 
zate atit terasamentele, cit și materialul 
rulant. Locul vechilor locomotive cu aburi 
l-auluat locomotivele diesel, diesel-elec- 
trice şi cele electrice, care au putere și 
viteză mult superioare. Au fost construite 
vagoane noi, care să poată rula cu viteze 
sporite. Datorită modernizărilor aduse, în 
unele ţări se circulă cu peste 100 km/oră. 
În Italia trenul «Settebello» atinge 180 km/oră, 
iar în R.F. a Germaniei expresul «Blauer 
Enzian» circulă între Augsburg și München 
cu 200 km/oră. Superexpresul japonez «Hi- 
kari», care circulă pe linia Tokaido, reali- 
zează o viteză medie de 200 km/oră. 

La aceste viteze, un rol deosebit de impor- 
tant pentru creşterea securităţii circulaţiei 
pe calea ferată revine echipamentelor și 
instalaţiilor de semnalizare, comandă și 
blocare. Trenurile comandă singure, auto- 
mat, semafoarele electrice, ca urmare a 
introducerii sistemului de blocare automată. 
Datorită blocării, trenurile urmează unele 
după altele la o anumită distantă. calculată 
în așa tel încît să poată frina dacă în față apa- 
re un semnal rası, În stații, reglarea circu- 
laţiei trenurilor se asigura prin telecomandă 

Nevoile de transport ale economiei naționale și ale populaţiei sînt satisfăcute de mijloace din ce în ce 
mai moderne. Producţia și consumul sînt îmbinate reciproc prin procesele de transport. De aceea și cerințele 
față de această ramură cresc din ce în ce mai mult. 

Asigurarea la timp cu materii prime a întreprinderilor de prelucrare și aducerea produselor finite la 
locurile de consum depind direct de buna efectuare a transporturilor, și îndeosebi de starea și folosirea acestor 
mijloace. Specialistul din ramura transporturilor feroviare, de exemplu, în dorința de a găsi și aplica întotdea- 
una cele mai bune soluții, studiază factorii diverși care concură la desfășurarea optimă a transporturilor: 
poziția mijloacelor în spațiu și durata operaţiilor, în ce mod fenomenele izolate acționează unele asupra celor- 
lalte, dacă în urma acționărilor respective au rezultat impedimente reciproce, precum și dacă au apărut 
perturbări în desfășurarea exploatării provocate de factori din afara procesului de transport. 

Pentru rezolvarea acestei probleme, pînă în ultimul timp s-a recurs în general la reprezentările grafice 
ale valorilor medii, la utilizarea coeficienţilor de dispersie și la statistică. Această analiză care este ulterioară 
procesului de transport, procură date experimentale necesare întocmirii unor programe de lucru. 

La prezentarea și analiza unei probleme concrete de optimizare a procesului de transport are loc deci 
un proces complicat de traducere a acestuia într-un limbaj matematic, adică are loc un proces de transformare 
economică-matematică a problemei, numit — după cum se știe — model matematic. Acesta trebuie să fie cît 
mai simplu posibil, fără însă a duce la extrem această simplificare, pentru a nu se trage concluzii gresite. 


GIBERNEIIGA 


Diversitatea operațiilor în transporturi, şi în special în transpor- 
turile feroviare, creează foarte multe şi felurite probleme care 
pot fi rezolvate cu ajutorul calculatorului electronic, găsindu-se 
soluția optimă. Cu toate acestea, problemele ce se pun se pot 
reduce la cîteva tipuri mai importante. 

Astfel, unele se exprimă printr-o formulă algebrică, cum ar 
fi stabilirea greutății și vitezei optime a trenurilor de marfă, altele 
prin sisteme de ecuaţii diferențiale, de exemplu ecuația mișcării 
trenurilor, şi în sfîrșit cele care se exprimă prin sisteme de ecuații 
sau inecuații liniare, cu un mare număr de variabile, probleme 
ce se rezolvă prin metoda programării liniare; în această cate- 
gorie s-ar include planificarea transporturilor unor mărfuri de 
același fel de la diverse puncte de plecare la diferite puncte de 
destinaţie, după criteriul cheltuielilor minime de transport. 

Pentru rezolvarea unui număr de probleme importante, printre 
care în continuare vom enumera numai citeva din cele cu caracter 
de optimizare, căile noastre ferate urmează să-și procure într-un 
viitor apropiat un ansamblu electronic de calcul. 


OPTIMIZAREA ÎN ATENȚIA SPECIALIȘTILOR 


Metoda matematică, care sub numeroase variante se aplică 
azi cu succes în obținerea unei cit mai bune planificări în eco- 
nomie şi transporturi, este cunoscută sub numele de programare 
liniară. Calculatoarele electronice sint singurele care îndeplinesc 
condiţii de operativitate in efectuarea calculelor în timp util și cu 
exactitatea necesară. Toate aplicaţiile de acest gen făcute pe 

calculatoarele electronice existente în țara noastra au aratat că 
soluțiile științifice în optimizarea transporturilor, prin folosirea 
programării liniare în comparație cu cele manuale (empirice) 
aplicate în mod obișnuit, reduc cheltuielile la același transport 
cu un procent cuprins între 5 și 20%. 

Problema distribuției vagoanelor goale de la locurile de descăr- 
care la cele de reincărcare este și ea o problemă de optimizare 
pentru a cărei rezolvare se aplică cu succes programarea liniară 
și calculatoarele electronice. Dirijarea vagoanelor este strins 
legată de planificarea optimă a transporturilor de mărfuri şi pune 
în plus problema prognozei curenților de vagoane și a volumului 
de mărfuri transportabile zilnic. Specialiștii feroviari din ţara 
noastră au elaborat un algoritm de calcul pentru rezolvarea 
acestei probleme de prognoză a circulaţiei, unde mașina elec- 
tronică va reda: 1) Pentru fiecare vagon, despre care s-a transmis 
informaţia, după analiza categoriei sale, duratei si rutei de parcurs, 
timpul de circulație prin toate punctele de tranzit pină la destina- 
tie; 2) Pentru fiecare punct în vederea prognozei nodului de 
cale ferată, secției, stației de triaj, alege și determină toate vagoa- 
nele care, conform calculului, ajung în acel punct peste o zi, 
două etc. 

Rezultatele se vor transmite la punctele respective ca infor- 
maţie prealabilă despre activitatea ce urmează. După datele 
prognozei în centrul de calcul şi după programe speciale se vor 
putea elabora planuri zilnice de activitate a regionalei regula- 
toare de circulație, planuri care cuprind situații privind traficul 
de vagoane, dirijarea vagoanelor goale pentru încărcare și descăr- 


Un aspect al ma- 
relui trafic rutier de 
pe o autostradă mo- 
dernă (in titlu), În 
dreapta, la pupitrul 
de control, un dis- 
pecer urmărește pe 
ecranele TV as- 
pecte ale circula- 
tiei din principale- 
le puncte ale unui 
oraș. De aici se pot 
trans mite ordine re- 
feritoare la se mna- 
lizări de circulație. 


krt mărimea parcului de locomotive în exploatare și alți indici 
ziinici. 

Formarea trenurilor este una din operaţiile tehnologice princi- 
pale ale transportului feroviar şi a cărei efectuare este în legătură 
cu un foarte mare volum de cheltuieli. 

Pe rețeaua de cale ferată unde există zeci de staţii de triere 
sint ocupate sute de locomotive de manevră și mii de lucrători. 
Staţionarea vagoanelor în stațiile de triere şi tehnice poate atinge 
40% din timpul rulajului vagonului, in legătură cu aceasta, pro- 
blemele tehnice-economice principale sint repartizarea corectă 
a activităţii de manevră între staţii și alegerea unei variante de 
organizare a curenților de vagoane care să asigure minimul 
de staționare a vagoanelor, al cheltuielilor curente și investițiilor 
capitale pentru dezvoltarea stațiilor. Aceste probleme se rezolva 
prin elaborarea planului de formare a trenurilor. Prin el, pentru 
fiecare stație tehnică se stabilesc destinațiile trenurilor formate 
și se indică în ce trenuri trebuie să se introducă diferite vagoane 
existente la stație. 

n ultimii ani, pe plan mondial, s-a început utilizarea mașinilor 
electronice de calcul care permit să se găsească variantele optime 
ale planului de formare. Indicatorul principal al etficacității pla- 
nului de formare este consumul de timp efectuat de către vagoane 
în staţiile de triere și tehnice. Pentru aceasta, în planul de formare 
a trenurilor este necesar să se prevadă acel! sistem de trenuri 
marşrutizate, directe și locale, care asigură staționarea totală 
minimă a vagoanelor. Formarea trenului marșrutizat este rentabilă 
în cazul în care economia de timp la toate staţiile din parcurs, 
luate la un loc, este mai mare decit consumul suplimentar de 
timp la formarea garnituri. 

Dintre toate aplicaţiile ciberneticii, cel mai spectaculos se 
arată a fi automatizarea circulaţiei trenurilor. 


ESTE MECANICUL AUTOMAT CEL MAI BUN 
MECANIC? 


Automatizarea mişcării trenurilor, dupa un anumit grafic 
optim, conduce în același timp la siguranță în funcționare și la o 
economicitate mai mare. În general, mișcarea trenului este 
descrisă printr-o ecuaţie din categoria ecuaţiilor diferenţiale. 
În această ecuaţie intervine atit forța de tracțiune dezvoltată de 
locomotivă, cit și alți factori, printre care sint rezistenţa la Inaintare, 
o forță proporțională cu panta drumului și forța de frinare. 

Dacă ar fi cu putință ca în fiecare moment mecanicul să inte- 
greze această ecuație diferenţială, atunci el ar asigura mișcarea 
trenului în condiții optime. Dar rezolvarea acestui gen de ecuații 
este o operaţie complicată, care necesită cunoștințe de male 
matici superioare şi nu este cu putință ca ecuaţia să fie integrata 
dinainte, astfel Incit mecanicul să cunoască în fiecare moment 
care sint parametrii optimi pe care trebuie să-i realizeze în tunc- 
ționarea locomotivei, deoarece apar variaţii ale rezistenţei la 
înaintare, datorită condiţiilor meteorologice. Este deci necesar 
ca în permanență să se facă o corecție la datele antecalculate. 

Experiențele făcute plină În prezent arată că în unele cazuri 
(1—10%) mecanicii depășesc vitezele calculate, iar în alte cazuri 
(15—20%) ei realizează viteze mai mici decit cele prevăzute. 
Tocmai pentru a se remedia acest inconvenient s-a realizat 
«mecanicul automat» experimentat cu succes în S.U.A. la 
Pittsburg. . 

«Mecanicul automat» este un calculator analogic care în per- 
manenţă rezolvă ecuația mișcării trenului. Calculatorul ține 
seama de toate datele necesare (coeficientul de rezistenţă la 
inaintare, caracteristicile locomotivei și dispozitivelor de frl- 
nare etc.) şi în funcţie de ele determină timpul necesar pentru 
parcurgerea unei anumite secțiuni. Acest timp se compară cu 
graficul de mişcare a trenurilor şi, în funcţie de rezultat, se re- 


glează în permanenţă parametrii locomotivei, asigurindu-se por- 
nirea lină a trenului la plecarea din staţii, respectarea unui regim 
optim în tot timpul mersului, indiferent de traseu, frinarea fără 
șocuri la sosire În stații. În plus «mecanicul automat», în strinsă 
legătură cu calculatoarele electronice din stații, va asigura com- 
poziția trenurilor în funcție de afluxu! de călători. Introducerea în 
viitor pe scară largă a cibernetizării în calea ferată este ușurată 
în primul rind de faptul că circulaţia pe căile ferate e guvernată 
de un sistem binar în ceea ce privește permisiunea de mișcare 
și direcţie, adică un tren e liber sau nu să intre într-o staţie. 


CIRCULAȚIA RUTIERĂ ÎN LUMINA... CIBERNETIZĂRII 


Cu mai multe prilejuri s-au prezentat în revista noastră pro- 
bleme legate de controlul circulaţiei rutiere și dirijarea acesteia 
mai ales în oraşe. Viitorul va arăta că o astfel de abordare a pro- 
blemei nu reprezintă decit un început şi că ea trebuie interco- 
nectată cu circulația pe șosele. În plus, trebuie ținut seama de 
particularităţile circulaţiei și ale drumurilor din fiecare țară, asa 
că nu e posibil de dat o soluție generală. Ca exemplificare trebuie 
arătat că în timp ce în bătrina Europă cu multe orașe vechi și 
străzi înguste și întortocheate rezolvarea problemei va avea un 
aspect greoi, cu totul altfel va fi în America, unde orașele au 
străzi ce se intersectează în unghi drept. Un lucru este sigur, 
și anume că și circulația rutieră, în care procesul de dirijare 
este de tip «binar», se pretează perfect pentru cibernetizare. 
Soluția actuală de control prin televiziune al circulaţiei în oraşe 
nu reprezintă decit un provizorat, căci în asemenea condiţii, 
pentru dirijarea circulaţiei intervine omul. În această situație 
televiziunea joacă numai rolul de canal de informație, căci cel 
ce dirijează circulația rămine în continuare omul. În plus, viteza 
de acţionare, ca și posibilitățile de a cuprinde intreaga circulaţie 
din oraș sint limitate. 

Cerințele circulației cer o dirijare pe întreaga țară sau pe anumite 
regiuni economice. Aceasta pentru a nu produce, din necunoş- 
tință, o strangulare a circulației într-un anume punct. Şi în acest 
caz se impune folosirea calculatorului electronic ajutat de siste- 
mele automate de culegere a informațiilor referitoare la: numărul 
și densitatea de vehicule pe un anumit traseu, viteza lor și timpul 
de demarare, cind la semaforul electric se trece de la culoarea 
roşie la verde. În acest domeniu, pe lingă sistemul de televiziune 
în circuit închis şi automatul TV, descrise în revista noastră 
(nr. 1 și nr. 9 din 1967),s-au pus la punct şi se produc pe scară 
industrială și alte sisteme, cum ar fi: pedale pneumatice, apara- 
tură cu radiații infraroșii, detectori magnetici, aparatură cu 
ultrasunete, radiolocatoare cu ultrasunete sau cu unde herțiene, 
sisteme cu bucle de inducție montate în structura șoselei etc. 
Aceste sisteme culeg informaţii și le transmit la un calculator 
electronic centralizat. El le va folosi pentru analizarea traficului 
și caracteristicilor lui, la stabilirea în viitor a unor noi modele 
matematice ale circulației. Într-adevăr, primele programe de 
dirijare a circulației date calculatoarelor se bazează întotdeauna 
pe așa-zisa «lege a arterei deschise cu trafic maxim». Avind în 
vedere că parametrii de care depinde circulaţia rutieră sînt în 
număr foarte mare, nu se poate spune că un astfel de program 
este «optim». Este necesar să se caute un program optim, și în 
stabilirea lui tot calculatorul electronic va fi «mina dreaptă» a 
omului. În acest sens se fac încercări și cercetări intense pentru 
ca în viitorul apropiat să se găsească un program optim care, 
dat «creierului electronic», să permită dirijarea complexului 
«organism» al circulaţiei rutiere. 

Cibernetizarea circulaţiei rutiere nu e echivalentă cu ciber- 
netizarea transporturilor rutiere, dar aceasta din urmă nu este 
practic posibilă decit în ipoteza cibernetizării circulației, domeniu 
in care sint deja realizări interesante. 

„ȘI CAUZĂ A NUMEROASE BOLI 
e.DE LA «YOGA» LA RELAXAREA AUTOGENĂ 
e RELAXAREA SUPRIMĂ NEVROZA? 
e DE LA RELAXARE MUSCULARĂ LA CALMUL PSIHIC PRIN AUTO- 


HIPNOZĂ DIRIJATĂ 


e «PUTEREA GINDULUI» ASUPRA CIRCULAȚIEI SÎNGELUI — «AN 


: TRENAMENTUL AUTOGEN» —ÎNĂUNTRUL ŞI 


CLINICII 


ÎN AFARA 


e ULCERUL, ASTMUL, HIPERTENSIUNEA VOR FI VINDECATE PRIN 


RELAXARE? 


O febrilitate neobişnuită animă marile clinici de boli mintale. 
Niciodată pînă acum urgenţa găsirii unor mijloace eficace pentru 
vindecarea tulburărilor nervoase nu a fost mai imperioasă. Medi- 
cii ne spun clar: astenia, hipertensiunea, constipația, ulcerul (şi 
poate cancerul) sint rezultatele dezechilibrului nervos, agitaţiei, 
crispării. Crisparea interioară se traduce prin crispare musculară. 
Acest adagiu esențial a fost punctul de pornire al noilor metode 
terapeutice. Ea este aceea care sleiește energia nervoasă, înze- 
cește nervozitatea și tulbură funcționarea creierului și organelor 
noastre vitale. Explozia actuală a nevrozelor în toată lumea a 
impus găsirea unei metode salutare. Ea a fost obținută prin utili- 
zarea relaxării dirijate. 

Suprimind crisparea musculară, dispare și cea afectivo-min- 
tală. Se instalează o stare de relaxare, de calm și echilibru nervos, 
care duce la apărarea de boli și la vindecare. 

Relaxarea sistematică prin diverse metode a devenit una dintre 
cele mai simple și eficace arme ale psihiatriei actuale împotriva 
nevrozei. Dintre eje, cea mai remarcabilă, cea care s-a impus, 
este metoda profesorului J.H. Schultz, denumită «antrenamentul 
autogen» (Das autogene Training), despre care vom informa 
pe cititorii noştri în rîndurile care urmează. 


ECOUL MUSCULAR AL UZĂRII NERVILOR 


Criza de adaptare prin care trece omul zilelor noastre, pe tot 
pămintul, supune la mari încercări sistemul său nervos. Plătim 
un greu tribut trepidaţiilor vieţii moderne cauzate de explozia 
tehnică şi demografică. Abuzul fantastic de medicamente — cal- 
mante, somnifere — intoxică în aceeași măsură în care îşi slă- 
beşte eficacitatea. Mase tot mai mari de oameni suportă supra- 
solicitări ale sistemului nervos. Lipsa unei ocrotiri (profilactice), 
lipsa unei igiene mintale, încă ignorată, au făcut, după cum știți, 
să crească statistic în toată lumea atit numărul bolnavilor mintali, 
cit şi al celor suferinzi de ulcer, hipertensiune, inimă, ficat şi chiar 
cancer. 

Observațiile minuţioase au arătat că stările sufletești ca şi 
funcționarea viscerelor capătă un fel de a doua fizionomie în 
întregul nostru sistem muscular. Ecoul lor se răsfringe, în primul 
rînd, în exagerarea involuntară, în creşterea inconștientă și para- 
zitară a tonusului muscular, în crisparea păgubitoare a mușchilor 
noștri. 

Termenul tonus vine de la grecescul «tonos» — tensiune — 
întindere. La început noțiunea se restringea la sensul strict fizio- 
logic al stării de semicontracţie a musculaturii. Această stare 
depinde de integritatea deopotrivă a mușchiului și a nervului 
respectiv. În stare normală, întreaga noastră musculatură pri- 
meşte un flux slab și continuu de stimuli nervoși care menţine 
permanent țesutul muscular în stare de uşoară contracție, pentru 
a-i permite, după necesităţi, trecerea «instantanee» la o contracție 
eficientă. Îndesirea acestor stimuli produce o stare anormală 
denumită hipertonie musculară. În stările de nervozitate hiper- 
tonia aceasta funcţională este aproape continuă, ceea ce are ca 
efect un consum considerabil de energie neuro-musculară. 

Tonusul muscular este sub dependența complexă a unor 
multiple zone ale sistemului nostru nervos, cum sint: măduva 
spinării, centrii nervoși vegetativi simpatici şi parasimpatici, 
complexul centrilor subcorticali şi cei ai regiunii bulbo-ponto- 
thalamice, «formațiile reticulate» subcorticale şi, în sfirşit, întinsa 
«arie motorie» a scoarței cerebrale. Acest complicat mecanism 
este disputat de centri și căi nervoase «facilitatoare» ale tonusului 
muscular, ca şi de centri şi căi «inhibitoare». 

Invers, folosind «concentrarea mintală» de care răspunde 
scoarța cerebrală, putem, cu timpul, influența voluntar tonusul 
muscular prin realizarea unei stări de hipotonie musculară, al 
cărei ecou se reîntoarce, se răsfringe, în chip binefăcător, asupra 
regiunii cortico-subcorticale răspunzătoare de echilibrul sau 
dezechilibrul vieții noastre sufletești. Emoţiile provoacă stări 
posturale specifice, variaţii ale fizionomiei, modificări de tonus 
muscular. Şi vice versa. Un adevărat «feed-back» cibernetic, 
complex și subtil asigură acest lucru. 

Musculatura și respirația au o dublă modalitate de funcționare, 
voluntară şi involuntară. Acţionind asupra lor, folosindu-le căile 
de acces, putem influența și celelalte funcțiuni inconștiente, 
involuntare, care răspund de buna funcționare psihică și organică. 
Chiar în odihna cea mai deplină această stare de se mitensiune, 
expresie a wvigilenței», a «prealarmei» — condiţionate și necondi- 
ționate —, în care stă organismul nostru, se află prezentă. Efectul 
relaxării este nu numai alungarea crispărilor exagerate, ci și 
diminuarea la maximum a acestei stări de semitensiune. 

Relaxarea are origini străvechi. Ea a fost folosită în diverse 
variante, încă din antichitatea cea mai îndepărtată, de diverşi 
vraci, dervişi, șamani, fakiri, lamași tibetani, atingînd perfecțiunea 
în străvechile tehnici Yôga ale Indiei. 


AUTOHIPNOZA DIRIJATĂ 
— CHEIA DE BOLTĂ A 
«ANTRENAMENTULUI AUTOGEN» 


Nu e suficient să te așezi pe un pat și să alungi încordarea 
mușchilor pentru a obține o veritabilă relaxare. Ar fi prea simplu 
și prea frumos. Adevărata relaxare, în special cea complexă, a 
metodei lui Schultz (autogene training-ul), de care ne ocupăm 
în rîndurile de față, comportă un antrenament ştiinţific, sistematic 


1 — Mecanismul schematic al reglării centrale și vegetative a 
tonusului muscular: O.S. — organe de simţ; C.S.C. — complex sub- 
cortical bulbo-ponto-thalamic; C.S. — complex spinal (măduvă); 
S.P.S. — centri simpatici și parasi mpatici. Liniile roșii — căile sen- 
zitive centripete; liniile albastre — căile motorii centrifuge. 

2 — Centrii nervoși din creier care intervin în inhibarea sau facili- 
tarea contracției musculare (schemă): 1 — arie corticală inhibitorie; 
2 — nucleul caudat; 3 — nucleul roșu; 4 — formația reticulată mezo- 
diencefalică; 5 — formaţia reticulată bulbo-pontică (inhibitoare); 
6 — nucleul lui Deiters; 7 — arii cerebeloase inhibitorii; 8 — nucleul 
cortului. Partea desenată cu roșu — centri și căi facilitatoare ale 
contracției; cu albastru — centri și căi inhibitoare ale contracției. 

și perseverent, făcut sub supraveghere medicală de înaltă cali- 
ficare. De altfel diversele adaptări și vulgarizări au fost făcute de 
psihiatrii zilelor noastre, mai mult sau mai puțin mărturisit, după 
procedeele tehnicilor Yoga practicate de mai bine de 2 000 de ani 
în India, Tibet (lamaismul), Egipt (cultul lui Isis), China (taoismul), 
Japonia (Zen), Siberia (şamanismul) și popularizate în Europa 
şi America cu inerente defecţiuni şi naivităţi echivoce, în specia! 
de «psihiștii», «occultiștii» şi «theosafii» francezi și englezi de la 
sfîrşitul secolului trecut. 

Există, la ora actuală, multe metode de relaxare sistematică 
folosite în terapie. Diverse mari clinici de boli mintale aplică deja 
cu succese nesperate astfel de metode. Încă mai de mult, J. E. 
Jacobson vulgariza (prin institutul său «Fondation for Scientific 
Relaxation»), în Statele Unite, printre oamenii de acțiune, o metodă 
de autoreeducare a decontractării musculare pe care o intitulase 
«relaxare progresivă». Alături de metoda Jacobson s-a impus, 
însă cu și mai mare succes, o altă tehnică, mult mai complexă 
și mai eficace, tehnica denumită de creatorul ei, prof. dr. J.H. 


Schultz, «Das autogene Training» — antrenamentul autogen 
sau metoda de «autodecontractare concentrativă». Inconvenien- 
tele hipnozei l-au împins pe Schultz către antrenamentul său 
autogen, așa cum îl împinseseră și pe Freud pe căile mai subtile 
ale psihanalizei. Contactul cu studiile marelui psihiatru Oscar 
Vogt (1900), asupra hipnozei și autohipnozei superficiale dirijate, 
a fost pentru Schultz hotăritor. Valoarea fundamentală a stării 
hipnotice consta în faptul că permitea sugestiilor să se realizeze, 
chiar și a celor posthipaptice. Şi Vogt și Schultz observaseră că 
la instalarea «deconectării» hipnotice prezidează invariabil două 
elemente tundamentale: senzaţia de îngreuiere (datorită rela- 
xării musculare) și senzația de căldură (datorită vasodilatației 
sanguine periferice cutanate). Şi astfel, «antrenamentul auto- 
gen» este, inainte de toate, o autohipnoză provocată prin 
modificări voluntare ale stării de tonus muscular şi prin folo- 
sirea concentrării mintale şi a imaginaţiei pentru a evoca anumite 
cenestezii cu ajutorul unor formule de evocare condiționată. 


PRIMA ETAPĂ: «CICLUL INFERIOR» 


+ 

Metoda Schultz cuprinde două cicluri: unul «inferior», de bază, 
și altul «superior», excepțional. Antrenamentul nu se poate face 
decit pe etape, fiecare etapă fiind obligatorie. Peste acestea nu 
se poate trece mai departe fără stăpinirea lor perfectă. «Ciclul 
inferior» cuprinde cinci exerciții fundamentale care vizează obți- 
nerea «decontractării concentrative», în şase domenii deosebite: 
musculatura, siste mul vascular, inima, respiraţia, organele 
abdo minale și capul. Exerciţiile se practică obligatoriu zilnic, 
strict la aceeași oră, în singurătate (cu excepția medicului moni- 
tor sau în cazul antrenamentului în grup). Culcat, întins pe pat, 
cu ochii închiși, pacientul incepe «formula de intrare»: inducerea 
calmului, care se obține lăsindu-se pătruns, «invadat», de for- 
mula (și senzația) sint complet calm. 

1 — Experiența îngreuierii începe prin «formula senzație» 
evocată: brațul meu drept (sau sting) devine foarte greu. 
Această evocare se va face prin «codul» propriu de reprezentare 
personală a pacientului: «vizual», «auditiv», «motor» (de obicei, 
mixt, de exemplu, acustico-motor). Exercițiul nu trebuie să dureze 
mai mult de 1—3—5 minute. De obicei, după citeva zile, se insta- 
lează o veritabilă senzație de greutate. Reușita asupra brațului 
are ca rezultantă reușita asupra oricărui alt segment, ca și asupra 
corpului întreg. 

Decontractarea se va cerceta sistematic de către medicul 
antrenor. Şedinţa se va termina obligatoriu cu «formula de ieșire»: 
acum îmirevin, acum mă întorc, însoțită de mișcări de extensie 
și flexie a brațului respectiv, de inspirare energică și deschidere 
a ochilor. După 2 săptămîni de obținere cu succes a «ingreuierii», 
se poate trece la etapa următoare. - 

2 — Experienţa încălzirii (căldurii) este o etapă mai impor- 
tantă, constind în influențarea voluntară a circulaţiei sîngelui, 
prin stăpînirea vasomotricității (vasodilatatie, vasoconstricție). 
Formula de rigoare este: brațul meu drept este complet cald. 

Curind un va! de căldură (subiectiv și obiectiv) invadează 
partea de corp în cauză. Ca și la relaxarea musculară, fenomenul 
se extinde, treptat, la restul membrelor și apoi la întregul corp. 
Se obține astfel o vasodilatație voluntară. 

3 — Experiența «cardiacă» permite înregistrarea clară a 
contracțiilor inimii. Formula de lucru este: inima mea bate calm 
și puternic. (Mai tirziu pulsul și bătăile inimii pot fi în chip volun- 
tar rărite sau îndesite). Astfel, pacientul «pune stăpinire pe inimă», 
echilibrindu-i funcțiunea. Durerile de inimă, palpitațiile dispar 
fără urmă în urma antrenamentului «cardiac», iar hipertensiunea 
tinde și ea să dispară. 

4 — Controlul respirator se obține, fără a modifica ritmul 
natural a! respirației proprii, prin formula: respirația este com- 
plet calmă. Mai tirziu, se foloseşte formula: întregul organism 
respiră liniștit («ca o barcă pe o mare calmă», după spusele 
unui pacient). 

5 — Experiența abdominală (controlul organelor abdomi- 
nale) se execută printr-o concentrare a gindului asupra epi- 
gastrului, folosind tormula: plexul meu solar e complet cald. 
Se obţine cu timpul un control asupra bunei funcționări gastro- 

ALFABETUL ORBILOR 


Imposibilitatea de a citi l-ar fi 
făcut pe orbi să rămină în bezna 
neştiinței dacă meștera Intimplare 
nu ar fi intervenit să găsească solu- 
ționarea epocală a marii probleme, 
dînd astfel orbilor mijlocul de a se 
cultiva. Ingeniosul sistem al scrierii 
punctiforme nu este o descoperire, 
ci o adevărată invenţie, care are 
istoricul ei. 

Ofiţerul Nicolas Barlier, intrigat 
de faptul că în manevrele de noapte, 
pe timpul Revoluţiei franceze, ordi- 
nele de mişcare ale trupelor nu 
puteau fi citite In întuneric, a născo- 
cit un mijloc pentru descifrarea scri- 
sului In obscuritate. El a perforat 
cu un cui o foaie de hirtie groasă, 
formind astfel semne în relief ce 
se puteau ușor pune în evidență 
prin palpare. Alfabetul convențip- 
nal se reducea la 11 puncte așezate 
în dreptunghi, 6 puncte vertical şi 
5 puncte orizontal. Soldaţii s-au 
deprins ușor cu acest sistem numit 
«scrisul de noapte». 

Dar abia în anul 1825, profesorul 
orb Louis Braille, ajuns apoi celebru, 
a imaginat un sistem redus la 6 
puncte în relief, așezate pe trei 
rinduri, două cite două, unele sub 
altele, fiind astfel perceptibile deodată, 
cu virful degetelor plimbate pe hir- 
tie perforată. Literele se deduc după 
poziţia ocupată de fiecare punct 
ieșit în relief în cadrul grupului celor 
6 puncte. Prin acest ingenios sistem 
se pot obține 63 de semne, care au 
deschis orbilor universul gindirii, ei 
avind posibilitatea lecturii marilor 
creaţii omenești. 

De atunci și pină în zilele noastre 
problema a continuat să rămină în 
atenţia multor specialişti. În dorin- 
ţa de a se găsi mijloace tot mai prac- 
tice pentru înlesnirea cititului de 
către orbi, s-au construit aparate 
care, pe baza principiului fotoelec- 
tric, transformă lumina ce vine de la 
obiect în sunet sau într-o vibraţie 
mecanică. Astfel, se pot aminti apa- 
ratele de citit cu ajutorul palpării 
și auzului în același timp, aparatul 
care traduce În sunete literele tipă- 
rite în relief etc. 

În ţara noastră, profesorul Dorin 
Damaschin a experimentat cu orbii 
un sistem de ochelari cu care, prin 
exerciţii de acomodare, s-a reușit 
ca aceștia să distingă lumina feres- 
trei și golul ușii. 

Savantul român Henri Coandă 
ne-a comunicat că este preocupat 
Incă din anul 1956 de construirea 
unui dispozitiv destinat să supli- 
nească lipsa vederii. Aparatul, echi- 
pat cu celule fotoelectrice foarte 
sensibile, acționează asupra centru- 
lui vizual al scoarței cerebrale, sti- 
mulind reproducerea imaginii prin- 
se în obiectiv de către celulele foto- 
electrice. (Orbii congenitali sint 
Insă exceptaţi de la folosirea aces- 
tui aparat). Definitivarea ansamblu- 
lui de funcționare este In curs. 

Printre lucrările de prestigiu ce 
urmăresc să redea orbilor ceva din 
universul lumii înconjurătoare se 

` înscriu și cele ale savanților polo- 
nezi. Interviul ce urmează ne va da 
o imagine asupra acestei activităţi. 

e Cercetări privind orientarea orbilor în 


spațiu; 
e În ajutorul nevăzătorilor: electroftal- 

EXCLUSIVITATE e Experienţe privind discernerea semne- 

TEHNICĂ e Posibilităţile orbilor de a scrie și desena. 
Datele Organizaţiei Mondiale a Sănătăţii ne arată ca in lume există 10—15 milioane 


de orbi, dintre care cca. 700 000 sînt copii. Majoritatea dintre ei trăiesc în țări slab dezvol- 
tate sau pe cale de dezvoltare. În țările dezvoltate, numărul orbilor față de totalul populației 
oscilează în jurul cifrei de 2 la o mie de oameni. In Polonia, încă cu mulți ani în urmă, s-au 
întreprins cercetări în scopul elaborării unor aparate care să dea posibilitatea orbilor sa 
citească și să se orienteze în spațiu. Putem aminti de lucrarea profesorului polonez K. Noi 
szewski, publicată în 1889, despre electroftalm. Aparatul acesta era alcătuit dintr-o celula 
fotoelectrică cu seleniu legată de niște receptoare individuale. Cu ajutorul lui, orbul izbutea 
să recunoască, după sunet, direcția luminii. 

În ultimii ani, oamenii de ştiinţă din Polonia întreprind cercetări pentru descoperirea 
unor noi mijloace care să dea posibilitatea orbilor să se orienteze în spațiu. Ne-am adresat, 
de aceea, profesorului Witold Stargiewicz, titularul catedrei de oftalmologie al Academici 
pomeraniene de medicină din Szczecin, rugindu-l să lămurească pentru cititorii noștri această 
interesantă problemă. 

— Ce urmăresc cercetările dv.? 

— Să pună la punct construirea unui electroftalm cu canale multiple. Lucrările tehnice 
au fost efectuate de grupul de oameni de știință ai catedrei de instalaţii de teletransmisii 
de la Scoala politehnică din Wroclaw, care a lucrat sub îndrumarea profesorului T. Kuliszew- 
ski. Partea tehnică a lucrărilor a fost finanțată de Academia poloneză de științe. Tipul nostru 
de electroftalm se deosebește de acela al lui Noiszewski prin aceea că de astă dată este vorva 
de un aparat cu canale multiple. Am publicat proiectul actualului model de electroftalm 
în 1958. 

— De la ce principiu ați pornit pentru elaborarea acestui electroftalm? 

— De la principiul că orbul trebuie să obțină simultan de la anturajul său cel mai mare 
număr posibil de informații optice, căci această facultate o au toți oamenii care văd. Pot 
afirma că în viitor, aparatul respectiv va permite orbilor să simtă impresii asemănătoare 
celor vizuale ale celorlalţi oameni. Se poate spera chiar că, cu ajutorul electroftalmului cu 
canale multiple, orbii vor putea discerne pînă la urmă chiar şi culorile. 

— Care va fi comportamentul unui orb cînd el va recunoaște stimulente 
optice? 

Se va comporta pur și simplu ca o fiinţă dotată cu o vedere normală și atunci este 
de presupus că el nu va mai avea oarecum alte impresii decit cele vizuale. Căci noi nu dis- 
cernem stările subiective de altă natură decit pe baza observaţiei obiective a comportamen- 
tului omului. 

— Cum se prezintă electroftalmul dv. cu canale multiple? 

— Pe capul orbului se instalează un mic dispozitiv cu o «cameră optică» dotată cu un 
mozaic de 120 de fotoelemente cu cadmiu (sau siliciu). Totodată, pe fruntea orbului se pla- 
sează un mic dispozitiv-brățară, care cuprinde 120 de «traductori tactili» electromagnetici. 
Pe umărul orbului se așază o casetă conținînd un amplificator cu tranzistori și o baterie. 
Fiecare fotoelement corespunde unui canal optic-tactil. Imaginea obiectelor înconjurătoare 
se reflectă — e drept, sumar — pe mozaicul celulelor fotoelectrice, iar prin intermediul 
traductorilor ca este transformată în vibrații simţite de către orb pe pielea frunţii sub forma 
unor senzaţii tactile. 

Acest aparat a fost experimentat, în septembrie și în octombrie 1965, la clinica noastră 
din Szczecin pe un orb, mai multe ceasuri pe zi, timp de șase săptămini. Exerciţiile s-au des- 
făsurat într-o sală specială, cu pereții despărțitori vopsiti în culori închise 

Podeaua era acoperita cu hnoleum, de asemenea de culoare inchisă De tavan atirnau 
lămpi cu incandescenţă, proiectind asupra obiectelor allate in sală o lumină de o intensi- 
tate de aproximativ 300—400 lucși. În sală se aflau mobile vopsite în alb (mese, scaune, ta 
burete etc.). 

Exerciţiile s-au desfășurat și afară, în grădina clinicii. Pentru exercițiile din sală s-au 
folosit și figuri diverse geometrice (cercuri, triunghiuri etc.), litere de alfabet decupate 
din carton alb. 

— Care sint rezultatele experiențelor dv.? 


Prin experienţele efectuate noi am obținut trei rezultate: 1) o orientare spaţiala 
relativ bună; 2) o bună discernere a semnelor și a literelor care se reflectau pe frunte; 
3) posibilitatea orbului de a scrie și desena cu ajutorul propriei lui «vederi» cu controlul 
simultan al desenelor. 

Care sint rezultatele privind orientarea spațială? 

— Toate exercițiile aveau două etape: în prima, ceream orbului să se apropie de obiecte, 
al căror reflex îl simţea pe frunte, să le atingă şi să le palpeze pe toate feţele. Într-a doua, veri- 
ficam facultatea de a percepe obiectele înconjurătoare, cerindu-i după o anumită dispoziţie 
a mobilelor să ne spună ce se află în faţa lui şi la ce distanţă. Experiențele care aveau ca scop 
să studieze capacitatea de a distinge obiectele înconjurătoare comportau exerciţii cu și 
fără palpare prealabilă. 

— Dar cele privind discernerea semnelor, a literelor și a cuvintelor? 

— Aceste exerciții cuprindeau două etape: mai întii orbul palpa obiectele pe care le 
«vedea», iar apoi încerca să le discearnă fără să le atingă. În acest caz, palparea obiectelor 
reflectate pe frunte nu era necesară, iar orbul recunoștea imediat diferitele litere și figuri. 
S-au obținut următoarele rezultate în discernerea semnelor: litere de mărimea de 40/20 cm 
erau distinse la o distanță de 1,5 m, în două pînă la trei secunde. Cuvintele compuse cu aceste 
litere erau, de asemenea, citite cu o viteză de două pină la trei secunde, pentru fiecare literă. 

— Dar acelea privind posibilitatea de a scrie și de a desena? 

— Într-adevăr, a treia categorie de exerciții aveau ca scop să determine în ce măsură 
orbul poate să scrie litere sau să deseneze cu creta pe o tablă neagră sau să picteze, tot cu 
o culoare albă. Orbul controla exactitatea desenului cu ajutorul propriei lui «vederi». De 
pildă, după ce trăgea o linie albă orizontală pe tablă, noi îi ceream să tragă alta, identică, 

deasupra. li mai ceream să scrie și diferite litere ale alfabetului și, în mod obligatoriu, să le 
verifice chiar el. Se știe, într-adevăr, că orbii care cunosc literele ştiu să scrie fără nici un 
ajutor şi chiar să deseneze. Orbul trebuia, de pildă, să scrie o parte din literă, apoi se înde- 
părta de tablă, mergea prin cameră și revenea ca să continue. Aceste exerciții dădeau rezul- 
tate pozitive. 

— Ce proiecte aveți? 

— Înainte de toate, intenţionăm să construim un electroftalm cu 600 de canale, cu un 
mozaic de «traductori tactili», plasați de data aceasta pe cavitatea toracică și pe partea su- 
perioară a abdomenului. Cu un asemenea aparat sperăm că orbul va putea discerne mult mai 
ușor detaliile. 

Al doilea proiect la care lucrăm actualmente este al unei lunete pentru distingerea 


ulorilor. 
Ulterior proiectăm să realizăm un electroftalm tot cu 600 de canale, însă fiecărei direcții 


în spațiu îi va corespunde un complex de fotoelemente şi va avea trei «traductori tactili» 
pentru trei intensităţi diferite. Fiecare dintre aceste trei fotoelemente va fi sensibil la c 
altă lungime de undă. Credem că un astfel de aparat va permite nu numai discernerea clari- 
tății obiectelor, ci şi a culorilor lor. 

— În urma experiențelor efectuate, la ce concluzii ați ajuns cu privire la posi- 
bilitățile tehnice, pe de o parte, și la cele fiziologice ale orbului, pe de altă parte? 

În lucrările de specialitate se vorbeşte adeseori despre nivelul ridicat al tehnicii, 

i în această privinţă nu există nici un obstacol ca orbii să poată discerne ce-i inconjură. 
E același timp, citim adeseori că dificultățile, limitările constau în posibilitățile fiziologice 
ale organismului orbului. Trebuie însă să recunoaștem că totuși aceste posibilităţi fiziologice 
pot fi lărgite. In experienţele noastre privind percepţia de către orb a figurilor așezate pe 
pielea lui, noi am demonstrat că se poate ajunge, cu ajutorul exerciţiilor, la o mare subtili- 
tate în discernerea formelor. Așadar, sarcina tehnicii în viitorul apropiat este să obțină o 
imagine «în relief» a «micilor parcele» ale anturajului, pe pielea orbului. Tehnicienii insistă 
să se aplice în acest scop un electrostimulator, mai ușor de fabricat. Din punct de vedere 
fiziologic, trebuie să subliniez că pipăitul este simțul cel mai apropiat care compensează 
vederea, pipăit provocat de astă dată de dispozitive tactile mecanice. Noi dispunem de o 
imensă suprafață receptivă, foarte bogată în terminaţii nervoase: pielea. Chiar la persoanele 
care văd, pielea «colaborează» într-o anumită măsură cu suprafaţa receptivă a ochiului, cu 
retina. Această proprietate a pielii poate și trebuie folosită. 

Sperăm, în urma experienţelor realizate, că mai tirziu vom putea birui chiar consecin 
tele celei mai mari infirmităţi: cecitatea 


Interviu realizat de PAUL B. MARIAN 


Prima piesă esențială: 
mozaicul fotoelementelor 
care se așază pe frunte 
(a); A doua piesă esențială: 
mozaicul sti mulatorilor 
tactili care se aplică pe 
frunte (b). 

Trei ipostaze (folograliile 
din dreapta) privind antre- 
narea sistematică a unui 
orb cu ajutorul electroftal- 
mului. După o anu mită pe- 
rioadă, bolnavul ajunge să 
«perceapă» imagini vizuale 

Dr. C. MAXIMILIAN 


Ciclul de articole 

referitoare la unele probleme de genetică umană, 
publicat 

în numărul trecut al revistei noastre, 

se ocupa de citeva 

dintre marile probleme științifice 

din acest domeniu. 

În continuare publicăm articolul de față, 

în care se arată 

posibilitățile omului de a învinge unele boli ereditare 
prin cunoașterea cauzelor, 

a mecanismului intim al apariţiei lor. 

După unele statistici recente, 

la 100 de copii, unul este predispus la anumite anomalii 
determinate 

de modificări ce apar la nivelul cromozomilor. 

Un exces de material cromozomic 

sau un deficit cromozomial 

pot da naștere la maladii, 

la anomalii mai mult sau mai puțin grave. 
Cunoașterea legăturii, 

a mecanismului intim al apariţiei acestor malformații 
reprezintă un vast 

și interesant domeniu de cercetare, 

“nu numai al geneticii, 

dar și al unui mare număr de alte discipline. 


La început a fost o presupunere. 

Pe la jumătatea secolului trecut, Darwin 
se întreba de ce copiii seamănă uneori cu 
părinţii, iar alteori cu bunicii sau cu vreun 
strămoș îndepărtat. Firește, aceeași între- 
bare și-o pusese cu mult înaintea lui și 
indienii, şi grecii, și romanii. Toţi așteptau 
un răspuns. În 1865 Mendel demonstrează 
că toate caracterele ereditare se transmit 
după anumite legi și că aceste caractere 
sint condiţionate de particule situate în 
celulele germinale. Nimeni n-a acordat prea 
mare importanţă acestor cercetări. Şi totul 
dintr-un foarte simplu motiv. Biologia se- 
colului a! XIX-lea nu era încă pregătită să 
înțeleagă ereditatea. 

Dar în ultimele decenii ale secolului 
trecut se fac descoperiri excepțional de 
importante. Se descoperă în nucleu pre- 
zența unor corpusculi al căror număr pare 
să fie același la toți membrii aceleiași 
specii, dar care diferă de la specie la specie. 
Acești corpusculi sint numiţi cromozomi. 


TOTUL ÎNCEPE DE LA O DISCUȚIE 


În 1909 la o ședință a Asociaţiei americane 
a crescătorilor de animale e rai şi un 
tînăr neobișnuit de curios. ÎI interesa în 
mod deosebit dacă există sau nu cromo- 
zomi și dacă ei pot fi studiați. Tînărul era 
Morgan, cel care avea să fundamenteze 
rolul cromozomilor în transmiterea caracte- 
relor ereditare. 

Descoperirile se anunță una după alta, 
unitatea genetică este gena; genele sint 
dispuse liniar în cromozomi: fiecare cromo- 
zom conţine un mare număr de gene. 
Dacă aceste afirmaţii erau corecte, atunci 
în mod firesc orice modificare a numărului 


sau a formei vreunui cromozom trebuie să 
aibă urmări nefavorabile. Morgan și elevii 
săi confirmă această presupunere. Muscu- 
lițele de oțet (drosofilele) care aveau anu- 
mite modificări cromozomiale prezentau 
și tulburări ale organelor sexuale. De aici 
și pînă la presupunerea că unele tulburări 
ale organismului uman recunosc aceeași 
cauză n-a fost decit un pas. Şi el a fost 
făcut. Erau însă puţini cei care acceptau 
o asemenea explicație. 

Presupunerea a fost corectă. La începutul 
secolului, atunci cind se făceau primele 
cercetări la drosofțilă, se credea că omul 
are 48 de cromozomi. Nu era așa, dar 
aceasta nu avea, teoretic vorbind, prea 
mare importanţă. Din cind în cînd se re- 
comanda geneticienilor să studieze cromo- 
zomii copiilor cu malformații grave, 
deoarece cu siguranță vor găsi anomalii. 
În 1949 vine prima confirmare a acestei 
presupuneri. Cercetările făcute asupra celu- 
lelor din sistemul nervos de pisică au impus 
o concluzie surprinzătoare. Deosebirile 
dintre cele două sexe sint evidente chiar 
și la nivel celular. 

În nucleii celulelor feminine se găsește 
deseori un mic corpuscul triunghiular sau 
plan convex. În nucleii celulelor masculine 
aceste formațiuni sînt absente. Puțin mai 
tirziu s-a văzut că același fenomen este 
întîlnit și la om. Au început să fie studiați 
bolnavii. Foarte curînd s-a stabilit că unele 
femei n-au celule cu acest corpuscul, 
numit cromatină sexuală, și că unii bărbaţi 
au. Observaţia trebuia interpretată. S-a 
pornit de la faptul cunoscut de mult că 
femeia are doi cromozomi x, iar că bărbatul 
are un cromozom x și unul y. Ar putea 


ZOM 


. x T DR 


aa, í “pr 3 A Alia PPP LIETA an 


exista astfel o legătură între prezența cro 
matinei sexuale și constituția xx. Bărbaţii 
cu un singur x n-au nici cromatină. 

Bărbaţii cu un corpuscul celular ar putea 
să aibă deci încă un cromozom în plus. 
Femeile fără cromatină sexuală ar avea fie 
o constituție cromozomială masculină, fie 
un singur cromozom x, deci xo. 

În timp ce continuau discuţiile asupra 
originii și semnificației cromatinei sexuale, 
se anunţă că s-a descoperit o metodă simplă 
cu ajutorul căreia se pot studia cromozomii. 
Prima surpriză: omul n-are 48 de cromo- 
zomi, ci numai 46—44 de cromozomi, nu- 
miți autosomi, și 2 cromozomi de sex. 
Așa cum au presupus și vechii geneticieni, 
femeia are 2 cromozomi x și bărbatul un x 
și un y. Cei doi cromozomi de sex sînt ușor 
de deosebit. 


TOATE CELULELE AU 46 DE 
CROMOZOMI CU O SINGURĂ 
EXCEPȚIE 


Toţi oamenii au același număr de cromo- 
zomi, indiferent unde trăiesc, în nordul 
înghețat sau în pădurile de nepătruns din 
bazinul Amazoanelor. Dar nu numai numă- 
rul este același, ci şi forma lor este aceeași. 
Toate celulele organismului uman conțin — 
în mod obișnuit — același număr de cromo- 
zomi. Fac excepție numai celulele sexuale 
mature — gameții, spermatozoizii și ovu- 
lele. Aceste celule au numai 23 de cromo- 
zomi, 22 de autosomi și un singur cromo- 
zom de sex, x în ovule, x sau y în sperma- 
tozoizi. Prin fecundare se va forma un nou 
zigot cu numărul de cromozomi caracte- 
ristic speciei. 

Determinarea sexului este ușor de înțe- 


les. Dacă un spermatozoid x va fecunda 
un ovul x, va rezulta un ou xx, din care 
se va dezvolta un embrion de sex feminin. 
Dacă, dimpotrivă, spermatozoidul are un 
cromozom y, oul se va orienta în sens 
masculin. Ori de cite ori un organism va 
conţine un cromozom y, el se va dezvolta 
ca bărbat (există și rare excepții). 


DAR ÎN NATURĂ 
NIMIC NU ESTE PERFECT 


Gameţii sint rezultatul unor diviziuni celu- 
lare complexe, în cursul cărora se înjumă- 
tățește numărul de cromozomi. Dar în 
cursul acestor diviziuni pot apărea acci- 
dente. Astfel, împărțirea cromozomilor nu 
se mai face exact. Se poate intimpla ca 
într-o celulă să treacă 24 de cromozomi, 
iar în cealaltă 22. Uneori un cromozom se 
poate pierde. 

Consecințele acestor accidente sint 
aproape întotdeauna deosebit de impor- 
tante. Ele sint condiționate de felul cromo- 
zomului-autosom, sau cromozom de sex- 
și de volumul său. 

Pentru a înțelege acest fenomen, trebuie 
să pornim de la citeva premise esențiale. 
Astfel, cromozomii conțin un număr imens 
de gene, cu cit cromozomul este mai mare, 
cu atit are mai multe gene. Cromozomii de 
sex conțin îndeosebi genele necesare dez- 
voltării gonadelor, a testiculelor şi a ovare- 
lor. De aceea, urmările excesului sau defi- 
citului de cromozomi de sex sint mai puțin 
grave decit ale autosomilor. 

Accidentul de diviziune celulară poate 
surveni și după fecundare. În acest caz se 
vor forma mozaicurile. Se pare că aceste 


Aceasta 
este. garnitura 
cromozomicăa 
celulelor nere- 
producătoare 
din organismul 
unei femei ($) 
şi al unui băr- 
bat nor mal (o+). 
Ea este alcâtu- 
ită din 22 pe- 
rechi de auto- 
somi, reparti- 
zați după talia 
lor în șapte gru- 
pe și o pereche 
de cromozomi 
sexuali — go- 
nosomi — xy la 
bărbat și xx la 
fe meie. 

accidente nu sînt foarte rare. Cele mai des 
întilnite în clinică sint mozaicurile cromo- 
zomilor de sex. 

Mozaicurile se pot forma și în prima și 
în a doua diviziune după fecundare. Dar 
ele se pot forma și mai tirziu. Țesuturile 
și organele vor avea, la rindul lor, structuri 
cromozomiale diferite. 


MULTE NECUNOSCUTE 
SE LĂMURESC 


Malformaţiile congenitale prezentau și 
prezintă încă multe incertitudini. Unele 
dintre ele au dispărut datorită studiului 
cromozomilor. În medicină au apărut boli 
noi, numite boli cromozomiale. 

Vom reaminti citeva. Unele sint urmarea 
prezenței unui cromozom în plus, fie a 
unui autosom, fie a unui cromozom de sex. 
Copiii cu trisomii autosomale prezintă tul- 
burări grave. Supraviețulesc numai purtă- 
torii unui mic cromozom din ultimele pe- 
rechi. Sindromul Down este cel mai bine 
cunoscut. Urmările anomaliilor cromozo- 
milor de sex sint mai puțin importante s; 
purtătorii lor supraviețuiesc, dar sint sterili. 

Organismele cu un singur cromozom x — 
deci cu 45 de cromozomi — se vor dezvolta 
ca femei, dar cu diferite tulburări ale corpu- 
lui şi fără gonade. 

Femeile cu trei cromozomi x — super- 
femelele — sint uneori normale și fertile. 
Deseori însă prezintă tulburări mintale. 

Există și bărbați cu xxy și xyy. Cei cu un 
cromozom x suplimântar uneori nu pot fi 
deosebiți de bărbaţii normali. Sint însă 
sterili. Cele mai spectaculoase rezultate 
citogenetica le-a adus în studiul intersexua- 
lităților, alacelor cazuri foarte rare cînd un 
individ are caractere sexuale și feminine, și 
masculine. Mulţi dintre ei au mozaicuri 
cromozomiale. O linie poate fi xo, de pildă, 
și alta xy sau alt exemplu: xx și xy. Dacă 
în țesutul din care se va dezvolta o gonadă 
există celule xy, ea se va dezvolta ca testicul. 
Dacă însă este constituit din celulele xo, 
nu se va diferenția și va rămine o gonadă 
rudimentară. Deci individul va avea o sin- 
gură gonadă, care este insuficientă pentru 
a asigura dezvoltarea unor organe genitale 
externe normale. Mai sînt și alți factori care 


Un cromozom în plus (perechea a 21-a prezintă 3 cromozomi în 
loc de 2, cum e normal) este capabil să provoace o dezordine în orga- 
nism: cazul cel mai tipic este cel al afecțiunii ce poartă numele de tri- 
samia 21 sau mongolism și se întilnește la copiii de toate rasele: albă, 


neagră și galbenă. 


tulbură procesul de sexualizare, dar noi 
am accentuat numai rolul cromozomilor. 

Nu de puţine ori în clinică se întilnesc 
indivizi cu mozaicuri. Deoarece ei au și o 
linie normală, cel puțin în cele mai multe 
dintre cazurile studiate tulburările sint mai 
puțin importante decit la bolnavii care au 
toate celulele anormale. 

Cauzele anomaliilor cromozomiale sînt 
numai parțial cunoscute. Acum trei decenii 
se demonstra că radiațiile Röntgen au efect 
mutagen. Chiar după administrarea unor 
doze mici în celule apar numeroase modi- 
ficări cromozomiale. Plecind de la aceste 
observații, s-a sugerat că și radiațiile natu- 
rale ar avea același efect. Deci în mod 
obișnuit vor apărea constant mutații cro- 
mozomiale. 

S-a mai stabilit apoi că numărul anoma- 
liilor cromozomiale crește cu virsta. Pă- 
rinții în vîrstă au deci mai multe şanse de 
a avea copii anormali decit părinții tineri. 
Este vorba, fireşte, de un fenomen statistic. 
S-ar mai putea ca și variațiile bruşte de 
temperatură să tulbure procesele de divi- 
ziune celulară. S-a mai arătat că și unele 
substanțe chimice sint mutagene. 

Din punct de vedere practic, cele mai 
importante sint radiaţiile ionizante. Elimi- 
narea investigaţiilor radiologice inutile ar 
putea să scadă incidența anomaliilor cro- 
mozomiale din gonade și astfel şi riscul 
de a avea copii anormali. 

Descoperirea faptului că în celulele so- 
matice numărul anomaliilor cromozomiale 
crește parale! cu virsta a generat o serie de 
ipoteze interesante asupra relației dintre 
cromozomi şi bătrinețe și cromozomi și 
cancer. Nu cumva prin acumularea de ano- 
malii cromozomiale apar tulburări metabo- 
lice mereu mai importante care influențează 
direct procesele de imbătrinire? Ipoteza 
ar putea fi corectă, deoarece o celulă cu 
un potențial! genetic modificat funcționează 
anormal. S-a demonstrat, de asemenea, 
că celulele canceroase prezintă numeroase 
anomalii cromozomiale. Relaţia dintre ele 
rămine încă incertă. 

Oricum, studiul cromozomilor a deschis 
un drum fecund pentru înțelegerea unora 
dintre problemele patologiei și biologiei 
umane, 


Spre deosebire 
de mongolis m, sin- 
dromul Turner nu 
comportă decit un 
cromozom x (mij- 
loc). 

Un alt exemplu 
care indică cu m ac- 
ionează deficien- 
ele materialului e- 
reditar eferă la 
perechea de cro mo- 
zami nr.5. Este vor- 
ba de prezența u- 
nui frag ment exce- 
dentar al brațului 
scurt al unui cro- 
mozo m 5 (dreapta). 

ÎN 
TELEVIZIUNE: 


Ing. M. IVYANCIOVICI 


“a trecut multă vreme de cind primele 
televizoare cu ecrane de dimensiuni 
modeste mai suscitau încă curiozi- 
tatea și iată că lumea a fost pur și 
simplu inundată de micul ecran. Nu- 
mai în țara noastră existau la sfir- 
șitul anului 1966 peste 500000 de re- 
ceptoare TV. Dar cite vor fi în anul 1970, 
1975 sau 1980? Greu de spus o cifră exactă. 
Cert este că televizorul, micul ecran, cum se 
spune curent, face parte din universul vieții 
noastre cotidiene. 

Dar se pare că micul ecran, cu o evoluție 
atit de rapidă, a ajuns la apogeul posibilită- 
ților sale tehnice. Așa cum vom vedea mai 
departe, oricit s-ar strădui tehnica actuală 
să facă din micul ecran unu! «mare» nu 
va reuși niciodată, Piedică în cale stă însuși 
tubul cinescop, care, cu toate perfecționă- 
rile aduse construcției sale, n-a permis 
realizarea unui ecran mai mare de 70 cm pe 
diagonală. Şi aceasta se consideră o di- 
mensiune limită. Oare oamenii de știință 
se vor resemna în încercările lor de a im- 
pinge limitele dincolo de aceste cifre? 
Fireşte că nu. Dar pe altă cale, Și chiar in 
momentul de față asistăm la una dintre 
cele mai revoluționare înfăptuiri tehnice, 
care ne va aduce în casă marele ecran, 
ecranul mural. 

«Micul ecran», se pare, își trăiește ulti- 
mele zile, se află în perioada amurgului 
său, iar într-un viitor apropiat vom putea 
obține imagini murale în culori de scene 
animate și chiar imagini tridimensionale. 


SCURTĂ ISTORIE 
A UNEI EVOLUȚII LENTE 


Este vorba de tubul cinescop, care, deși 
în principiu a rămas același, el a evoluat 
totuși. Într-adevăr, evoluţia cinescopului 
cunoaște mai multe etape (fig. 1). 

Ea incepe cu tubul cu ecran rotund, de- 
flexie de 70° și diagonală de 20 cm, și ter- 
mină cu tubul autoprotector cu ecran drept- 
unghiular, deflexie de 11% și diagonală 
de 70 cm. A fost o evoluție destul de lentă, 
care în cele din urmă a dus la oarecare 
«aplatizare» a receptoarelor de televiziune. 
Dar numai atit. Ecranul și imaginea,răminind 
încă mici,nu vor mai satisface exigenţele 
viitorului. Se pare că cinescopul, atit cel 
alb-negru cit și cel în culori, este adus la 
limita posibilităţilor și nu permite transtor- 
marea lui în «marele ecran». 

Dificultățile ce apar atunci cind dorim 
să mărim dimensiunile ecranului sint uriaşe. 
Orice mărire a ecranului, atubului cinescop 
este legată de rezolvarea multor probleme 
tehnice. 

Printre acestea ținem numai să amintim 
că eforturile la care este supus cinescopul 
(care este o cavitate vidată), datorită pre- 
siunii atmosferice, cresc: proporțional! cu 
cubul diagonalei ecranului (la dublarea 
diagonalei eforturile cresc de 8 ori). Atunci 
cînd se dorește să se obțină și tuburi plate, 
dificultățile cresc şi mai mult, deoarece 
pentru mărirea deflexiei peste 110” este 
nevoie să utilizăm energii mari de detlexie, 
imaginea distorsionindu-se mult la peri- 
ferie. . 


CINESCOPUL EXTRAPLAT 
NU REZOLVĂ PROBLEMA! 


Într-unul din almanahurile «Ştiinţă şi 
tehnică» de prin anii 1959—1960, ilustratoru! 
unui articol! cu privire la viitorul televiziunii 
desenase şi un televizor de grosimea unei 
cărți. Era o viziune, o anticipație a unui 
artist, care se baza pe evoluția actualelor 
tuburi cinescoape, era un deziderat care 
tintea spre înfăptuirea unui televizor de 
grosimea unui tablou. 

Şi iată că la numai cîțiva ani de atunci, 
tehnica ne pune în fața unei idei asemă- 
nătoare. Este vorba de cinescopul extra- 
plat, prin care specialiștii sperau să ne 
aducă în casă marele ecran. 

Dar... a fost numai o speranță. Despre 
ce este vorba? 


Mai întii despre interesanta idee a spe- 
cialiştilor americani H.B. Low și E.G. Rom- 
berg, care au realizat un cinescop extraplat 
(fig. 2), dar cu o luminozitate relativ slabă. 
Deși,la o diagonală a cinescopului de 53 cm 
grosimea tubului era de numai 25 cm, totuşi 
soluția nu reușește să detroneze «micu! 
ecran». 

Lucrurile însă nu au rămas aici. Pe baza 
ideii savantului englez dr. Denis Gabor 
s-a propus o altă variantă de tub cinescop 
extraplat, în care binecunoscutul tun elec- 
tronic este plasat într-un plah parale! cu 
ecranul şi nu într-unul perpendicular, iar 
fasciculu! electronic este plasat tot într-un 
plan paralel cu ecranul. Pentru formarea 
imaginii este necesară o schimbare a pla- 
nului fasciculului electronic, lucru ce este 
realizat cu ajutorul unei lentile electromag- 
netice. Cu toate acestea, soluţia nu pre- 
zenta ceva esenţial! nou, căci telespecta- 
torul dorește o imagine cu dimensiuni 
mari, liberă de micul ecran, care și în situația 
aceasta rămîne prea puțin modificat. S-a 
pus şi următoarea întrebare: Nu e posibil 
oare să proiectăm pe un ecran mare ima- 
ginea obținută pe cinescop? Răspunsul este 
afirmativ şi într-adevăr există realizări: cu- 
rente de proiectoare, dar cu rezultate me- 
diocre. Nu se pot obţine rezultate mai bune 
deoarece imaginea de pe cinescop, mărită, 
îşi pierde din luminozitate în raportul dintre 
dimensiunea ecranului mural şi cea a ecra- 
nului cinescopului. Ca să compensăm acest 
neajuns și să obținem imagini mai lumi- 

noase ar fi necesar să folosim cinescoape 
toarte luminoase, realizate prin accelerarea 
puternică a fasciculului de electroni, adică 
prin mărirea tensiunii cinescopului. Acest 
lucru nu e simplu, căci necesită substanțe 
luminoase speciale pentru ecran, protecție 
împotriva radiațiilor Roentgen, care iau naş- 

tere datorită bombardării ecranului cu elec- 
troni rapizi şi tensiuni mari de baleiaj pe 
orizontală și verticală. Şi în fața acestor 
dificultăți specialiştii” nu s-au dat bătuți 
şi s-au gindit la soluții moderne, revolu- 
ționare, care în mod norma! urmează unei 
evoluții. Şi pasul a fost făcut, producindu-se 
revoluția mult așteptată către... 


MARELE ECRAN 
ÎN TELEVIZIUNE... 


Specialiștii s-au gindit să realizeze ima- 
ginea de televiziune în negativ pe ecranul 
unui cinescop special, numit «skiatron», 
ecran acoperit cu o substanţă a cărei opa- 
citate variază în comparație cu numărul 
de electroni, care cad pe ecran. Dacă asu- 
pra acestui ecran se trimite din exterior, 
de la o sursă de mare intensitate, un fasci- 
cul luminos de intensitate constantă,se va 
obține prin reflexie pe un ecran mare, ca 
în cinematografie, imaginea dorită (fig. 3). 
Pe baza acestui principiu a fost realizat, 
de către profesorul Fisher, «eidophorul» 
(fig. 4), la care în locul ecranului cu opaci- 
tate variabilă este folosit un ecran acoperit 
cu o peliculă de ulei reflectoare care sub 
bombardamentul fasciculului de electroni, 
ce se deplasează linie după linie și cadru 
după cadru, se ondulează mai mult sau mai 
puțin în funcţie de intensitatea fasciculului, 
aşa cum se vede şi în figura 5. Fasciculul 
luminos, provenind de la o sursă de mare 
intensitate, trecînd printr-o zonă «neondu- 
lată», ceea ce pe imagine corespunde la o 
zonă întunecată, este reflectat de asemenea 
manieră încit este oprit de o grilă special 
montată, iar dacă trece printr-o zonă «on- 
dulată» este reflectat ca să poată trece prin 
fantele grilei 2 (fig. 5). Cu cit zona este mai 
ondulată, cu atit intensitatea fasciculului 

luminos după grila 2 este mai mare. După 
fiecare cadru suprafața ecranului este «ni- 
velată» de către un dispozitiv special 
Sistemul este foarte complicat, avind in 
vedere faptul că el trebuie să fie vidat, 
din care cauză este necesar să folosim 
în permanenţă o pompă de vid. 

Deși «eidophorul» a permis să se obțină 
imagini, in alb-negru și în culori, de o cali- 
tate excepțională, pe ecrane ajungind la 
dimensiuni de 7 x 10 m, totuși e! nu poate 
constitui o soluție pentru «marele ecran» 
din casa fiecăruia, aceasta atit din cauza 
costului foarte ridicat cit şi a dimensiunilor 
mari. 

O soluție mai ingenioasă a fost dată de 
cercetătorii americani prin realizarea unui 5 
tub cu țintă feroelectrică pentru proiecta- i 
rea imaginilor TV pe ecran mural. Pentru = 
a înțelege cum funcţionează acest «proiec- 
tor», la care pentru proiecţie se folosește 
un fascicul de lumină polarizată (fig. 6), 
este necesar să precizăm că polarizorul se 
află «încrucişat» cu analizorul, ceea ce 
determină ca în mod normal fasciculu! de 
lumină să fie oprit. Dacă între polarizor şi 
analizor plasăm tubul cu țintă feroelectrică, 
care produce o polarizare suplimentară, 
la ieșirea analizorului se va obţine un fasci- 
cul luminos mai mult sau mai puţin intens. 

La acest tub, cu o construcție asemănă- 
toare cu a cinescopului, ecranul este înlo- 
cuit cu o țintă feroelectrică construită din- 
tr-o lamă cristalină și transparentă de fos- 
fat monopotasic. Pe fața lamelei situată 
spre analizor este depuş un strat foarte 
subțire metalic și transparent pe care se 
aplică o tensiune pozitivă. Pe cealaltă față 
ajunge de la un tun electronic obișnuit 
un fascicul de electroni care încarcă ținte 
de formă dreptunghiulară cu sarcini elec- 

Tub cu țintă feroelectrică pentru proiecția imaginii pe ecran mural. 


modulat în intensitate de către semnalul 
video ce poartă informaţia despre imaginea 
ce se transmite,pe ţintă se formează ima- 
ginea electrostatică corespunzătoare ima- 
ginii transmise. Imaginea astfel formată 
este păstrată mult timp de țintă. Fasciculul 
luminos, care a trecut prin polarizor, tre- 


cînd în plus prin țintă, este suplimentar, 


mai mult sau mai puțin,polarizat, în funcție 
de sarcina fiecărui punct, și deci la ieșirea 
analizorului intensitatea fluxului luminos 
este funcție de încărcarea diferitelor puncte 
de pe țintă, obținindu-se astfel pe un ecran 
mare mural imaginea optică de foarte bună 
calitate corespunzătoare imaginii electro- 
statice. i 

Pentru a da senzație de mişcare se știe 
că trebuie să transmitem 25 de cadre pe 
secundă, deci este necesar ca la fiecare 
1/25 s să se treacă la ştergerea vechii 
imagini de pe țintă, lucru realizat de tunul 
electronic de ștergere. Acest sistem se 
pare că va da posibilitate oricăruia dintre 
noi de a aduce «cinematograful» la el acasă. 
Dar acesta nu este.singurul sistem de a 
obține imagini TV pe ecran mare. 


LASERUL — ÎNCĂ O POSIBILITATE 


Nu e posibil ca utilizînd un fascicul laser 
modulat în intensitate și baleiat să recon- 
stituim tot prin puncte imaginea transmisă 
de la emițătorul TV? Soluţia pare extrem 
de simplă și fascinantă. Dar? Întotdeauna 
exiată un... dar... Nu este așa de simplu să 
modulăm în intensitate un fascicul laser 
și nici să-l baleiăm. O primă demonstrație 


Schema bloc a unui sistem de ecran mural utilizind 
laserul pentru televizoare: 1 — detlexie verticală; 2— 
deflexie orizontală; 3 — modulator de intensitate; 4— 
laser; 5 — generator sincronizat de baleiaj pe verticală; 
6 — generator sincronizat de baleiaj pe orizontală; 7 — 


control video. 


ne-au fâcut-o specialiștii firmei americane 
Zenith,care, utilizind un fascicul laser de la 
o sursă cu heliu-neon de 50 mW, au pro- 
iectat imagini cu mărimea de 60 x 90 cm. 
Cu surse de putere mai mare, se pot obține 
imagini pe ecrane de dimensiuni aprecia- 
bile. Schema formării imaginii la recepție 
este foarte simplă (fig. 7). Fasciculul de 
lumină coerentă, în drumul său spre marele 
ecran, pe care se formează imaginea în mod 
obișnuit prin puncte, trece printr-un modu- 
lator de intensitate. Aici intensitatea fasci- 
culului se modifică în funcție de semnalul 
video ce poartă informaţia despre lumino- 
zitatea punctului corespunzător imaginii 
transmise. Această modulație se bazează 
pe cunoscutul efect Kerr pe care îl prezintă 
cristalele de niobat de potasiu sau tantal. 
Mai departe, fasciculul este baleiat pe ori- 
zontală prin trecerea lui printr-un cub de 
sticlă, umplut cu apă filtrată și desionizată, 
pe pereții căruia sint plasați traductori 
piezoelectrici. Apoi este baleiat pe verti- 
cală cu ajutorul unei oglinzi oscilante, 
ce oscilează cu o frecvenţă de 50 Hz, obți- 
niîndu-se 25 de cadre complete pe secundă. 
Semnalele de baleiaj livrate de generatorii 
de baleiaj sincronizați de semnalele de 
sincronizare au forma clasică. Semnalele 
de baleiaj pe orizontală, prin intermediul 
traductorilor piezoelectrici, modifică indi- 
cele de refracție a cubului cu apă,obținin- 
du-se deflexia pe orizontală. 

În schema formării imaginii pe marele 
ecran cu ajutorul laserului s-a introdus șiun 
cinescop obișnuit pentru controlul imaginii. 
Calitatea imaginilor obținute este foarte 

bună și se poate afirma pe bună dreptate 
că pentru viitor denumirea dată televiziunii 
de «mic ecran» va fi uitată şi că epoca 
«marelui ecran» se profilează la orizont. 


PREȚ, 
COMPETITIVITATE 
I AVANTAJELE 
ARELUI ECRAN 


Dar pentru posesorul actual de televizor 
cu cinescop se pune problema ce va face 
cu televizorul său. Într-adevăr, televizorul 
actual, care a costat destul, nu s-a uzat 
într-atit încit el să fie aruncat... ŞI, în plus, 
noile sisteme prezentate au încă un cost 
foarte ridicat, apreciat la de 3 ori costul 
televizorului clasic. Fără îndoială că cerin- 
tele în curs vor determina ca sistemele cu 
ecran mural să poată fi obținute la un cost 
din ce în ce mai scăzut. 

În viitorul apropiat se va pune la punct 
tehnologia de fabricație în așa fel încit 
costul televizorului cu ecran mural! să fie 
sensibil egal cu cel al receptorului cu cine- 
scop obișnuit. 

Fireşte, o intrebare ce și-ar pune-o ori- 
care dintre noi: merită noul sistem toate 
aceste eforturi? Ce avantaje aduce în plus 
ecranul mural față de «micul ecran» în afară 
de faptul că se obține o imagine mult mă- 
rită? Răspunsul este da. Mai întii, pentru 
faptul că ecranul mural e plat se obține o 
imagine calitativ superioară, fără deformări, 
care la cinescopul obișnuit sint pyparionre 
mai ales la periferia imaginii. În plus și 
contrastul imaginii se îmbunătățește. Așa 
cum este conceput,«marele ecran» nu mo- 
difică schema electrică a televizorului actual 
decit foarte puțin, ceea ce face posibilă 
construirea, foarte ușor, a unui adaptor cu 
«ecran mural» pentru televizoarele actuale. 
În acest fel se vor folosi şi televizoarele cu 
cinescop care există. Cinescopul poate să 
râmină pentru control sau poate ti eliminat 
dacă acest lucru este dorit. Deci se poate 
afirma că marele ecran va intra în «joc» fără 
a afecta cu nimic rețeaua actuală de televi- 
ziune, deci fără investiții suplimentare, în 
afară de ecranul pe care se formează ima- 
ginea. În plus, «marele ecran» va permite ca 
efectul spectaculos al transmiterii sunetului 
stereofonic să fie într-adevăr pus în evi- 
denţă. După cum se știe, pentru a se obține 
un etect stereotonic corect, e necesar ca 
difuzoarele să fie pauza la distanțe cu- 
prinse între 1,5 și 2,5 m. În cazul imaginii 
pe micul ecran o astfel de așezare dă un 
sunet stereofonic, dar nu există o bună 
concordanță între poziția sursei sonore 
pe imagine și cea localizată de urechile 
noastre, datorită efectului stereotonic. La 
marele ecran se realizează acest deziderat 
și deci senzația ce se obține este deosebită. 
Asociind în plus și transmisia în culori, se 
poate imagina ce salt calitativ se va realiza 
în viitorii cîțiva ani în televiziune. 


SURSĂ LUMINOASĂ 


uz ast pi a a 


wv 


A SPATIALA e LUNA SPAȚIALA 


SPATIALĂ e LUN 


UNA SPATIALA e LUNA 


LUNA _ 
SPAȚIALĂ 


a in TI ET 00 E 


Principalele evenimente cosmonau- 
tice din această perioadă includ prima 
coborire lină pe planeta Venus a sta- 
tiei automate sovietice «Venus»-4, lan- 
sarea stației automate lunare «Sur- 
veyor»-5 şi împlinirea primului deceniu 
de eră cosmică, inaugurată la 4 oc- 
tombrie 1957 prin lansarea în U.R.S.S. 
a primului satelit artificial al Pămintu- 
lui, 


* 


La 8 septembrie a fost lansat de la 
Cape Kennedy, de o rachetă Atlas 
Centaur, aparatul cosmic american 
«Surveyor»-5, care a fost dotat cu o 
instalație complexă, capabilă să efec- 
tueze analiza chimică a unor elemente 
întilnite pe suprafața Lunii. La 11 sep- 
tembrie ora 0,46 GMT, «Surveyor»-5 
a aselenizat, după ce rachetele de 
frinare fuseseră declanșate la o înăl- 
time de 1 320 m deasupra solului lu- 
nar. După două ore de la aselenizare, 
«Surveyor»-5 a început fotografierea 
reliefului lunar; primele imagini re- 
cepționate la stațiile terestre au pre- 
zentat un suport al stației automate 
și aspecte ale peisajului înconjurător. 
La 25 septembrie, ca urmare a unui 
radiosemnal transmis de la sol, sonda 
lunară și-a întrerupt activitatea pentru 
două săptămîni — cit durează noaptea 
lunară —, după ce în prealabil trans- 
misese 18 006 fotografii ale reliefului 
lunar, precum și alte date științifice. 

La 8 septembrie, tot de la Cape 
Kennedy, a fost lansat satelitul bio- 
logic «Biosatelit»-2, la bordul căruia 
specialiștii americani au plasat 13 mi- 
liarde de bacterii, plante și insecte. 
După 45 de ore petrecute în Cosmos, 
acest satelit a fost recuperat la 9 
septembrie la 3 500 m deasupra Ocea- 
nului Pacific într-o regiune situată 
la circa 1500 km de insulele Hawai. 

În perioada 24—30 septembrie a.c. 
s-au desfășurat la Belgrad lucrările 
celui de-al XVIll-lea Congres inter- 
național de astronautică, la care au 
participat cca. 1 000 de specialisti din 


aproximativ 30 de țări. Au fost pre- 
zentate peste 250 de comunicări, re- 
ferate, coreferate, precum și citeva 
filme ştiinţifice. 

Lucrările acestui congres s-au des- 
fășurat în cadrul a 8 secțiuni de lucru: 
propulsie, proiectarea sistemelor, apli- 
caţii ale sateliților, dirijare-control, fi- 
zica reintrării în atmosferă, bioastro- 
nautică,” astrodinamică, educaţie. În 
afară de aceste opt secțiuni şi de 
cele două ședințe plenare ale Fede- 
rației Internaţionale de Astronautică, 
au mai avut loc: primul Simpozion al 
Laboratorului Orbital; primul Simpo- 
zion de istorie al astronauticii; cel de- 
al treilea Simpozion Laboratorul Inter- 
național Lunar, precum și al X-lea 
Colocviu de Drept Internaţional Cos- 
mic. 

În cadrul lucrărilor congresului, des- 
fășurat în 36 de ședințe, au fost inclu- 
se și patru referate alcătuite de spe- 
cialiști din delegația română, condusă 
de acad. prof. dr. Elie Carafoli, preșe- 
dintele comisiei de astronautică a Aca- 
demiei Republicii Socialiste România. 

Un nou satelit «Molnia»-1 a fost 
lansat la 3 octombrie din U.R.S.S. 


Schema zborului stației «Venus»-4 cu 
principalele etape: 1 — plasarea stației 
pe o orbită de satelit al Pămintului; 2 — 
intrarea stației pe traiectoria spre Venus; 
3 — corectarea traiectoriei stației aflate 
la 12 x 10% km de Pămint (29.7.1967); 4 — 
la 45 000 km de Venus, stația este orien- 
tată cu antena parabolică spre Pămint 
şi emite semnale; 5 — desprinderea con- 


300 m/s; 7 — deschiderea parașulei de 
frinare și apoi a celei principale; timp de 
94 dă minute au fost transmise ipfor matii; 
8 — începerea funcționării radigalti metru- 
lui; continuă transmiterea imtormațiilor; 
9 — coborirea lină pe soy venusian. 


teinerului de coborire la intrarea în atm P 
sfera venusiană; 6—frinarea aerodina) 0, 
mică a conteinerului pină la Se ZN 


Sarcinile principale ale satelitului au 
fost: asigurarea exploatării sistemelor 
de legături radio-telefonice, telegra- 
fice la mari distanțe și transmiterea 
programelor de televiziune centrale 
în_ punctele rețelei «Orbita». 

In aceste două luni, din U.R.S.S. 
au mai fost lansați sateliții artificiali 
«Cosmos»-176 (13 septembrie), «Cos- 
mos»-177 (16 septembrie), «Cosmos»- 
178 (19 septembrie), «Cosmos»-179 
(22 septembrie), «Cosmos»-180 (26 sep- 
tembrie), «Cosmos»-181 (11 octom- 
brie), «Cosmos»-182 (15 octombrie), 
«Cosmos»-183 (18 octombrie), «Cos- 
mos»-184 și «Cosmosy-185 (27 oc- 
tombrie). 

La 30 octombrie a fost realizată 
joncţiunea automată a sateliților «Cos- 
mos» 186 și 188, dotați cu sisteme 
speciale de căutare reciprocă, apropie- 
re, acostare, cuplare, decuplare şi 
apoi plasare pe orbite diferite. 

Principalul eveniment al acestei pe- 
rioade cosmonautice a avut loc la 
18 octombrie ora 07 şi 34 de minute 
(ora Moscovei), cînd stația automată 
sovietică «Venus»-4 a pătruns, cu cea 
de-a doua viteză cosmică, în atmosfe- 
ra planetei Venus. De stație s-a des- 
prins un laborator științific automat, 
care, fiind frinat aerodinamic în at- 
mosfera planetei de la 10,7 km/s la 
300 m/s, a fost parașutat lin pe Venus! 
În timpul căderii, aparatura științifică 

ÎNCEPUTURILE CHIMIEI FIZICE... 
ŞI ANUL 1894 


În interesanta și argumentata salu- 
crare «Știința în istoria societății», savan- 
tul englez. J.D. Bernal acordă ultimelor 
decenii ale secolului al XIX-lea o impor- 
tanță hotăritoare atit din punct de vedere 
al dezvoltării chimiei anorganice cît și 
al apariției unei noi ramuri, distincte, care 
avea să devină cu trecerea timpului chimia 
fizică. Concret, în ultimele două decenii 
ale secolului trecut se manifestă pentru 
prima oară un interes științific și tehnic 
de cu totul altă factură, industrială — 
pentru problemele legate de solubilitate, 
cristalizare. electroliză. Chimia fizică apare 
și ea, de altfel, odată cu încercarea dea 
exploata industrial noile zăcăminte de 
săruri minerale, săruri care n-ar fi putut 
fi descompuse în mod economic în com- 
ponenții lor fără ajutorul noilor metode 
de mare aplicabilitate tehnică. Chimia fizi- 
că, după cum demonstrează Bernal, a 
constituit baza tuturor industriilor chi- 
mice noi, cum ar fi procedeul Solvay 
de fabricare a sodei, cit și procedeele 
cataiitice pe care se baza fabricarea 
acidului sulfuric și amoniacului. 

Privită din acest unghi de vedere, în- 
ființarea la Ocna Mureș, în anul 1894, a 
unei fabrici de sodă după noul procedeu 
amoniacal (Solvay)capătă o semnificaţie 
suplimentară. Cunoscînd calitatea zăcă- 
mintelor de sare, societatea belgiană «Sol- 
vay. Comp.» întrevedea încă de pe atunci 
posibilitatea înființării în centrul Transil- 
vaniei a unei importante industrii chimice, 
Firește, societatea respectivă urmărea be- 
neficiul, un beneficiu pe care-l voia cit 
mai mare, dar pentru viața industrială a 
țării intrarea în exploatare încă din 1894 
a celor două secţii de sodă calcinată și, 
respectiv, cristalizată avea să însemne 


întîlnirea cu chimia modernă, cu noile 
procedee de exploatare a zăcăminte- 
lor de sare, cu practica industrială. 

La numai 12 ani, în 1908, se înființează 
și o secție pentru fabricarea sodei caustice 
pe baza procedeului caustificării carbona- 
tului de sodiu cu var, cu o producție zil- 
nică — deși cifra poate să pară azi deri- 
zorie — de 10 tone de sodă. După primul 
război mondial, profilul întreprinderii se 
extinde, trecindu-se, rînd pe rînd, la fabri- 
carea bicarbonatului de sodiu rafinat și 
farmaceutic, a silicatului de sodiu solid 
și soluție și, în 1934,a sodilului. 

Capacităţile productive, aşa cum amin- 
team și mai sus, erau departe de cele ale 
marilor întreprinderi chimice europene 
Adevărata înflorire industrială a Uzinelo' 
sodice Ocna Mureș avea să aibă loc în 
anii socialismului;- dar anul 1894 și anii 
care au urmat aveau să marcheze începu- 
tul unei tradiții și temeiul pe care avea să 
se dezvolte noua industrie chimică, real- 
mente competitivă mondial și — judecind 
fie și după cifrele de export ale Uzinelor 
sodice Ocna Mureș — cunoscută și apre- 
ciată azi în foarte multe țări. 


INVESTIŢII DE APROAPE 
800 MILIOANE DE LEI 


Începind din anul 1953, Uzinele sodice 
Ocna Mureș se transformă, practic vor- 
bind, într-un mare șantier. Capacităţile de 
producție urcă spre 200 000 tone de car- 
bonat de sodiu brut anual într-o primă 
etapă și spre 300000 în etapa imediat 
următoare. Dar și acest plafon productiv 
— printr-un regim de exploatare raţional 
şi printr-o serie de perfecționări tehnice, 
interne — este ridicat continuu, astfel 
încît producția preliminată de carbonat 
de sodiu brut pentru anul 1967 se cifrează 
la 372 000 de tone, iar în perspectiva anu- 


lui 1970 la peste 400000 (o creștere de 
sută la sută față de producția anului 1960!) 

Numărul produselor fabricate în uzină a 
crescut și el la 22, exceptind semifabrica- 
tul de bază, carbonatul de sodiu brut,și 
diferitele produse ambalate pentru fondul 
pieței. De menţionat totodată că, începind 
din anul 1957, printre produsele întreprin- 
derii se numără ionosilul, clorura de cal- 
ciu tehnică și cristalizată, diferite produse 
magneziene, precum și soda grea obți- 
nută, începînd din anul 1965, prin proce- 
deul comprimării sodei ușoare. 

Cele mai importante creșteri de produc- 
ție au fost obținute la soda calcinată, 
aproape 240 000 de tone în 1966,și la soda 
caustică, 80 000 de tone. marcind creșteri 
între 60 şi 95 la sută față de anul 1960. 

Investițiile, de ordinul a 800 milioane 
de lei, au ridicat simţitor gradul de tehni- 
citate și, implicit, de automatizare a între- 
gului complex industrial. Așa cum ne 
spunea directorul uzinei, inginerul Aurel 
Lazăr, «exportăm circa 54 la sută din 
produsele noastre și avem toate datele 
unei competitivități reale, pe plan mondial, 
atit din punct de vedere al calității pro- 
duselor, cit și al prețului de cost». 


GRADUL DE TEHNICITATE 


Într-o definire curentă, tehnicitatea unei 
întreprinderi este determinată direct de 
gradul de perfecțiune al utilajelor și de 
eficiența metodelor tehnologice. Introdu- 
cerea unor noi compresoare pentru bio- 
xidul de carbon, cît și montarea unor cal- 
cinatoare rotative de mare capacitate au 
putut marca, din acest punct de vedere, o 
treaptă. Perfecţionarea (și modernizarea) 
sistemelor de reglare automată a proce- 
selor tehnologice — o a doua. Dar mo- 
mentul hotăritor pentru activitatea uzinei, 
marcînd o crestere însemnată a produc- 


tivității, l-a constituit fără îndoială modi- 
ficarea tehnologiilor — nu vom intra în 
amănunte — prin adăugarea sulfurilor. 
Cu aceleași utilaje, în același regim de 
exploatare, cu același personal au fost 
obținute creșteri productive de aproape 
25 la sută și o importantă ridicare a cali- 
tății produselor. 

Gradul de tehnicitate funcțional exis- 
tent în posibilitățile latente ale intreprin- 
derii fusese pus, pentru prima oară, în 
valoare. 


ARGUMENTELE CALIFICĂRII 


Prin specificul lor, instalaţiile întreprin- 
derilor chimice sint supuse unei perma- 
nente deteriorări funcționale și solicită, 
implicit, o amplă și permanentă acțiune 
de întreținere. La .Uzinele sodice Ocna 
Mureș, procentual vorbind, personalul de 
întreținere întrece de două ori, numeric 
personalul operativ de exploatare, cali- 
tatea lucrărilor de întreţinere fiind hotări- 
toare nu numai pentru realizarea imediată 
a citrelor de plan, dar și pentru rezistența 
întimpa utilajelor, pentru evitarea avariilor. 

Acordind o atenție permanentă ridicării 
gradului de calificare al acestui personal ' 
de întreţinere și exploatare, uzina se pre- 
gătește totodată și pentru sarcinile ei de 
viitor: 400 000 tone de carbonat de sodiu 
brut în 1970 și 450 000 de tone în anul 1975. 
Și nu întimplător: dacă în urmă cu 70 de 
ani resursele de sare, deo puritate rar 
intilnita, constituiau certitudinea unei ex- 
ploatări îndelungate și eficiente, în zilele 
noastre hotaritoare devin resursele de 
inteligență: capacitatea de inovare și rit- 
mul perfecționărilor tehnice, girantul nr. 1 
al calității produselor și al solicitării lor 
în circuitul economic mondial. Mai mult 
ca oricind, inteligența se afirmă azi ca o 
adevărată sare a pămîntului. 


OBŢINEREA SODEI CALCINATE 
PRIN PROCEDEUL SOLVAY 


Procedeul amoniacal de fabricare a sodei calcinate uti- 
lizează drept materie primă o soluție concentrată de clo- 
rură de sodiu și piatră: de var. În soluția concentrată de 
clorură de sodiu (saramura brută) se introduce mai întîi 
amoniac, formind saramura amoniacală, iar apoi un 
curent de bioxid de carbon, va precipita bicarbonatul de 
sodiu brut. Acesta este separat din soluţie prin filtrare 
sau centrifugare și apoi prin calcinare este convertit în 
carbonat de sodiu anhidru (sodă calcinată). 

Bioxidul de carbon necesar la fabricarea sodiului se 
obține prin arderea pietrei de var cu cocs. 

Soluţia de la filtrare conține încă amoniac sub formă 
de clorură de.amoniu. Pentru a-l recupera, clorura de 
amoniu este descompusă de laptele de var obținut prin 
reacția cu apa a oxidului de calciu ce rezultă din arderea 
pietrei de var. Amoniacul este îndepărtat din soluție prin 
distilare, după care se dirijează spre fazele de absorbție 
ale amoniacului unde se prepară saramura amoniacală. 

Prin acest procedeu, în afară de sodă calcinată, se obține 
şi clorură de calciu. 

Țărmul mereu înverzit al frumosului 
golf napolitan este do minat de silueta 
amenințătoare a conului muntelui Ve- 
zuviu, din al cărui crater larg deschis 
o coloană uriașă de fum se ridică spre 
înaltul cerului. Cindva, în perioada pa- 
leolitică, vulcanul fusese foarte activ, 
dar de milenii intrase în amorțeală, 
craterul se astupase și pe versantele 
lui o haină densă de podgorii și păduri 
de măslini acoperea masele de lavă 
fări mițată. Vinurile vezuviene erau ofe- 
rite de însuși zeul Dionysos, pictat lingă 
munte în casele din Pompei. 

Poetul Horaţiu le aprecia pentru gus- 
tul lor aromat și le închina versuri elo- 
gioase. Craterul stins al Vezuviului fo- 
losise ca primă citadelă a răscoalei 
sclavilor, condusă de Spartacus, în anii 
73—71 î.e.n. Produsele vinicole și citrice 
din zona vezuviană aduseseră prospe- 
ritatea orașelor Pompei, Herculanum 
şi Stabiae, situate la o distanță de 
6—12 km față de conul vulcanului. 

Ni mănui nu-i trecea prin gind că odată 
și odată se va deschide coșul «Muntelui 
de foc» și că din adincul lui va curge 
moartea și distrugerile de bogății in- 
calculabile. Un avertisment fusese dat 
în anul 63 e.n., cînd o scuturătură seis- 
mică violentă a muntelui provocase 
prăbușirea multor edificii publice din 
cele trei orașe. Pe neașteptate însă, în 
ziua de 23 august a anului 79 e.n., pe 
la orele 7 dimineața, dopul care întunda 
craterul a sărit în aer și apoi, cu o vio- 
lență sălbatică, timp de trei zile, s-au 
revărsat asupra împrejurimilor, pe o 
rază de aproape 20 km, ploi de cenușă 
vulcanică, mase de pietre aruncate de 
forța gazelor și uriașe fluvii de noroaie. 


Prof. univ.,dr. docent D. TUDOR 


3 — Portretul brutarului Pro 
soției sale păstrat pe un perete 


4 — Ruinele unui cuptor de 


1— Această statuie este una dintre cele mai 
fru moase descoperite la Pompei; în privirea at- 
letului, de o dominantă halucinație, e presi mțită 
parcă catastrofa care ameninţă orașul. 


2 — Marele teatru care avea o 
capacitate de 3 000 de locuri (stin- 
ga); dreapta: cazarma gladiatorilor, 
unde se antrenau pentru a muri. 


:ulus și al 
al casei lor. 


piine şi ale 


Din două scrisori adresate istoricului Tacitus de către eruditul 
Pliniu cel Tinăr, cunoaștem destul de bine evoluția acestui 
cataclism terestru. Pliniu cel Tinăr, ca martor al evenimentului, 
l-a privit din portul Misenum, situat la 24 km față de Vezuviu. 
Acolo se găsea unchiul său Pliniu cel Bătrîn, mare învățat al 
timpului și comandant al flotei romane din Misenum. Autorul 
lucrării enciclopedice Naturalis Historia alergase în fruntea 
escadrelor sale ca să salveze populația celor trei orașe refugiată 
pe țărmul golfului. În același timp era împins de curiozitatea 
omului de știință ca să studieze acest neobișnuit fenomen geo- 
logic. Pentru ambele țeluri nobile, el și-a sacrificat viața. 

Pliniu cel Tinăr povestește într-una dintre scrisori cum s-a 
ridicat de pe Vezuviu un nor neobișnuit, asemănător ca formă 
cu un uriaș trunchi de plop, ale cărui ramuri împinse de vinturi 
și învinse de propria lor greutate din cauza cenușii şi a țărinei 
s-au lățit repede pe suprafața pămîntului, aducînd o întunecime 
de noapte. Flota romană a fost întimpinată lingă țărm de «cenușă 
fierbinte, pietre înnegrite, arse și sfărimate de foc». Cutremurele 
se țineau lanț, marea agitată și retrasă nu îngăduia vaselor a 
acosta la mal și peste tot casele erau în flăcări. Mii de refugiați 
acoperiţi de cenușă fierbinte, omoriţi de masa pietrelor ce cădeau 
din aer sau asfixiați de gazele cu miros de pucioasă se îngrămă- 
diseră în portul de la Pompei și întindeau braţele disperate spre 
flota romană, neputincioasă în a-i ajuta. Pe acest țărm, săpăturile 
arheologice au descoperit mormane de schelete umane. 

«Pe cînd într-alte părți se făcuse ziua — scria Pliniu cel Tinăr—, 
acolo era încă noaptea cea mai neagră şi mai adincă dintre toate 
nopțile, pe care numai torțele și alte mijloace de luminat o mai 
risipeau». Pe țărmul de la Resina, Pliniu cel Bătrin a fost ucis 
de puterea gazelor, de îndată ce a debarcat. «Cînd se făcu iarăși 
ziua, adică a treia zi după aceea, pe care o văzuse el pentru ultima 
dată, trupul lui fu găsit acolo, întreg, neatins și acoperit de veș- 
mintele în care fusese îmbrăcat; înfăţişarea lui semăna mai mult 
a unui om adormit decît a unui om mort» — scria nepotul său, 
după 23 de ani de la aceste tragice zile. 


DOUĂ VEACURI DE SĂPĂTURI ARHEOLOGICE 
Săpăturile arheologice (deschise la Herculanum în 1738 și 


la Pompei în 1748) au completat relatările lui Pliniu cel Tinăr. 
Un strat gros de 6—8 m, alcătuit din cenușă și pietricele, a acoperit 


Pompeiul; Herculanum, situat într-o vale, a fost înecat într-o 
masă de noroi vulcanic la o adincime de 12—25 m, iar Stabiae, în 
cea mai mare parte, a intrat sub lavă. Dezastrul a fost atit de 
mare, încît împăratul Titus a venit la faţa locului ca să ajute pe 
sinistraţi și a încercat zadarnic să mai dezgroape Pompeiul din 
care se mai zăreau citeva acoperișuri de case arse. Erupția din 79a 
lăsat însă științei istorice și arheologice o bogată arhivă despre 
viața urbană a lumii romane, despre arta și?economia acelei 
vremi. A 

La origine, Pompeiul fusese o fundaţie a populațiilor oscilor, 
un oraș mult disputat de către greci, etrusci, samniţi şi romani 
încă din secolul VI î.e.n. Dictatorul Sulla grăbise romanizarea 
lui, prin așezarea forțată a unei colonii de veterani (80 î.e.n.). 
Cetatea s-a umplut treptat cu monumente publice romane, cum 
era marele amfiteatru destinat unor spectacole la care participau 
mulți locuitori din oraşele vecine. În timpul unui atare spectacol! 
din anul 49 e.n.; s-a iscat o ceartă între pompeiani și invitații din 
Nucera, care s-a terminat cu mulți morţi și răniți. Cazul a fost 
judecat de către Nero și senatul roman. Ei au dispus închiderea 
amfiteatrului pe timp de 10 ani, o pedeapsă foarte aspră pentru 
pasionaţiidupă jocurile de gladiatori din Pompei, a cărui populaţie 
atinsese cifra de 25 000 de suflete. 

După două veacuri de săpături arheologice, din suprafața de 
66 de hectare a orașului s-au dezvelit trei cincimi. Ritmul intens 
al săpăturilor nechibzuite de altă dată a fost încetinit în folosul 
cercetării științifice. Se sapă anual numai o singură casă, cu cea 
mai mare atenţie, care este imediat restaurată, În timpul celor 
trei nopți și trei zile de groază și vinzoleală, lumea alergase dispe- 
rată pe străzi cu obiectele de preț în brațe. De aceea, peste tot 
se sapă acum cu șpaclul, pămîntul se trece prin sită, se adună 
tencuiala și se repune la locul ei pe pereți, se refac grinzile carbo- 
nizate, se toarnă ţigle aidoma cu cele antice etc., ca restaurarea 
să redea fidel aspectul caselor din ajunul catastrofei. Numai 
obiectele de preti (inlocuite cu mulaje) se transportă la Muzeul 
național din Napoli, încolo totul se conservă pe locul găsirii. O 
deosebită atenţie acordă arheologii italieni obţinerii mulajelor 
după cadavrele oamenilor și animalelor surprinse în aer liber 
de erupție. Presate de masa cenușii vulcanice, acestea s-au 
descompus treptat și au lăsat un gol ce se poate injecta cu ghips 
fluid. Aceste «fosile» arheologice produc o puternică impresie 
prin reproducerea statuară a zvircolirii şi spasmelor morții. 


ALEGERILE DIN POMPEI 


Pentru cunoaşterea vieții publice și private romane, zecile de 
mii de inscripții și grafiți din Pompei constituie o variată sursă 
de informaţii. Evenimentele cele mai importante ale zilei, ca 
alegerile municipale, anunţarea spectacolelor, afișe de vinzări 
și altele, se anunțau pe pereţii caselor prin afișe pictate sau 
zgiriate cu cuiul. Cîrciumarul își însemna socotelile pe peretele 
de lingă tejghea; cămătarul proceda la fel; copiii învățau scrierea 
pe tencuială; îndrăgostiții o acopereau cu versuri erotice ș.a.m.d. 

În ajunul erupției, orașul se umpluse de afișe electorale pentru 
alegerea a doi primari. Persoane influente și asociaţii de negustori 
recomandau pe un candidat sau altul ca să fie votaţi fiindcă 
«sînt demni de atare sarcină». Solicitarea votului apare adesea 
însoțită de un tablou pictat, unde vedem pe zeii Venus pompe- 
iana (patroana orașului) sau pe Mercurius (protectorul alege- 
rilor), îndreptindu-se spre urnă pentru a vota candidatul favorit. 


Un predece: 
sor al «Avaru- 
lui» lui Moliere, 
«bancherul» Lu- 
cius lucundus, 
care și-a așezat 
propriul său 
bust în atriul ca- 
sei 


Dacă la Roma viaţa politică a adunărilor populare încetase deo 
jumătate de veac, la Pompei ea era încă în floare. Se foloseau 
cele mai ingenioase și demagogice metode de propagandă 
electorală. 

Brutarul Publius Paquius Proculus, dorind a fi reales primar 
şi judecător al urbei, da «o pline pe un vot». În cuptoarele sale 
s-au descoperit, acum o sută de ani, 49 plini carbonizate, pe care 
aplicase ștampila cu diferite îndemnuri electorale. Portretele 
brutarului și al soției sale, realizate într-o interesantă manieră 
realistă, s-au păstrat pictate pe un perete al casei lor. Soții au 
cerut pictorului să-i reprezinte nu ca brutari, ci ca persoane 
din lumea intelectualității. Matroana pozează în atitudinea de 
poetesă cu tăblițele de scris într-o mînă și cu condeiul apropiat 
de bărbie, într-o profundă meditaţie. Patronul își reazimă bărbia 
de un sul din papir, o atitudine plastică rezervată portretelor la 
filozofi şi literați. Dar trăsăturile individuale ale celor doi ne 
arată oameni simpli, fără nici o expresie de intelectualitate pe 
fețele lor, ridicați de jos prin comerţul cu piine. 

Atit de numeroase erau aceste inscripții și picturi murale, încit 
un anonim însemna indignat cuvintele versificate: «Mă minunez 
de tine, perete, că n-ai căzut încă în ruină, silit să suporţi greuta- 
tea atitor stupide palavre». 


EDIFICIILE ORAȘULUI 


Centrul orașului Pompei era ocupat de un spaţios forum 
(38x142 m) ca punct de gravitate al vieții economice, civile și 
politice din cetate. Marea piață se înconjurase de portice um- 
broase, în spatele cărora se ridicaseră, prin dărnicia civică, temple, 
bazilici, primăria, o măcelărie centrală, magazii de grine ș.a. 
Preoteasa Eumachia, patroană a asociației postăvarilor din 
Pompei, zidise pentru sediul acestei corporații de meșteșugari 
şi negustori un monumental sediu în care se prezentau mărfu- 
rile. Generoasa donatoare fusese răsplătită cu o statuie din 
marmură așezată lingă cea a împărătesei Livia, soția primului 


O mărturie a dramei po mpeliene: 
lava dezlănțuită a transformat tru- 
pul unui locuitor într-o statuie. 


împărat roman. Un amtiteatru, alâturi de un teatru și un odeon 
(pentru audiții muzicale), toate construite în aer liber, distrau 
vulgul, mai ales în perioada alegerilor. Lumea se îndrepta mai 
mult spre amfiteatru, dotat cu o școală și cazarmă de gladiatori, 
pregătiți a-și vărsa sîngele pentru distracţia stăpinilor. Casele 
celor bogați erau dotate èu băi particulare. Existau însă în oraș 
și trei mari edificii cu băi publice, deschise de dimineața pină 
seara. Cu preț redus sau gratuit, vizitatorilor le stăteau la înde- 
mină băi complete, compuse din vestiare, săli de transpirat ușor, 
băi cu apă caldă, încăperi cu abur fierbinte, bazine cu apă rece 
pentru înot, arene necesare exerciţiilor fizice, săli de jocuri, 
biblioteci, prăvălioare cu alimente etc. În asemenea condiții 
cetățeanul își petrecea adesea întreaga zi la baie. 

De la porţile oraşului fortificat cu ziduri puternice porneau 
drumuri principale spre Nola, Nucera, Stabiae, Herculanum etc. 
Pe o lungă distanţă, acestea erau flancate de mausoleele celor 
bogați sau mărginite de ferme somptuoase, care prosnperau în 
mijiocyi npor domenii de unde se recoltau strugurii, măslinele 
şi citricele. 


CASA POMPEIANĂ 


Ca celulă principală a vieții civice, casa pompeiană rămine 
elementul urbanistic cel mai prețios. Ruinele a mii de construcții 
din cele trei orașe oferă arheologilor un cimp de cinci secole 
pentru studiul vieții spirituale, culturale și sociale. Inscripțiile 
de pe pereţi, unele acte aflate în casele de fier și ștampilele de 
pe cărămizi ajută adesea pe cercetători să identifice numele 
proprietarilor. Studiul arhitecturii casei pompeiane ne dă astăzi 
o imagine clară asupra părților ei componente ca: atrium (sala 
de la intrare), tab/inrum (biroul), triclinium (sufrageria), peristylium 
(grădina interioară), culina (bucătăria), cubicula (dormitoarele) 
ș.a. Unele edificii erau dotate cu ateliere de lucrat și vopsit stofele, 
cu instalații vinicole. cu prăvălii la stradă etc. 

Lîngă intrare, se destina o încâpere pentru o prăvălie (taberna), 
de obicei o bodegă, unde un sclav vindea băuturi calde sau reci. 
Se intra pe un culoar pavat cu mozaic, pe care se citea inscripția 
«Cave canem» «Cline rău». De aici se trecea în atrium, locul de 
primire pentru oaspeți, dotat cu un bazin de apă și mese încărcate 
cu ghivece de flori. Aerul proaspăt pătrundea printr-o fereastră 
lăsată deschisă în acoperișul casei. Invitatul putea pătrunde 
apoi în biroul stăpinului lui, spre a discuta diferite afaceri. Ală- 
turi se găsea sufrageria ocupată de trei paturi zidite, pe care 
se stătea culcat în jurul unei mese. Lingă ea se întilnea bucătăria 
cu pirostrii pe vatră, tingiri și cratițe din bronz, atirnate pe pereți. 
Clădirea se încheia cu o grădiniță înconjurată de un portic cu 
coloane destinat plimbărilor. În spatele acestuia se înşiruiau 
camerele de dormit vara, 

Pentru ultima faza din viața orașului, casa fraților Vetti rămîne 
cea mai caracteristică din punct de vedere arhitectural, artistic - 
și economic. Restaurată azi total, casa acestor bogați negustori 
de vinuri este o mare pinacotecă murală, cu tablouri mitologice 
și laice cotidiene. Pe pereții sufrageriei, frescele aranjate în friză 
ne arată cum eroșii știau să prepare vinul sau untdelemnul, să 
lucreze în atelierul de fierărie, să vopsească stofa, să vindă băutu- 
rile în prăvălia stăpinilor, să conducă care de curse etc. 


FRESCE ȘI SCULPTURI 


Deși palide copii ale unor picturi de seamă, frescele de la 
Pompei și Herculanum constituie aproape unicul izvor de cu- 
noaștere a acestei arte antice. Unele compoziții cu caracter 
istoric şi literar sint executate după scrieri azi total pierdute. 
Abundă multe compoziții din viața de toate zilele, cum sînt «por- 
tretele de familie», «jucătorii de zaruri», vinzarea plinii la brutărie, 
bătălia în amfiteatru dintre pompeiani și invitații lor din Nucera 
și multe altele. O mare frescă din casa centurionului Felix Pom- 

